
Capitolul 1 


— Domnișoara Douglas? E pe-aici vreo domnişoară... ăă... 
Kayoo... Kayoolaynee Douglas? 

Lani ridică privirea din caietul cu coperţi albastre, încercând să 
vadă pe lângă cei doi tineri înalți așezați în faţa ei, în amfiteatrul 
încăpător. Tocmai terminase de scris însemnările pentru răspunsul 
la ultima întrebare a ultimului examen din cei patru ani de colegiu. 
Unul dintre asistenţi stătea pe podium, cu o hârtiuţă în mână, 
privind prin sală în căutarea fetei pe care o chemase. 

Lani își desfăcu fermoarul poșetei și îndesă înăuntru caietul și 
pixul, după care porni pe culoarul dintre bănci. Își frecă de blugi 
palmele dintr-o dată umezite, conștientă că bătăile inimii i se accel- 
eraseră intens. Ştia că studenţii nu erau scoși din examene decât în 
situaţii de urgență. 

— Eu Sunt Kaiulani Douglas, se prezentă ea într-o șoaptă 
răgușită, pronunțându-și numele extravagant cu accentul hawaiian 
corect: Kye-oo-lah-nee. 

Asistentul, un student care absolvise recent, îi spuse încet: 

— Ai un mesaj să te duci la spitalul Naval din Balboa Park. Tatăl 
tău a suferit un atac de cord, dar trăieşte. 

Întinse mâna după caietul de examen al lui Lani, privindu-i faţa 
și silueta cu un amestec de compasiune și admirație masculină. 

— Am eu grijă de asta... Am să-i explic doctorului Lopez. Îmi pare 
rău... 

Lani dădu vag din cap, scoțându-și caietul din poșetă. În timp ce 
pornea spre mașină, tremura de frică. Încă un atac de inimă! Era al 
treilea în șase ani. După al doilea, doctorul Seaver sugerase să-i facă 
tatălui ei vitreg o arteriogramă, pentru a determina necesitatea unei 
operaţii. Rezultatele fuseseră atât de încurajatoare, încât medicii se 
hotărâseră să se rezume la medicamente și dietă. De ce suferise 
Jonathan și al treilea atac? 

La spital, Lani se duse la recepţie și întrebă despre starea lui. 

— Luaţi loc, domnişoară Douglas, îi spuse cu blândeţe 
recepționera. Amiralul Seaver mi-a cerut să-l anunţ când sosiți. 

Nu-i mai dădu nici o informaţie despre situaţia lui Jonathan 
Reid. 

Gene Seaver apăru peste vreo două minute, cu mersul lui car- 
acteristic, grăbit și vioi. De pe chip, însă, îi lipsea obișnuita expre- 
sie încurajatoare. Culoarea palidă a pielii sale se potrivea cu 
cenușiul părului tuns scurt, iar zâmbetul îi era gol și forțat. Era 
medicul și prietenul apropiat al tatălui ei de peste zece ani, de când 
Jonathan Reid fusese transferat de la baza navală din Pearl Harbor 
la baza din San Diego, California. 

Doctorul Seaver era nu numai un medic excelent, ci și un opti- 
mist înnăscut. Lani îi observă expresia învinsă și nu mai avu nevoie 
de nici o explicaţie. Tatăl ei vitreg, singurul tată adevărat pe care-l 
cunoscuse vreodată, era mort. 

I se strecurase în braţe și suspinase pe umărul lui, udându-i cu 

lacrimi uniforma. 

— Îmi pare rău, Lani, trebuia să ţi-o spun persoanal, murmură el 
cu glas răgușit. 

O conduse în cabinetul său privat și, când fu îndeajuns de calmă 
ca să asculte detaliile, îi povesti că Jonathan suferise atacul în timp 
ce jucau golf. 

— A fost ceea ce noi numim o ocluzie coronariană masivă. Fără 
nici un avertisment și nici un motiv. În ultimii câțiva ani, o ducea 
atât de bine... 

Doctorul Seaver clătină dim cap, zâmbind cu tristeţe. 

— Am încercat să-l reanimăm și l-am adus aici cât am putut de 
repede, dar degeaba. Şi mai avusese și noroc... Cea mai bună par- 
tidă din viaţa lui. 

— Măcar a murit fericit. Nu vă faceţi reproșuri, domnule doctor 
Seaver. 

În acele momente, Lani era mai mult amorţită decât şocată sau 
întristată. În pofida sănătăţii aparente a lui Jonathan Reid, o parte 
din ea îi anticipase moartea. Cât de des încercase să-și alunge pre- 
sentimentul rău pe care-l avusese atât de frecvent în ultimele câte- 
va luni? Îşi spusese că era pesimistă și prăpăstioasă — dar, după cum 
reieșea acum, nu fusese decât realistă. 

— Vrei să-l chem pe Daniel? o smulse cu blândeţe Gene Seaver 
din gânduri. 

Politicoasă, Lani refuză. Intra invariabil în defensivă la gândul 
oricărui contact cu fratele ei vitreg, Daniel Prescott Reid, dar era 
datoare să-l sune şi avea s-o facă. 

Îi avea numărul de telefon în mica agendă neagră din poșetă. 
Deși încerca să-l evite cât mai mult, se temuse că într-o zi acea con- 
vorbire avea să fie necesară. Își consultă ceasul; în California era 
trecut puţin de amiază și, calculând diferenţa de trei ore însemna 

că Daniel era la biroul lui din Honolulu. Lani ridică receptorul și 
formă cifra 0, apoi numărul de telefon al lui Daniel, cerându-i cen- 
tralistei, cu o voce surprinzător de calmă, să taxeze convorbirea în 
contul numărului ei de acasă. 

Îi răspunse un glas cu un accent fermecător. 

— Aloha, Prescott & Thomas. Vă pot ajuta cu ceva? 

— Cu Daniel Reid, vă rog. 

Dintr-o dată, o cutremură un fior de tensiune, dar simţi că era 
totuși stăpână pe emoţiile ei. 

— Un moment, vă rog. Vă fac legătura la biroul lui. 

Câteva secunde, Lani auzi doar foșnetul paraziţilor transpacifici. 
Apoi, O altă voce melodioasă anunţă: 

— Aloha, Divizia Recreere. 

— Cu domnul Reid, vă rog. La telefon e... 

O întrerupse un șir de pocnete. Recepţionera răspunse suav: 

— Mahalo. „Vă mulțumesc.“ 

— V-o dau pe secretara lui. 

Lani nu apucă să-și exprime obiecțiile, căci secretara intră pe fir 
imediat, repetând întrebarea pusă de recepționeră. 

După ce trase adânc aer în piept, Lani expiră încet. 

— Cu domnul Reid, vă rog. Spuneţi-i că-l caută Lani Douglas. 

Nu mai putu continua. O înecau lacrimile. 

— Domnul Reid e într-o întâlnire, domnişoară Douglas. Doriţi 
să-mi spuneți... 

— E ceva personal, o întrerupse Lani. Daţi-mi-l la telefon, vă rog. 

Vorbea pe un ton aspru și nervos, aproape grosolan. Putea să se 
aştepte că Daniel cel mare și tare era de negăsit! 

— Îmi pare foarte rău, domnişoară Douglas, răspunse ferm sec- 
retara. Domnul Reid nu poate fi deranjat. Dacă doriți... 

— Ba poate! suspină Lani. Spuneţi-i... spuneţi-i... 

Fu nevoită să se întrerupă. Doctorul Seaver îi luă receptorul din 
mână, cuprinzând-o cu un braţ pe după umăr, în timp ce-i spunea 
secretarei: 

— Sunt amiralul Gene Seaver din San Diego. Tatăl domnului 
Reid a murit azi dimineaţă. Eu am fost medicul lui. Pot vorbi cu el, 
vă rog? 

Când Daniel veni la telefon, suspinele lui Lani scăzuseră la 
nivelul unor scâncete tremurătoare. Vorbind pe un ton lipsit de 
emotie, doctorul Seaver îi dădu lui Daniel vestea, iar după o scurtă 
tăcere, îi întinse fetei receptorul. 

— Vrea să-ţi vorbească. Eşti în stare? 

Lani dădu din cap, luând receptorul și murmurând: 

— Bună, Daniel. Nu e nevoie să vii la înmormântare. Am să mă 
ocup eu de toate. 

Imediat ce rosti aceste cuvinte, regretă jignirea involuntară pe 
care o conţineau. Daniel era un fiu iubitor şi conştiincios, care fus- 
ese apropiat de tatăl lui, în pofida miilor de mile dintre San Diego 
și Honolulu. Avusese grijă să-și vadă tatăl de cel puţin trei-patru ori 
pe an. 

Lani simţi un val de ușurare când își dădu seama că Daniel se 
hotărâse s-o scutească de mustrări, răspunzându-i doar pe un ton 
ponderat: 

— Voi ajunge la San Diego imediat ce pot. Tu doar ai grijă de 
Brian până sosesc eu, prinţeso. Totul o să fie în regulă. Acum, dă- 
mi-l din nou pe Gene. 

Cu obrajii înroșiţi de enervare, Lani înapoie receptorul doc- 
torului Seaver. Se simţea prost ori de câte ori Daniel îi spunea 
„prințeso“, și o nemulţumea că-i ordonase să se ocupe de fratele ei 
mai mic. În fond, o făcea cu deplină competenţă de la nașterea lui, 
CU șase ani în urmă. 

Mama ei, Anne, se măritase cu Jonathan Reid când Lani avea opt 
ani. Adevăratul ei tată, tot ofiţer de marină, murise într-un accident 
de muncă pe vremea când Lani avea doar cinci ani. Întrucât James 
Douglas era plecat pe mare cu lunile, Lani și-l amintea doar ca prin 
ceaţă. 

Când Anne rămăsese însărcinată, era deja trecută de patruzeci 
de ani, dar hotărâtă să aibă copilul. Îndurase o naștere dificilă, pe 
care doctorul fusese nevoit s-o finalizeze prin cezariană. Nu apu- 
case să-și vadă fiul pe care-l dorise atât de mult — hemoragia o 
costase viaţa. 

Jonathan Reid se retrăsese din marină cu un an în urmă şi, cu 
toate că el și Lani erau distruși de moartea Annei, necesitatea de a- 
l crește pe Brian îi obligase să reziste eroic. Era un copil frumos și 
fericit, care semăna mult cu Anne. Dar poate că efortul fusese prea 
mare pentru Jonathan, căci la câteva luni după nașterea fiului său 
suferise primul infarct. Deși avea doar șaisprezece ani, Lani accep- 
tase imediat responsabilităţile care ar fi putut strivi chiar și o per- 
soană mai matură. Fiind vară, își putuse îngriji tatăl vitreg, ocupân- 
du-se devotată și de fratele ei mai mic. 

În ultimii șase ani, Lani și Jonathan îl văzuseră pe Brian 
devenind un băieţel dinamic, inteligent și sigur pe sine. În timp ce 
Jonathan își revenea de pe urma celui de-al doilea atac de inimă, 
Lani ajutase în casă: Daniel insistase să plătească o soră medicală. 
Dar, în general, Lani fusese baza familiei, și era mai mult ca o mamă 
decât ca o soră mai mare pentru Brian. 

În acei ani, își terminase liceul și urmase colegiul, hotărâtă ca 
într-o bună zi să-și asume deplina răspundere a creșterii lui Brian. 
Singura ei grijă era să se pregătească pentru întreținerea amân- 
durora. Dacă se gândea cât de cât la rolul fratelui vitreg și bogat al 
lui Brian, o făcea numai ca să-și închipuie că nimic n-ar fi încântat- 

o mai mult decât ca Daniel Prescott Reid să dispară în adâncurile 
vulcanului Kilauea, cu toți snobii din familia lui după mamă cu tot. 
Pentru nimic în lume nu şi-ar fi recunoscut vreun sentiment de 
tandrete faţă de trufașul ei frate vitreg. 

În timp ce doctorul Seaver vorbea cu omul pe care ea l-ar fi sac- 
rificat zeiței Pele, Lani încerca să se gândească la viitor. Trebuia să 
existe un soi de pensie militară de urmaș pentru Brian, din 
moment ce era copilul minor al lui Jonathan Reid. Adăugând asta 
salariului pe care și-l estima pentru ea, ar fi trebuit să se descurce. 

— Am sunat-o pe Barbara adineaori, îi spuse doctorul Seaver, 
după ce termină convorbirea. Cred că între timp a ajuns la voi 
acasă. O să stea cu tine până sosește Daniel. Voi veni și eu imediat 
ce pot. 

Lani îi mulțumi, refuzându-i oferta de a chema un taxi și 
insistând că putea merge singură cu mașina până înapoi, în La Jolla. 
Totuși, îi era greu să se concentreze și fu cât pe ce să tamponeze 
din spate trei autovehicule diferite. 

Când intră pe aleea casei lor stil ranch, cu trei dormitoare, o 
văzu pe doamna Seaver, o femeie zveltă, de vreo cincizeci şi cinci 
de ani, rezemată de bara microbuzului ei, așteptând-o. 

Îşi petrecură următoarele câteva ore bând cafea și depănând 
amintiri despre Anne și Jonathan. Barbara anunţase mai mulți 
oameni Că acesta murise, iar vestea avea să se răspândească în cer- 
cul lor de prieteni. Îi rugase ca toți să aștepte cu condoleanţele 
până a doua zi. 

Brian reveni acasă la ora trei, împreună cu doi colegi de școală 
mai mari care locuiau pe aceeași stradă. Aflând că tăticul lui murise, 
izbucni în plâns, agățându-se de Lani cu disperare. Știuse că 
Jonathan suferea cu inima, chiar dacă nu prea înțelegea despre ce 
era vorba. Dar după ce Lani îl asigură că nu era nimic în neregulă 

cu inima ei și niciodată n-avea să-l părăsească, se mai liniști și putu 
să mănânce gustarea pe care i-o pregătise. 

Doctorul Seaver sosi la ora patru, iar Barbara pregăti ceva de 
mâncare, dar nimeni nu se prea atinse de ea. Din când în când, 
suna telefonul — vecini și prieteni care aflaseră vestea și-și ofereau 
ajutorul. 

După cină, Brian adormi pe canapea, iar Lani îl duse în camera 
lui. Rămasă singură cu soţii Seaver, începu să discute despre pla- 
nurile de viitor. Gene Seaver îi răspunse cu un calm profesional la 
toate întrebările, avertizând-o în repetate rânduri că se agita fără 
rost — dar încurajările lui nu reușeau decât s-o neliniștească și mai 
mult. Într-un târziu, Lani izbucni în lacrimi, suspinând: 

— Trebuie să iau unele hotărâri. Nu vă daţi seama? De ce nu vreţi 
să mă ajutaţi? 

Drept răspuns, doctorul Seaver scoase un flacon de medica- 
mente din buzunar. 

— Ştiu că nu-ţi plac lucrurile astea, Lani, dar te rog, spre binele 
tău, ia măcar o pastilă. Crede-mă, avem timp destul să discutăm 
despre viitor, după ce va ajunge aici Daniel. O să aibă el grijă de 
tot... 

— Nu vreau să am nimic de-a face cu Daniel! ţipă Lani aproape 
isteric. Și nici de pastile n-am nevoie! 

— Gene, te rog. Lasă-mă pe mine. 

Barbara Seaver o luă pe Lani în brațe. 

— E-n regulă, iubito. Ai timp destul ca să iei hotărâri. E firesc să 
dorești să știi toate răspunsurile în clipa asta, știu. Dar o să se 
rezolve. Am încredere în tine. 

Barbara o conduse pe Lani în baie să se spele pe faţă și să se 
pieptene. În oglindă, Lani își observă cearcănele, iar roșeața 
ochilor, după atâta plâns, îi făcea irișii să arate de un albastru și mai 

strălucitor. Îşi desfăcu părul arămiu ondulat din coc — o 
pieptănătură practică, dar care-i sporea durerile de cap — iar 
şuvițele unduitoare i se revărsară în jurul umerilor, cu străluciri 
roșiatice. Lui Lani i se părea că arăta îngrozitor — palidă și trasă la 
față, cu ochii umflați. Dar orice observator obiectiv i-ar fi remarcat 
structura delicată a oaselor feţei, sprâncenele arcuite fin, nasul mic 
și drept și curbele senzuale ale gurii, care o făceau să arate la fel de 
frumoasă și fragilă ca un pahar de vin cu picior, din cristal vechi. 
Această impresie era accentuată de gâtul ei lung și suplu și trupul 
zvelt, înalt de un metru și șaptezeci de centimetri, cu oase delicate. 
Dar era o imagine înșelătoare, căci înfățișarea vulnerabilă a lui Lani 
ascundea o independenţă aprigă și o voinţă plină de încăpățânare. 

Acceptă să ia o aspirină și un pahar de vin alb rece. Tocmai 
începea să se calmeze, când auzi o mașină sosind pe alee. 

Daniel nu se deranjă să sune la ușă; intră ca la el acasă, cu cheia 
lui. Lani era cam iritată că răposatul ei tată vitreg îi dăduse autori- 
tarului său fiu o cheie a casei ei. ÎI privi cu stoicism cum îi strângea 
mâna lui Gene și o săruta pe Barbara pe obraz. Ca întotdeauna, 
arăta în plină formă și mult prea chipeș, în costumul bej bine croit, 
deloc şifonat de zborul peste Pacific care durase cinci ore. 

Lani își stăpâni orice reacţie faţă de înfățișarea lui. Avea peste un 
metru optzeci înălțime, iar trupul său suplu, cu mușchi duri, se 
schimbase foarte puţin de pe vremea când fusese campion la 
alergări în colegiu. Observă surprinsă că printre șuvițele negre îi 
apăruseră câteva fire albe. La treizeci și doi de ani, Daniel era încă 
destul de tânăr ca să încărunţească. 

Chipul lui avea o fizionomie patriciană, tipică pentru Noua 
Anglie — sau, poate, Lani atribuia această descriere doar formei 
ușor alungite a feţei cu trăsături destul de înguste, arogante. În 
fond, printre strămoșii lui se număra un cuplu de misionari protes- 

tanţi care sosiseră în Hawaii înainte de jumătatea secolului al 
nouăsprezecelea. Unul dintre fiii lor se însurase cu o prințesă 
hawaiiană bogată, ajungând proprietarul unor întinderi vaste de 
pământ. Singurul semn al înrudirii lui Daniel cu familia regală 
hawaiiană se observa în culoarea neagră a părului și în ușurința cu 
care pielea lui părea să absoarbă soarele tropical. Ochii-i erau de un 
cenușiu rece, metalic. Și, în acel moment, o priveau țintă pe Lani. 

Lani îi susținu privirea, atentă să-și păstreze o expresie neutră, 
deși prezenţa lui o tulbura. Reacţiile obișnuite ale lui Daniel față de 
ea variau între politeţe calmă și furie arzătoare, iar dacă uneori sim- 
ula o anumită afecțiune temperată, Lani știa că n-avea să dureze. 

Se așeză lângă ea, cuprinzând-o cu un braţ pe după umeri și 
sărutând-o pe obraz. Lani rămase rigidă, căutând să-i transmită că, 
deși îi tolera atingerea, o dezgusta categoric. Ba chiar, apropierea 
lui îi făcea întotdeauna bătăile inimii să se accelereze, iar gândul că 
Daniel ar fi putut să observe era cumplit de umilitor. 

După câteva secunde de război nedeclarat, fu evident că Daniel 
nu avea de gând să-și ia brațul de pe umărul ei. Lani se ridică brusc 
de pe canapea și se duse până în mijlocul camerei. Observă schim- 
bul de priviri tulburate al soților Seaver, dar îl ignoră. După atâţia 
ani, aflaseră că prefera să-l evite pe Daniel, chiar dacă nu știau de 
ce. 

Daniel se ridică și el, spunându-le celor doi: 

— Vă mulţumesc că aţi avut grijă de Lani și de Brian. De-acum 
încolo, mă descurc eu cu ei. 

Lani tăcu până când soţii Seaver ieșiră, după care dezlănţui un 
atac arzător: 

— Sunt absolut capabilă să mă descurc și singură, Daniel. Eu 
sunt cea care a locuit cu tata de paisprezece ani încoace. Și am avut 
grijă de el în ultimii șase. N-am nevoie de tine și de banii tăi, și nu 

vreau să stai aici nici o clipă mai mult decât e nevoie! 

— N-o să dureze mult până le rezolv pe toate, răspunse el calm. 
Ai avut o zi grea, iubito. Du-te la culcare. 

— Am să fac ce vreau! Nu-mi da tu ordine! se răsti Lani. 

Dacă Daniel i-ar fi propus să rămână în cameră și să stea de 
vorbă cu el, s-ar fi dus în dormitor. Fratele său vitreg avea acest 
efect pervers asupra ei. 

Exasperat, Daniel oftă. 

— Nu-mi forţa mâna, Lani. L-am iubit pe tatăl meu, și o să-mi 
lipsească. N-am chef să-ţi suport toate aerele — mai ales în situaţia 
asta. Și-acum, intră în dormitor, dacă vrei să nu te duc eu pe sus. 

Lani nu se îndoia că ar fi făcut-o. Expresia aspră a gurii lui 
Daniel o avertiza să nu-l contrazică. 


KK K 


A doua zi dimineață, Lani se trezi devreme, după o noapte de 
somn agitat. Daniel și Brian se duseseră deja la bucătărie, să-și ia 
micul dejun. Auzi un crâmpei din conversaţia lor și se opri la ușă să 
asculte. Vorbeau despre cea mai recentă erupție vulcanică de pe 
Big Island, Hawaii, iar Daniel îi promitea lui Brian că, în timpul 
următorului spectacol de acest gen, aveau să zboare peste crater ca 
să vadă mai bine. 

— Nu și dacă am și eu un cuvânt de spus în legătură cu treaba 
asta, mormăi Lani. 

Deși Brian era pe jumătate și fratele lui Daniel, nu avea intenţia 
să-și lase fratele vitreg să i-l răpească. Intră în bucătărie, ignorând 
salutul lui Daniel și clătinând scurt din cap când acesta îi oferi o 
omletă. 

— Brian se duce azi la școală, declară ea sec. Nu-i așa, Brian? îl 

întrebă mai blând, gândindu-se că era mai bine ca programul 
copilului să nu se schimbe. 

Băiatul dădu din cap. 

— Avem o petrecere. Azi e ziua lui Jeremy. 

Lani reuși să zâmbească, apoi se aplecă să-l sărute. 

— Bine. Dacă vrei să vii acasă, dă-mi un telefon, scumpule. 

Uşurată, îl văzu îmbrăţișându-și fratele și alergând afară să-și 
revadă colegii. Între patru ochi, îi putea spune lui Daniel tot ce avea 
de spus. 

— Ce tot vorbeaţi despre Hawaii? Brian n-o să se ducă acolo; 
rămâne aici, cu mine. 

Lani vorbea pe un ton agresiv, dar se simțea mult mai puţin 
sigură pe sine decât părea. În noaptea dinainte, pe când încerca să 
adoarmă, își dăduse seama cât de vulnerabilă era cu adevărat 
poziţia ei. Cel mai tare se temea că Daniel Prescott Reid, cu banii și 
influenţa lui, avea să-i ia frăţiorul. Și abia acum își dădea seama că, 
în faţa lui Daniel, nu avea absolut nici o şansă. 

Curajul o părăsi când fratele ei vitreg îi răspunse cu o privire 
arogantă. Lani îi întoarse spatele, răsucindu-se spre bufet să-și 
toarne o cafea, şi îl auzi așezându-se la masa din bucătărie. 

— Aș fi preferat să nu discutăm încă viitorul lui Brian, dar dacă 
tot ai adus vorba, Lani, am să ţi-o spun pe-a dreaptă: Brian va veni 
cu mine, și tu la fel. Așa a vrut Jonathan, și o doresc și eu. Iar dacă 
te calmezi și gândești rațional, vei înțelege că și pentru tine e cel 
mai bine așa. 

Trecură treizeci de secunde până când Lani avu destulă 
încredere în sine însăși ca să vorbească. În alte împrejurări, poate 
că Daniel ar fi avut dreptate. Dar, în fond, el nu putea ști ce efect 
avea asupra ei, și nici de ce-l trata atât de repezit și rece. Cum ar fi 
putut locui împreună în aceeași casă? Își aduse cafeaua la masă și 

se așeză în faţa lui, blestemându-și mâinile care-i tremurau. 

— Te rog, nu face asta. 

Vocea îi devenise răgușită de teamă. 

— Locul lui Brian e aici. Toţi... toţi prietenii lui sunt aici. Și 
şcoala. Şi... și eu. 

— Cu alte cuvinte, nu vrei să vii în Hawaii, cu mine, remarcă 
încet Daniel. Sunt de acord că Brian are nevoie de tine, dar dacă nu 
vii, va trebui să-l iau oricum. Testamentul tatălui meu mă investește 
cu titlul de tutore, și am de gând să mă achit de această respons- 
abilitate. Nu-l pot lăsa cu tine, la San Diego. 

Lani simţi că se înroșea. Își învinse un val de greață, respirând 
adânc de câteva ori. Nu-i trecu prin minte nici o clipă să pună la 
îndoială afirmaţiile lui Daniel despre testament. Nu era genul de 
om care să denatureze adevărul. 

Își îngropă capul în mâini, cu un gest învins. Daniel avea de 
partea lui nu numai banii și puterea, ci și legea. Nu era drept. 

Înghițindu-și mândria, ridică privirea spre ochii lui implacabili 
și-l imploră: 

— Te rog, Daniel. Brian iubește casa asta. Lasă-l aici, cu mine. Am 
să mă descurc. Poate... poate ai să ne ajuţi şi tu. 

— Ştii cât costă pe lună casa asta? 

Lani clătină din cap. Finanţele rămăseseră întotdeauna în seama 
tatălui ei vitreg. 

— Aproape o mie de dolari. Știu, fiindcă eu sunt proprietarul ei. 
Și achit majoritatea facturilor. 

Îşi încrucișă braţele pe piept, cu o expresie de nepătruns. 

Cumva, această dezvăluire n-o surprinse pe Lani. Se mutaseră în 
casa aceea frumoasă din apropierea oceanului cu cinci ani în urmă. 
Lani adora plaja și știa că Jonathan cumpărase casa ca să-i facă o 
bucurie. Ar fi trebuit să-și dea seama că Daniel o plătea — era mult 

prea scumpă ca să și-o poată permite un ofiţer de marină în 
retragere. 

Daniel continuă: 

— Am hotărât să vând casa, Lani. Vom ţine o slujbă de comemo- 
rare aici, dacă vrei, apoi voi lichida afacerile tatălui meu și vom 
pleca toți trei în Hawaii. Aș dori ca tata să fie înmormântat pe Maui, 
lângă mama mea. 

Lani se clătina sub impactul tuturor acelor lovituri, iar ultimele 
lui cuvinte o făcură să-și piardă calmul. 

— Nu! ţipă ea. N-ai să-l duci acolo. N-o să zacă lângă mama ta și 
familia ei snoabă și plină de prejudecăţi! Decât să las asta să se 
întâmple, mai bine... mai bine... 

Dar nu avea ce face, dacă Daniel insista, și o știa. Se repezi afară 
din bucătărie, spre dormitorul ei, unde se trânti pe pat, începând 
să suspine înnebunită. Daniel o urmă peste câteva minute. Când îl 
auzi intrând, Lani își mușcă buza, într-un efort disperat de a se con- 
trola. 

— lani. 

Cumva, nu putu suporta blândeţea din tonul lui, iar când îi 
simţi mâna pe umăr, se ridică brusc și-l atacă precum un animal 
încolţit, descărcându-și toată durerea și frustrarea. Strânse pumnii 
și începu să-l lovească nebunește în piept, cu lacrimile șiroindu-i pe 
faţă. 

Daniel o prinse de încheieturile mâinilor și i le cobori cu forța, 
iar în clipa următoare o cuprinse într-o îmbrățişare strânsă, neîndu- 
plecată. Lani continuă să se zbată neputincioasă, strigând să-i dea 
drumul — dar în cele din urmă, epuizată, se lăsă păgubașă și-și 
rezemă capul de umărul lui, plângând încet. 

După un timp, Daniel o lăsă să se desprindă din îmbrăţișare, dar 
continuă s-o ţină de talie, privind-o cu un amuzament complice. 

— Nu mai face mutra asta, murmură el. Consideră că nu e decât 
o consolare prietenoasă. 

— Nu ești prietenul meu, îngăimă Lani, simţindu-i respirația 
caldă pe obraz. Te rog, dă-mi drumul... 

— Crede-mă, n-am nici un chef să-ți fiu prieten. Înainte de a-mi 
insulta familia și a pleca în fugă, încercam să discutăm despre 
pregătirile pentru funeralii. Ţi-ai fi putut exprima opiniile într-un 
mod mai puţin dramatic. 

Lani nu spuse nimic. Era o ironie că Jonathan Reid, care fusese 
tolerat cu răceală de familia Prescott în timpul vieţii, avea să li se 
alăture membrilor acesteia după moarte. 

— Nu spui nimic, hmm? 

După un oftat cam dramatic, Daniel îi ridică bărbia cu degetul, 
silind-o să-l privească în ochi. 

— Okay, prinţeso, ai câștigat. Dacă vrei să se odihnească lângă 
mama ta, atunci așa vom face. 

Lani îl privi cu ochi mari, uimită de această concesie necarac- 
teristică pentru el. 

— De ce? întrebă ea bănuitoare. Ce te-a făcut să te răzgândești? 

— Îţi îndeplinesc o dorință, în schimbul alteia, răspunse Daniel 
pe un ton tachinător. Tu și Brian veţi veni în Hawaii, unde o să 
locuiti în casa mea. Hai să nu mai discutăm, prinţeso. 

— Trebuia să m-aștept. Sentimentele mele nu contează. Pentru 
tine, toate nu sunt decât afaceri, nu-i așa, Daniel? 

— Dacă zici tu... Recunosc că, atunci când vreau ceva, de obicei 
găsesc o cale de a obţine acel lucru. Va fi mai bine pentru Brian, și 
pentru tine. Ai încredere-n mine, Lani. 

Și, fără a-i aștepta încuviințarea, se ridică de pe pat și ieși din 
cameră. 

Capitolul 2 


Lani ieși din camera ei numai după ce-și dădu seama că Daniel 
se închisese în dormitorul tatălui ei vitreg, pentru a da câteva tele- 
foane de afaceri. Îi auzi glasul, înfundat, când scoase ezitant capul 
pe ușă. Apoi se duse în bucătărie, unde tocmai își turnase un pahar 
de suc când auzi soneria. Barbara Seaver stătea cu braţele încărcate 
de pachete cu bunătăţi de casă gătite de diverse prietene, dintre 
care multe trecuseră în timpul zilei să-și ofere ajutorul și con- 
doleanţele. 

Organizarea funeraliilor rămase în seama lui Daniel. Acesta 
alese, în locul înmormântării militare, slujbă simplă la biserică și o 
ceremonie lângă mormânt. O informă pe Lani imediat după ce dis- 
cută cu reverendul Taylor, care sosise spre amiază. Deși planurile 
lui Daniel corespundeau cu ale ei, Lani ar fi preferat s-o consulte 
mai întâi. Putea oare avea încredere în explicaţia lui blândă — că 
voise s-o scutească de chinul pregătirii unor detalii atât de 
dureroase? 

Weekendul trecu fără nici un incident, în primul rând deoarece 

casa era tot timpul plină de vizitatori, iar Lani nu avu răgaz să 
rămână singură cu Daniel. De obicei, era de o aroganță defensivă în 
prezenţa lui, dar în ultimii șapte ani cedase din când în când 
imboldului de a-l provoca, fără să înțeleagă cu adevărat de ce o 
făcea. Când se întâmpla acest lucru, Daniel obișnuia să-i inter- 
preteze mofturile literal, răspunzându-i calm și rezonabil. Dar nu 
întotdeauna. Lani își amintea câteva ocazii când nemulțumirile ei îi 
provocaseră o furie aproape înspăimântătoare. Adevărul era că 
Daniel Prescott Reid o intimida. 

Iar acum era încordată şi neliniștită ori de câte ori Daniel își 
îndrepta atenţia asupra ei. În același timp, era aproape obsedată să- 
l protejeze pe Brian de îndoieli și temeri. Refuza să plângă, con- 
vinsă că dacă Brian o vedea cedând, propriile lui neliniști ar fi 
scăpat de sub control. Mulţi oameni îi admirau calmul aparent, fără 
să ştie că gazda lor desăvârșită făcea un efort continuu să salveze 
aparențele. Pe la ora nouă seara, era epuizată fizic și emoţional, 
prea frântă ca să se mai gândească la viitor și prea obosită pentru a 
mai face altceva decât să cadă în pat și să adoarmă. 

Daniel n-o informase asupra amănuntelor pentru slujba de luni, 
iar Lani era prea atentă să-l evite ca să mai ceară și detalii. Astfel, 
când porniră spre biserică, n-avea idee la ce să se aștepte. Daniel 
conducea mașina, iar Brian stătea între ei, pe bancheta din faţă. 
Lani aruncă o privire spre Daniel; chipul lui bronzat era calm și 
stăpânit, spre deosebire de paloarea și cearcănele ei pe care încer- 
case să și le ascundă cu ajutorul fardurilor. 

Simţind tot timpul mâna mică a lui Brian care o strânga pe a ei, 
Lani ascultă cu stoicism aproape toată slujba. Ochii i se umeziră 
când auzi omagiile aduse de pastor și de doctorul Seaver, dar 
batista îi rămase în poșetă, nefolosită. Cumva, nu-i trecuse nici un 
moment prin minte că Daniel ar fi putut dori să ţină și el un mic 

discurs, și fu surprinsă când îl văzu ridicându-se să vorbească. 

Tatăl lui, spuse el, suferise două mari tragedii în viaţă: moartea 
primei sale soţii, Laura, și a celei de a doua, Anne. Dar avusese 
parte şi de mari bucurii, găsindu-le în iubirea și devotamentul pri- 
etenilor și colegilor. Le multumi multora pe nume, iar Lani fu 
impresionată să vadă cât de bine cunoștea viaţa tatălui său la San 
Diego, atât de departe de paradisul tropical unde se stabilise 
Daniel. Îşi dădu seama că Daniel și Jonathan fuseseră mult mai 
apropiați decât presupusese ea. 

În continuare, Daniel rosti câteva cuvinte despre Brian, 
spunând că nașterea copilului îmbogăţise ultimii ani din viaţa lui 
Jonathan și atenuase durerea pricinuită de moartea Annei. 
Auzindu-și numele, Brian începu să scâncească, iar Lani îl luă pe 
genunchi. Fusese profund afectată de referirea lui Daniel la Brian, 
observând cum glasul lui răgușit de emoție contrasta cu calmul 
aparent și rigid pe care şi-l impunea. 

— Dar mai presus de orice, încheie Daniel, tatăl meu și-a găsit 
alinarea şi multumirea în ultimii ani de viaţă datorită lui Lani. Ea ne- 
a cucerit pe amândoi, ca o fetiță cu părul ca flacăra, și ne-a câștigat 
inimile pe măsură ce creștea. A devenit o fiică frumoasă și devotată 
care l-a iubit, l-a îngrijit și i-a dat putere. Lui Brian i-a devenit o 
mamă mai iubitoare decât ar fi putut să fie oricare altă femeie. Îi 
sunt profund îndatorat. Îţi mulţumesc, Lani. 

Pentru prima oară, Lani își luă batista, tiamponându-și lacrimile 
pe care nu mai putea să și le stăpânească. În timp ce Daniel reve- 
nea la locul lui, i se păru că-i văzu mâna ridicându-se scurt să 
şteargă o lacrimă de la colțul ochiului. 

După o scurtă ceremonie lângă mormânt, se întoarseră acasă la 
doctorul Seaver, unde-i aștepta un bufet. Nu vorbea nimeni. Lani se 
gândea la emoționantul panegiric rostit de fratele ei vitreg, încă 

destul de uimită că un om care fusese atât de distant putea expri- 
ma o asemenea admiraţie și recunoștință fată de loialitatea şi 
iubirea ei la adresa tatălui său. Era sigură că orice afecțiune simţise 
Daniel pentru ea dispăruse după seara aceea dezastruoasă din vara 
anului când împlinise cincisprezece ani. Evident, putea trece cu 
vederea peste propria lui părere negativă despre caracterul ei, când 
îi aprecia calităţile de fiică și soră. Dacă-i era recunoscător, o făcea 
numai pentru că le fusese atât de devotată tatălui și fratelui său vit- 
reg. 

Laudele lui Daniel o nelinișteau și nu înţelegea de ce. Ce impor- 
tanţă avea, dacă înalta lui consideraţie nu-i includea şi calităţile ca 
femeie? 

După ce majoritatea vizitatorilor plecară, Daniel o luă pe Lani 
deoparte ca să-i explice că se întorcea la Honolulu cu afaceri, dar 
avea să mai rămână un timp pentru a o ajuta să-și rezolve toate 
problemele. În pofida sincerităţii din discursul lui funerar, Lani era 
ușurată că pleca. Nimic nu i-ar fi alungat nervozitatea provocată de 
prezenţa lui. lar acum, își dădu seama, probabil avea să se simtă 
vinovată de fiecare dată când i se impotrivea. Ciocnirile între ei 
păreau inevitabile, iar Daniel recunoscuse că de obicei găsea o cale 
de a obţine ceea ce dorea. Lani se întreba dacă presupunea că vor- 
bele lui de laudă aveau să-i asigure supunerea față de toate pla- 
nurile pe care și le făcuse. 


e 


Daniel ajunse înapoi la San Diego duminică seara, intrând în 
casă tocmai când Lani îl culca pe Brian. Preluă imediat ritualul citi- 
tului unei povești la căpătâiul patului. Lani își spuse că n-avea nici 
un rost să protesteze. În orice caz, era obosită și se bucură să se 

ghemuiască pe canapea, uitându-se la televizor. 

Întrucât majoritatea oamenilor își prezentaseră condoleanţele 
în zilele imediat următoare înmormântării, weekendul fusese 
liniștit. Totuşi, Lani se lupta încontinuu cu deprimarea. Toată viața 
ei avea să se schimbe radical, și nici ea nici Brian nu aveau idee cât 
de ușor puteau să se adapteze. În ultimii șase ani, Lani își rezolvase 
crizele avântându-se în activitate, dar acum nu mai avea nimic de 
făcut decât să aștepte. Iar acest lucru o făcea să se simtă foarte 
încordată. 

După ce-i ură noapte bună lui Brian, Daniel i se alătură lui Lani 
în living, așezându-se lângă ea pe canapea. Dacă simpla lui prezență 
era suficientă ca s-o tulbure, faptul că stătea atât de aproape o ener- 
va de-a binelea. Lângă el, nu reușea niciodată să se relaxeze. 

— Brian pare să se simtă bine. 

Lani îi fu recunoscătoare că alesese un subiect de conversaţie 
sigur. 

— E atât de mic, nu cred că înţelege cu adevărat, replică ea. 
Uneori e trist sau cam speriat, dar în esență abia așteaptă să ne 
mutăm în Hawaii... atâta vreme cât voi fi şi eu cu el. 

Îl observă cu coada ochiului pe Daniel dând din cap și se 
întoarse puţin spre el ca să-i vadă expresia. Pe moment, era gândi- 
tor. 

— Şi tu? o întrebă. Tu cum faci faţă? 

Lani știa că n-ar fi fost înţelept să-l provoace, dar cumva nu se 
putu stăpâni. 

— A, mă cunoşti. Eu sunt un adevărat monument. Devotată, 
iubitoare și grijulie, ca să nu mai spun cât de cuceritoare! 

— Am vorbit serios, Lani. Și îţi sunt recunoscător. Nu există nici 
un motiv... 

— Atunci, lasă-ne să rămânem aici! îl imploră ea. Te rog, 

Daniel...! 

— Nu. 

Răspunsul fusese rostit încet, dar categoric. 

— Ştiu ce e mai bine pentru voi. Îmi pare rău că ai senzaţia că ti- 
am forțat mâna, prințteso, dar va trebui să-ţi cer să respecti 
întelegerea. 

Lani nu spuse nimic. Nu i-ar fi putut explica adevăratele ei 
obiecţii, iar dacă-l contrazicea, probabil Daniel și-ar fi pierdut cal- 
mul. Se ridică de pe canapea, murmurând că era frântă de 
oboseală. 

— Ştiu că ţi-a fost greu, iubito, răspunse el înțelegător. O dată ce 
te vei instala în Hawaii, ai să te simţi mult mai bine. 

Se ridică și el și porni spre bucătărie. 

Încă nu era ora nouă, iar Lani nu putea adormi atât de devreme. 
Încercă să se concentreze asupra unui articol dintr-o revistă, dar în 
cele din urmă renunță. Gândurile i se tot abăteau spre relaţiile cu 
redutabilul ei frate vitreg. 

Prima dată când îl întâlnise, nu păruse atât de impresionant. Pe- 
atunci, Lani avea doar opt ani. Un prieten comun îi făcuse mamei 
ei cunoștință cu Jonathan Reid; după cinci luni, se hotărâseră să se 
căsătorească. Lani îl simpatizase imediat pe Jonathan și abia aştepta 
ca viitorul ei frate vitreg să vină acasă, fiindcă numai absența lui 
amâna nunta. Jonathan nu voia să se însoare cu Anne decât în 
prezenta lui Daniel. 

Lani își amintea cum așteptase pe aeroportul din Honolulu ca 
avionul lui Daniel să sosească de la Los Angeles. Nici o clipă nu-i 
trecuse prin minte să întrebe de ce Daniel Reid învăța la o școală de 

băieţi exclusivistă din New England. La optsprezece ani, era un per- 
sonaj conturat vag, pe care nu-l putea compara decât cu prietenii 
guvernantelor ei. 

La fel ca multe alte fete, Lani flirta fermecător şi inconștient cu 
bărbaţii, şi fusese foarte încântată când Daniel începuse să 
folosească porecla care acum îi displăcea atât de mult — „prințeso“, 
după tiza ei, prințesa Kaiulani. Daniel o trata cu o indulgență 
amuzată, tachinând-o și jucându-se cu ea ori de câte ori se vedeau. 
Vizitele lui erau frecvente; deși avea un apartament propriu, Anne 
Douglas Reid își invitase noul fiu vitreg să vină la cină oricând, iar 
Daniel profita din plin. Lani știa că lucra în timpul verii la un hotel 
din Waikiki, dar niciodată nu bănuise că acesta era proprietatea 
familiei lui. 

În toamnă, Daniel se întoarse la școală, de astă dată la un 
colegiu simandicos din Massachusetts. Lani trăsese concluzia că 
Daniel era un tânăr cu totul deosebit, pentru că fraţii și surorile 
tuturor prietenilor ei studiau în campusul local al universităţii din 
Hawaii. Era prea tânără ca să-și dea seama că, deși tatăl ei vitreg 
câștiga bine ca ofițer de marină, nu prea avea posibilitata să 
plătească studiile pe care le urma Daniel. 

Când Lani avea zece ani, Jonathan Reid fusese avansat la gradul 
de căpitan și transferat la baza navală din San Diego. În urma aces- 
tei mutări, singura dificultate pe care o cunoscu Lani fu în legătură 
cu numele ei. În insule, toţi știau că prinţesa Kaiulani fusese 
moștenitoarea prezumptivă a tronului din Hawaii, tânăra care i-ar fi 
succedat Reginei Liliuokalani dacă Statele Unite n-ar fi anexat arhi- 
pelagul, în 1893. La San Diego, însă, numele ei era considerat exot- 
ic și bizar, mai ales întrucât Lani arăta ca o zânișoară roşcovană, cu 
o piele care trebuia să se expună doar treptat la soare, ca să nu se 
ardă. După câteva luni pe continent, renunţase să mai corecteze 

pronunțările greșite ale numelui ei, acceptând faptul că era masa- 
crat de oamenii care insistau să-l rostească rimând cu Danny, nu cu 
Connie. 

Îl vedea pe Daniel doar de câte două ori pe an, în iunie și sep- 
tembrie, când se oprea în California venind de la Cambridge, 
Massachusetts, sau întorcându-se la începutul anului universitar. 
Abia când Lani împlinise treisprezece ani, prietenele ei au început 
să comenteze cât de atrăgător arăta fratele ei vitreg. Majoritatea 
făcuseră câte o pasiune pentru el și, la o petrecere, au supus la vot, 
declarându-l pe locul doi după idolul adolescentelor din acel an. A 
doua zi dimineaţă, Lani i-a transmis lui Daniel complimentul, și a 
avut impresia că era cam dezamăgit că nu primise locul întâi. 

Admiraţia lor nu era nemeritată, recunoștea Lani în sinea ei. 
Daniel era chipeș ca un star de cinema, desigur, dar ceea ce le 
încânta cu adevărat pe prietenele ei era o anumită trufie și reţinere 
care-l făceau să pară misterios și incitant. Pe Lani, aceste trăsături n- 
o fascinau. Le accepta ca făcând parte din personalitatea lui. În 
orice caz, le spuse ea prietenelor, vizitele lui erau rare, așa că era 
firesc să rămână destul de distant. 

Daniel a terminat colegiul, a muncit o vreme, iar când Lani avea 
aproape paisprezece ani s-a hotărât să urmeze facultatea de studii 
economice. La începutul verii următoare a stat cu ei doar trei zile, 
plecând grăbit înapoi în Honolulu, unde-l așteptau respons- 
abilităţile pe care le abandonase temporar ca să se ducă la studii. 
Cele trei zile au fost de-ajuns pentru a o lăsa pe Lani buimăcită de 
admiraţie. Începuse să aibă întâlniri cu băieţii de vârsta ei — câteva 
ieșiri atent supravegheate la cinema și la școlile de dans. Acele seri 
se terminau de obicei cu sărutări inocente la despărțire, dintre care 
nici una nu reușea să-i ridice prea mult tensiunea sangvină. 

Uneori, tatăl ei vitreg o tachina în legătură cu repeziciunea cu 

care se maturiza, iar Lani nu trebuia decât să se uite în oglindă ca 
să ştie că avea dreptate. Pe la sfârșitul verii, transformarea era com- 
pletă. Când a împlinit cincisprezece ani, mama ei i-a permis să-și 
cumpere un costum bikini verde ca smaraldul, iar în august îi venea 
ca turnat. Culoarea părului i se închisese până la o uluitoare nuanță 
arămie, iar acum îi ajungea până mai jos de umeri; faţa ei își pier- 
duse contururile rotunjite din copilărie, în favoarea unei frumuseți 
sculpturale care o făcea să arate cu câţiva ani mai matură. În secret, 
era mulțumită că studenţii de la colegiu încercau atât de des s-o 
agaţe pe plajă, dar avea destulă minte ca să-i refuze. Auzise ce i se 
întâmplase surorii mai mari a prietenei sale, care plătise scump un 
moment de nechibzuinţă. 

Daniel reveni pe continent în aceeași lună, locuind la ei zece 
zile înainte de a se întoarce pe coasta de est, pentru ultimul an la 
facultatea economică. După două zile în compania lui, Lani era 
îndrăgostită până peste cap. În trecut, niciodată nu-l considerase 
tocmai un membru de familie, dar nici în sens romantic nu se 
gândise la el. Acum, experienţele cu băieţii de vârsta ei o făceau să- 
și dea seama cât de atrăgător era. 

Comportamentul lui din acea lună august n-a fost cu nimic 
diferit decât înainte, dar reacţia lui Lani, da. De fiecare dată când 
erau împreună, trupul i se aprindea de dorință. La început, acest 
lucru a făcut-o să se simtă foarte jenată, dar curând senzațiile noi i- 
au risipit puterea de discernământ și a început să jinduiască la o 
implinire pe care n-o înţelegea cu adevărat. Ştia numai că voia ca 
Daniel s-o ia în seamă, să se gândească la ea ca femeie — după cum 
i-a mărturisit cu dramatism celei mai bune prietene a ei 

Din păcate, campania ei părea să-l lase pe Daniel rece. ÎL târa la 
plajă şi se grozăvea în costumul ei verde, asigurându-se că trupurile 
li se atingeau cât mai des. O dată, mama ei a surprins-o fără sutien 

pe sub tricou și a trimis-o să se schimbe, ţinându-i chiar în fața lui 
Daniel o prelegere care a făcut-o să se inroșească în obraji ca focul. 

Când prima săptămână a șederii lui Daniel s-a sfârșit fără nici un 
progres în sensul scopului urmărit de ea — pe care și-l imagina cam 
ca îmbrățișare pasională gen Clark Gable și Vivien Leigh în „Pe arip- 
ile vântului“ — Lani și-a intensificat provocările. Daniel urma să 
plece peste două zile, iar ea tocmai abandonase orice speranță, 
când în sfârșit rugăminţile insistente de a ieși la o plimbare cu 
mașina, seara, i-au fost acceptate. 

De data asta, s-a îmbrăcat cu mai multă atenţie. A luat pe ea un 
tricou alb și fără umeri care lăsa foarte puţin în seama imaginaţiei, 
camuflând senzualul rezultat cu un hanorac bleumarin. Blugii tăiaţi 
i se mulau pe șolduri și pe fund în cel mai aţâţător mod. La cererea 
ei, s-au dus într-un loc izolat de pe coline, sub pretextul că voia să- 
i arate lui Daniel peisajul. Când a coborât din mașină, chipurile ca 
să-și dezmorțească picioarele, priveliștea pe care a văzut-o Daniel 
nu avea nici o legătură cu Oceanul Pacific. Lani își lăsase hanoracul 
pe scaunul din faţă. Căscă, ridicându-și alene braţele și întinzându- 
se, cu sânii plini și tari reliefându-i-se prin materialul subțire al tri- 
coului. 

Daniel rămăsese în mașină, privind-o. Ori de câte ori se uita la 
ea, Lani simţea o excitație nebunească. 

Aplecându-se peste scaunul din dreapta, Daniel îi strigă prin fer- 
eastra deschisă: 

— Vino în mașină, Lani. Mergem acasă. 

Glasul îi era răgușit și încordat. 

Lani se conformă, aruncându-și părul pe spate și revenind cu 
pași elastici spre mașină pentru a se așeza la doar câțiva centimetri 
de el. Se prefăcea calmă, dar în realitate inima îi bătea atât de 
necontrolat încât o lua cu leșin. Când Daniel vru să pornească 

motorul, îi acoperi repede mâna cu a ei. 

— De ce te grăbești, Daniel? îl întrebă, cu o voce straniu de sufo- 
cată. Nu-ţi place apusul soarelui? 

Daniel se rezemă de spătar, părând să admire asfinţitul, iar în 
cele din urmă se întoarse spre ea, cu buzele strânse și sprâncenele 
încruntate de furie. 

— Toată săptămâna ai căutat-o cu lumânarea, mârâi el. Mai bine 
cu mine decât cu altcineva! 

Nu făcu nici o concesie tinereţii și lipsei ei de experienţă, 
atacând scurt și rapid ca un șarpe cu clopoței. Lani fu năucită de 
brutalitatea cu care o strânse în braţe. Înainte de a apuca să 
protesteze, gura lui se lăsă peste a ei, despărțindu-i buzele cu forța 
și explorându-i cu limba interiorul catifelat, atât de sălbatic încât o 
șoca şi o durea. Lani rămase încremenită, prea speriată ca să se 
zbată. Apoi, senzaţia gurii lui Daniel se schimbă, deveni mai blândă. 
Mâna lui i se strecură pe sub tricou să-i mângâie sânii, jucându-se 
cu ei într-un fel care-i trimitea valuri-valuri de dogoare prin tot 
trupul. Lani nu se mai putea împotrivi explorărilor acum tandre ale 
limbii lui — şi nici nu voia. Cu un geamăt gutural, începu să-l sărute 
și ea, conștientă că îmbrăţișarea lui se înăsprea treptat din nou, dar 
era prea excitată ca să-i mai fie teamă. 

Când Daniel o respinse, fu pe cât de nedumerită, pe-atât de 
dezamăgită. Apoi îi observă respiraţia rapidă și neregulată și furia 
de pe faţă, şi se retrase pe scaunul ei. ÎL privi cu teamă cum făcea 
eforturi să se controleze. 

— Te doresc, Lani. Te duc la un motel. 

Cuvintele lui senzuale o loviră ca un pumn în stomac. Cum 
putuse fi atât de proastă? Daniel nu era un băiat de vârsta ei, care 
s-ar fi mulțumit doar cu câteva sărutări. Era un bărbat în toată firea 
— și foarte viril, pe deasupra. 

Tresări când auzi pornind motorul, înfigându-și unghiile în 
palme ca să nu plângă. Simţea ochii lui Daniel aţintiți asupra ei și 
începu să tremure când îl auzi întrebând-o pe un ton rece ca 
gheaţa: 

— Ce este, Lani? Nu vrei să te culci cu mine? 

Scutură din cap, prea deznădăjduită ca să-i mai pese de lacrim- 
ile care-i curgeau pe obraji. 

— Te rog, du-mă acasă, îl imploră ea nefericită. Nu vreau să... 
să... 

Umerii îi fură prinși într-o strânsoare fermă, când Daniel o 
întoarse cu faţa spre el. 

— Perfect. Dacă nu vrei să fii tratată ca o boarfă, nu te purta ca 
una de-alea. Nu mai ești un copil, Lani. Nu poţi să aţâţi un bărbat 
şi pe urmă să pretinzi să-i treacă într-o clipă, când te răzgândești. Ai 
noroc că te-ai hotărât să experimentezi cu mine și nu cu altul. 

Și, cu acest anunţ, îi dădu drumul și porni mașina. În timpul 
drumului spre casă, nici unul dintre ei nu vorbi. Lani începea să-și 
dea seama că Daniel nu avusese nici un moment intenţia de a o 
duce în cine ştie ce motel, că nu voise decât să-i dea o lecţie. Cât de 
mult din furia — și pasiunea — lui fusese simulată anume în acel 
scop? Se simţea atât de umilită, încât se îndoia că l-ar mai fi putut 
privi vreodată în viaţă. 

Reuși să-și stăpânească tremurul când intrară în casă. După ce 
se scuză că o durea stomacul, fugi în camera ei, unde-și scoase tri- 
coul și-și examină trupul în oglindă. Fu îngrozită să vadă o vânătaie 
pe un braţ. Ce Dumnezeu aveau să creadă părinţii ei? 

În următoarele zile se prefăcu bolnavă de indigestie cu frisoane, 
astfel încât să aibă un motiv de a purta cămăși de noapte cu mâneci 
lungi și să poată explica lipsa poftei de mâncare. Zăcând în pat 
toată ziua, avea timp destul să-și amintească nerușinarea cu care se 

comportase și desfrânarea felului cum se ţinuse după Daniel. Poate 
că dacă ar fi venit să-i vorbească ar fi reușit să se scuze, dar el o 
ignora cu desăvârșire. 

Chiar înainte de plecare, Daniel veni până la ușa ei să-și ia 
rămas-bun. De obicei, cu aceste ocazii îi zâmbea și o săruta pe 
obraz, dar acum nu făcu decât să se uite la ea cu o privire împietrită 
și să spună pe un ton rece: 

— Sper să te vindeci repede după plecarea mea, Kaiulani. 

Și, cu aceste cuvinte, plecă. 


Kok k 


În următoarele câteva luni, Lani a început să-i pună lui Jonathan 
tot felul de întrebări despre fratele ei vitreg, dar avea mereu grijă să 
pară indiferentă și destinsă. Înainte, acceptase sofisticarea și stilul 
cizelat ale lui Daniel doar ca pe niște trăsături ale personalităţii lui; 
nici un moment nu-i trecuse prin minte că acele caracteristici 
proveneau din familia mamei sale. Acum căuta inconștient motive 
de a-l ţine la distanţă, iar dezvăluirile despre trecutul lui îi justificau 
perfect atitudinea. 

Iniţial, Jonathan i-a explicat doar că prima lui soție, Laura, fus- 
ese o Prescott, iar studiile lui Daniel fuseseră plătite dintr-un cont 
personal pe care i-l deschiseseră părinţii lui. Era pregătit din timp 
pentru a-și ocupa locul în firma familiei, a adăugat Jonathan. 

Lani avea doar zece ani când plecaseră din Hawaii, dar învățase 
la școală despre familiile Prescott și Thomas. Alături de alte câteva 
familii locale puternice, făcuseră avere din cultura trestiei de zahăr, 
în secolul al nouăsprezecelea. Investiseră masiv profiturile în alte 
afaceri de pe insulă, de la agricultură până la navlosiri și proprietăți 
imobiliare, de la turism până la industria ușoară, până ajunseseră 

să domine viața comercială a întregului arhipelag Hawaii. 

Încă din copilărie, Lani percepuse rezultatele. Pe măsură ce 
orașul Honolulu devenea un mare port al Pacificului, iar arhipelag- 
ul, o stațiune de agrement favorită, frumusețea tropicală a zonei 
căzuse treptat victimă sub plugurile unei neînduplecate procesiuni 
de buldozere. Lani echivala dezvoltarea urbană cu distrugerea 
rapace, iar Daniel Prescott Reid primi curând în mintea ei rolul 
unui nemilos și iresponsabil senior al războiului industrial. 

Cu următoarea ocazie l-a văzut în vacanţa de Paști, când Daniel 
a venit pe coasta de vest ca să-și petreacă sărbătorile cu familia. 
Mama ei era în ultimul trimestru al unei sarcini dificile și primise 
ordin să stea în pat, din cauza riscului de naștere prematură. 
Jonathan, care ieșise la pensie toamna trecută, își petrecea aproape 
tot timpul lângă ea. Eforturile lui de a găti și a deretica prin casă 
erau stângace, dacă nu chiar dezastruoase, așa că Lani își asumase 
aproape toate aceste responsabilităţi. 

A reacţionat faţă de prezenţa lui Daniel cu un amestec de atitu- 
dine defensivă iritată și aroganță prefăcută. Se temea să nu fie rănită 
— să nu se facă iar de râs. În orice caz, era clar că Daniel nu voia să 
aibă absolut nimic de-a face cu ea, pentru că din clipa când pusese 
piciorul în San Diego a avut cea mai mare grijă s-o evite. 

Două luni mai târziu, Anne Reid a murit, iar la trei luni după 
aceea Jonathan a suferit primul atac de cord. Daniel a venit din 
Hawaii cu ambele ocazii. Lani a reacţionat cu o politețe rece faţă de 
aceste expresii formale de compasiune și a profitat din plin de fap- 
tul că îngrijirea fratelui ei mai mic îi oferea un paravan convenabil 
după care să se ascundă. Numai o dată a rămas singură cu el, când 
Daniel a intrat pe neașteptate în camera ei, chiar înainte de a pleca 
înapoi în Hawaii. Insista să plătească o menajeră cu normă întreagă, 
dar Lani a respins cu furie ideea, spunând că nu voia să aibă nimic 

de-a face cu banii lui murdari și că putea să se descurce perfect și 
singură. 

Daniel a înhățat-o de braţ și a smucit-o spre el. Câteva clipe s-au 
uitat unul la altul — doi ochi cenușii și reci ca oţelul și doi ochi 
albaștri furioși, înfruntându-se. Apoi, Daniel a înjurat printre dinţi 
și s-a răsucit pe călcâie, ieşind din cameră cu pași mari. 

În următorii câţiva ani, Daniel a reușit să-și petreacă de obicei 
câte o vacanţă cu tatăl lui, la San Diego, pe lângă deplasările de 
afaceri ocazionale pe care le făcea pe continent. Deşi Jonathan îl 
ducea pe Brian în Hawaii în fiecare iarnă, Lani nu-i însoțea nicio- 
dată. Îi spusese tatălui ei că avea nevoie de acea lună de odihnă 
anuală, explicaţie pe care el o acceptase imediat. 

La douăzeci şi nouă de ani, Daniel a fost promovat 
vicepreședinte al Diviziei de Recreere Prescott & Thomas. Lani a 
adăugat și această funcţie nouă pe lista nemulțumirilor ei. 
Reproșurile ocazionale pe care i le aducea, ca principal distrugător 
al naturii de pe insule, erau întâmpinate invariabil cu replici 
răbdătoare în apărarea importanţei turismului pentru insulele 
Hawaii. Dar Lani își amintea ziua când mersese prea departe și 
dojana usturătoare pe care o primise ca rezultat, și niciodată nu-l 
mai provocase în felul acela. 

Daniel era politicos dar distant în timpul vizitelor sale în 
California, mereu atent să se intereseze cum se descurca și 
oferindu-i adesea ajutorul, dar fără să exercite niciodată presiuni. 
Lani nu-i putea reproşa reținerea — de fiecare dată când se apropia 
de ea prea mult, se crispa alarmată. 

Cu timpul, Jonathan i-a dezvăluit toată povestea primei lui 
căsnicii. O cunoscuse pe Laura Prescott imediat după război, când 
ea avea vreo douăzeci și cinci de ani și pierduse de mult 
numărătoarea burlacilor bogaţi care-o ceruseră în căsătorie. La 

insistențele părinților, tocmai se pregătea să accepte inelul de 
logodnă din partea unui aristocrat convenabil. 

Jonathan încercase s-o agate pe plajă, iar Laura fusese destul de 
amuzată ca să-i permită. Peste câteva săptămâni, amândoi știau că 
aveau să devină soț și soţie. Când Laura l-a prezentat părinţilor ei 
pe chipeșul dar banalul ofițer de marină, aceștia au fost oripilați. S- 
au opus vehement căsătoriei și și-au dezmoștenit complet fiica. 

Această ostracizare s-a destins brusc după nașterea lui Daniel. 
Jonathan caracteriza comportamentul ulterior al socrilor lui ca 
fiind corect dar rece. Numai pe Daniel îl iubeau — din ziua când se 
născuse, fusese răsfăţat nu numai de bunicii lui, ci şi de unchi, de 
mătușă și de cei doi copii adolescenţi ai acestora. 

Soții Prescott au înființat imediat un generos cont de depozit 
pentru Daniel, astfel încât la vârsta adolescenţei avea propria lui 
avere. Bătrâna doamnă Prescott a trăit cu şase luni mai mult decât 
soțul ei, murind când Daniel avea douăzeci și opt de ani. Și-a 
împărţit averea între fiul ei, Charles Prescott, și Daniel, care era sin- 
gurul urmaș al fiicei sale, Laura Prescott Reid. 

Având în vedere banii și poziţia lui, la care se adăuga și aspectul 
extrem de atrăgător, Daniel a devenit ţinta tuturor tinerelor nubile 
din cercurile lui sociale, fapt care-l amuza enorm pe tatăl lui. După 
fiecare călătorie în Hawaii, Jonathan o delecta pe Lani cu povestiri 
despre urmăririle necruțătoare cărora le era supus bietul Daniel, 
determinând-o să comenteze caustic că, după părerea ei, nici el nu 
fugea prea repede. N-o amuza deloc să afle de la Jonathan că Daniel 
se interesa frecvent dacă ea era în relaţii cu cineva. Fără îndoială, 
dacă s-ar fi purtat așa cum părea el s-o facă, ar fi fost considerată o 
ușuratică neruşinată. 

A adăugat și acest dublu-standard pe lista reproșurilor la adresa 
lui. Iar acum, își spunea nefericită, era luată pe sus și dusă în 

Hawaii, ca să se confrunte cu desconsideraţia familiei lui, cu aerele 


superioare ale femeilor și cu stilul autoritar al lui Daniel însuși. 


Trebuia să ţină minte toate motivele de a păstra distanţa, fiindcă se 


temea foarte mult că, în paradisul tropical din Hawaii, soarele esti- 


val avea să topească toată gheaţa în care se zidise cu atâta grijă. 

Capitolul 3 


Luni dimineaţă, Daniel o duse pe Lani la biroul avocatului lui 
Jonathan Reid, Robert Epstein, ca să discute conţinutul testamen- 
tului. Lani află că, o dată ce mama ei se măritase cu Jonathan Reid, 
toate plăţile făcute pe numele lui Lani ca rezultat al morții tatălui 
său fuseseră investite pentru ea. După paisprezece ani, acest cont 
adunase dobânzi considerabile. 

Cu excepţia câtorva obiecte lăsate prin testament anume lui 
Lani și a câtorva donaţii pentru diverse acțiuni de caritate, Jonathan 
își lăsase toată averea, modestă cum era, depusă într-un cont pen- 
tru Brian, cu Daniel numit ca tutore și mandatar. 

— Tatăl tău şi-a schimbat testamentul acum cinci luni, după ce a 
terminat de plătit studiile tale, Lani, îi explică avocatul; apoi arcui 
o sprânceană spre Daniel. Înţeleg că a discutat problema cu tine, 
când s-a dus ultima oară în Hawaii, nu? 

— Într-adevăr. Se temea să nu-l recrutez pe Brian în afacerile 
familiei Prescott, adăugă Daniel cu un zâmbet subţire, și l-am asig- 
urat că voi investi banii lui Brian și-i voi preda controlul asupra lor 

când va împlini douăzeci și unu de ani. Tatăl meu dorea ca Brian să 
aibă o anumită independenţă. 

— Norocul lui, interveni acru Lani. 

Desigur, aproba logica tatălui ei vitreg — nu avea nevoie de banii 
lui, mai ales acum, după ce-și descoperise propria bogăţie. Nu-și 
dorea decât ca Jonathan să fi avut suficientă încredere în ea pentru 
a-i atribui custodia asupra lui Brian — dar, în fond, el nu avea idee 
de sentimentele ei pentru Daniel. În mod firesc, presupusese că ar 
fi entuziasmat-o perspectiva întoarcerii în statul ei natal. 

— Te rog să nu crezi că pe tatăl tău vitreg nu l-a interesat soarta 
ta, Lani, insistă Robert Epstein, interpretându-i greșit comentariul 
sarcastic. A considerat că, după ce absolveai, îţi puteai câștiga sin- 
gură existența. Și, desigur, fratele tău vitreg i-a promis că va 
răspunde de amândoi. Sunt sigur că Jonathan nu s-a îndoit nicio- 
dată ce soră bună îi ești lui Brian, ci doar a socotit că ţi-ai sacrificat 
destul tinereţea pentru el. Mi-a spus că dacă te-ai căsători, s-ar 
gândi mai bine, dar atâta vreme cât rămâi nemăritată, consideră că 
e cazul ca amândoi să locuiti la Daniel. 

Daniel stătea tolănit în fotoliul adânc de piele, părând amuzat 
de expresia crispată a lui Lani. 

— Așadar, voi doi n-aţi aranjat numai viitorul lui Daniel, ci și pe 
al meu, îl acuză ea furioasă, și nici o clipă nu v-aţi gândit să mă con- 
sultați și pe mine în legătură cu asta. 

Fratele ei vitreg înălță din umeri. 

— Ce rost avea? Ai fi obiectat. 

Apoi se ridică în picioare și strânse mâna avocatului, 
împiedicând-o pe Lani să mai protesteze. 

— Îţi mulțumesc pentru timpul acordat, Robert. Mă bucur că ai 
rezolvat problemele din partea asta. Păstrăm legătura în privința 
casei. 

Lani se ridică și ea, limitându-și comentariile la un „multumesc“ 
rece. Nu avea nimic de câștigat făcând scene familiale în fața avo- 
catului. Nemulțumirea ei îi era adresată lui Daniel, nu lui Robert 
Epstein. 

Luând-o de braţ, Daniel o conduse afară din clădire. Imediat ce 
ajunseră în parcare, Lani își desprinse braţul din mâna lui și spuse 
încet, cu voce răgușită: 

— Tu şi tăticul aţi aranjat toate astea, nu-i așa? Nici unul dintre 
voi n-a vrut să mă lase să aleg ce voi face, dacă murea! De ce? 

— Amândoi am considerat că tu şi Brian trebuie să locuiţi cu 
mine. Eşti... 

— Ce avantajos pentru tine, că tăticul a murit tocmai acum! se 
răsti cu furie Lani. Dacă ar mai fi... 

Daniel își încleștă degetele în jurul brațului ei și o răsuci în loc 
cu destulă forță ca să-i taie respiraţia. 

— Încă o remarcă deşteaptă ca asta, şi mă pun cu cureaua pe fun- 
dul tău! Mi-am iubit tatăl. Acum patru ani, a acceptat să se mute în 
Hawaii imediat ce tu terminai colegiul. Iar dacă-ţi închipui că ai 
vreo şansă să te las să rămâi aici singură, mută-ţi gândul! 

— Pentru numele lui Dumnezeu, Daniel, am douăzeci și doi de 
ani. Am să fac ce vreau! 

Lani își smuci braţul din strânsoarea lui și porni cu pași mari 
spre mașină, dar constată că Daniel încuiase portiera. Se simţi ca o 
idioată în timp ce stătea acolo, așteptându-l nerăbdătoare s-o 
ajungă din urmă. 

Furia lui Daniel era vizibilă. Se observa în rigiditatea trupului și 
felul cum își mijise ochii. Lani văzu că-și ţinea mâinile înfundate în 
buzunare, ca şi cum n-ar fi avut încredere în sine însuși. 

— Niciodată să nu-mi mai întorci spatele, ordonă el. 

Descuie portiera, apoi o trânti de îndată ce Lani se așeză în 


40 AUTOR 


mașină. 

Lani își regreta deja comentariul sarcastic în legătură cu moartea 
lui Jonathan. Fusese de neiertat să-i spună așa ceva lui Daniel, și știa 
că-i datora scuze. El însă arăta atât de furios, încât se întrebă dacă 
avea să i le accepte. 

— Îmi pare rău, Daniel, murmură ea abia şoptit. 

Daniel dădu scurt din cap. 

— Bine! 

Continuă să ţină cheia mașinii în mâna dreaptă, fără a schiţa nici 
o mișcare de a porni motorul. Privea prin parbriz, încă furios, iar 
Lani se întrebă dacă și în tratativele de afaceri îl domina la fel tem- 
peramentul. Se îndoia. 

Poate că avea o şansă să-l calmeze cu o tachinăric. În fond, urma 
să se mute în casa lui și nu putea continua acel conflict permanent. 

— Daniel, toarse ea, nu crezi că-s puţin cam prea mare ca să mă 
baţi cu cureaua la spate? 

Întorcând privirea spre ea, Daniel îi văzu zâmbetul larg, apoi îi 
studie deliberat trupul, cu o admiraţie evidentă. 

— Există doar două căi de a controla o femeie ca tine, prințeso. 
Prima e bătaia. Desigur, pe asta n-am încercat-o niciodată. Iar a 
doua e dragostea. Din câte-mi amintesc, asta merge destul de bine. 
Ai vreo preferință pentru viitor? 

Lani simţi că se înroșea de jenă. Fir-ar el să fie pentru că-i 
amintea cât de eficientă era ultima metodă de a o pedepsi, din 
urmă cu șapte ani! Refuză să-i lase ultimul cuvânt. 

— Dacă bătăile tale sunt la fel de dureroase ca modul de a face 
dragoste, le refuz pe amândouă! 

Își aruncă părul pe spate, privindu-l îmbufnată, în așteptarea 
inevitabilei replici batjocoritoare. 

Dar Daniel nu făcu decât să clatine încet din cap, zâmbind, apoi 

porni mașina. 


* 
E3 
* 


Lani fu uimită să constate că următoarele câteva zile trecură fără 
nici o vorbă aspră sau strâmbătură. Daniel o ajută să-și facă baga- 
jele, asigurând-o că avea destul loc în mansarda casei pentru toate 
lucrurile pe care dorea să le păstreze. Lani știa că era nerăbdător să 
se întoarcă în Hawaii cât de curând posibil, ca să supravegheze 
perioada iniţială a celui mai nou hotel al firmei Prescott & Thomas, 
care se deschisese în ziua înmormântării lui Jonathan, și totuși nu 
părea deloc nervos când ei îi era greu să decidă ce să facă în 
legătură cu câte un obiect la care ţinea. Află că Maunalua Bay Hotel 
era motivul pentru care se întorsese în Hawaii luni după-amiază, și 
nu trecea nici o zi fără să vorbească la telefon cu managerul. 

Chiar și așa, când Brian îi rugă să facă o vizită la grădina zoo- 
logică din San Diego, marți după-amiază, Daniel acceptă imediat, 
spunându-i lui Lani că puteau termina bagajele seara. Se vedea clar 
că Brian își idolatriza fratele mai mare, dar Lani nu se simţea deloc 
geloasă. Cum ar fi putut, când toţi trei petrecuseră o zi atât de min- 
unată împreună? 

Spre ușurarea ei, Daniel era prietenos dar impersonal, rez- 
ervându-și îmbrățișările pentru Brian. Își spuse că, atâta vreme cât 
păstra distanţa, avea să poată convieţui civilizat cu el. Îşi îngăduiasă 
spere că avea să înţeleagă faptul că de șapte ani avusese viaţa ei per- 
sonală și ținea la propria sa independență. Pur și simplu trebuia să 
înveţe să-și controleze reacţiile fizice faţă de el. 

Decolară de la Los Angeles miercuri după prânz, luându-l pe 
Brian de la școală ca să prindă avionul. Lani fu amuzată când, la 
aeroport, îi întâmpină un grup de bărbaţi între două vârste, cu 

diverse bijuterii la gât. Daniel menţionase că erau de la o companie 
de televiziune care produsese un serial despre o stațiune hawai- 
iană. Voiau să filmeze episodul-pilot la noul hotel Maunalua Bay al 
firmei Prescott & Thomas. 

Daniel dispăru în sala de conferinţe a aeroportului împreună cu 
cei trei de la Hollywood, iar Lani își petrecu timpul până la ora 
plecării făcând o plimbare prin aeroport cu Brian, cumpărându-i de 
mâncare și citindu-i povești. 

Zborul spre Honolulu decurse fără probleme. Lani și Brian 
stăteau pe primele două locuri ale salonului de clasa întâi, iar 
Daniel, în spatele lor, lucra. După un timp, Lani intră în vorbă cu o 
stewardesă, o fată abia trecută de douăzeci de ani care crescuse și 
ea tot la Honolulu. Când află că Lani era hawaiiană de origine și se 
întorcea acasă după o absenţă de doisprezece ani, fata o preveni 
râzând să se aștepte la mari schimbări. Ea, una, le găsea avanta- 
joase. Îi plăcea forfota din timpul zilei și distracţiile de seară, ca să 
nu mai menţioneze numărul mereu crescând de tineri care făceau 
în fiecare zi surfing de pe Waikiki Beach. 

Jumbo-jetul ateriză cu o precizie milimetrică, iar după debar- 
care coborâră câteva trepte și fură întâmpinați de un tânăr zâmbitor 
care părea cam de aceeași vârstă cu Lani. Era mai scund cu câțiva 
centimetri decât Daniel, avea părul la fel de închis la culoare, iar 
ochii într-o nuanţă mai închisă de cenușiu. În locul pielii bronzate 
a fratelui ei vitreg afișa o roșeaţă arsă de soare ce părea destul de 
neplăcută. 

Avea pe braț două coroane de flori împletite din orhidee violete 
— zeci de boboci mici strânși unii lângă alţii. Majoritatea pasagerilor 
nu beneficiaseră de o asemenea primire și se duceau direct la tram- 
vaiele de navetă pentru zona de descărcare a bagajelor. Numai 
membrii unui grup numeros care venise cu ei primiră la rândul lor 

coroane, făcute din flori mai ieftine — garoafe și anemone. 

Daniel strânse mâna tânărului. 

— Tommy, îți mulțumesc că ne-ai așteptat. Ei sunt fratele meu 
mai mic, Brian, și sora mea vitregă, Lani Douglas. Lani, el e vărul 
meu, Tommy Prescott. 

Tommy se aplecă şi-i puse lui Brian o coroană după gât, dăruin- 
du-i tradiționalul sărut hawaiian pe amândoi obrajii, o dată cu salu- 
tul „Aloha!“. Apoi se ridică și-i zâmbi lui Lani, dar înainte de a putea 
să repete procedura, Daniel îl interceptă, luându-i coroana de pe 
brat. 

Veni până la câțiva pași de Lani, îi petrecu ghirlanda peste cap, 
apoi îi ridică ușor părul pentru a i-l răsfira pe deasupra florilor. 
Când îi puse mâinile pe talie, Lani se încordă instinctiv, gata să-l 
respingă. Daniel se aplecă, o sărută chiar în faţa urechii stângi, își 
trecu încet gura peste faţa ei, atingându-i în treacăt buzele, apoi 
continuă pe obrazul drept pentru a-i depune un sărut stăruitor în 
locul cel mai sensibil al gâtului, sub ureche. 

Senzualitatea acestui ritual o lăsă pe Lani sufocată și ameţită. Nu 
încăpea nici o îndoială că Daniel încerca intenţionat s-o excite, iar 
zâmbetul lui triumfător o înștiința că știa cât de bine reușise. 

— Bine ai venit acasă, Kaiulani, murmură el, adăugând apoi cu 
un zâmbet: am fost destul de blând pentru tine? 

Lani se retrase, jenată de intensitatea reacției față de acea 
hărţuire pe care o bănuia cauzată doar de un impuls. Jocul acela 
puteau să-l joace și alţii! 

Se întoarse spre vărul Tommy, adresându-i un zâmbet pieziș, 
îmbietor. 

— Nu-mi urezi şi tu bun venit? întrebă ea cu o voce seducătoare. 

Tommy nu avu nevoie să fie rugat de două ori, și-i puse mâinile 
pe brațe, sărutând-o pe amândoi obrajii. După o privire scurtă spre 

expresia împietrită a lui Daniel, îi făcu lui Lani vesel cu ochiul, apoi 
îi acoperi gura cu a lui, pentru câteva secunde. 

— Am lăsat mașina în garaj, îi spuse el lui Daniel. Ce-ar fi să-l iei 
pe Brian la o plimbare cu tramvaiul, în timp ce eu o duc pe Lani la 
mașină? Ne vedem afară. 

Brian începu imediat să-l tragă pe Daniel spre tramvai, iar fratele 
său mai mare nu avu încotro decât să-l urmeze, în timp ce-i spunea 
vărului său, privindu-l cu o expresie de gheaţă: 

— În regulă. Tine minte, numai, că e sora mea, nu o haole 
wahine ca alea cu care de distrezi tu, Tommy! 

Tommy nu făcu decât să râdă. 

— Uite cine vorbește! Tu-ţi alegi femeile pe sprânceană, de pe 
continent, iar nouă ne rămân doar resturile de la masa ta. Si-n plus, 
nici nu sunteţi cu adevărat rude. 

O luă pe Lani de braț, urmându-i pe Daniel și Brian spre ieșirea 
din clădire. 

— E între voi doi ceva despre care ar trebui să știu? întrebă el 
încet. După felul cum te-a sărutat vărul meu, aș zice că ar vrea să 
facă mult mai mult. Dar dacă mă înșel, mi-ar face plăcere să te invit 
odată în oraș. 

— Şi mie mi-ar plăcea să vin, răspunse Lani, pe un ton neutru. 
Uneori, Daniel are un simţ ciudat al umorului. Adevărul e că nu 
suntem deloc apropiaţi. 

Studie clădirile mari din dreapta ei și parcarea din stânga. 

— Nu recunosc locurile astea. Înainte, aici era un terminal mic, 
înconjurat de flori... Arăta foarte frumos. Acum e la fel ca pe conti- 
nent. 

— Noul terminal a fost construit la jumătatea anilor șaptezeci. 
Datorită intensificării traficului și a turismului, aveam nevoie de un 
aeroport mai încăpător. 

În timp ce se apropiau de mașină, Lani se strâmbă. 

— Mai încăpător, poate. Mai frumos, în nici un caz. 

Arătă spre un Mercedes-Benz mare, albastru închis. 

— Ai o mașină foarte drăguță. 

Tommy zâmbi. 

— Am un Porsche. Mercedesul e al lui Daniel. Mi-am lăsat mașina 
acasă la el și am luat-o pe asta. Vom avea nevoie de mai mult spațiu, 
pentru bagaje. 

În timp ce o ajuta să se urce în mașină, Lani îl întrebă curioasă: 

— Cu ce te ocupi? Ca meserie, vreau să zic. 

— Nu vreau să par înfumurat, dar m-aș putea retrage în Fiji dacă 
aş vrea, răspunse Tommy. De fapt, abia am terminat colegiul. La 
toamnă încep dreptul. 

— Nu-mi spune, gemu Lani. La Harvard? 

Râzând, Tommy clătină din cap. 

— Aia-i alma mater a lui Daniel, nu a mea. Eu am studiat la Yale 
ca subabsolvent și am reușit să fiu admis și la facultatea lor de 
drept. M-am gândit că nimeni nu poate concura cu Daniel când e 
vorba de conducerea firmei Prescott & Thomas — el va prelua 
preşedinţia, peste zece-doisprezece ani, când se va retrage tatăl 
meu. Eu am să mă mulţumesc să conduc departamentul juridic, 
într-o bună zi. 

Aruncă o privire peste umăr în timp ce scotea mașina din par- 
care, și observă expresia ostilă a lui Lani la auzul numelui Prescott 
& Thomas. 

— Ei, ce s-a întâmplat? Am spus ceva ce nu se cuvenea? 

Lani își spuse că dacă tot trebuia să aibă de-a face cu Tommy 
Prescott, era mai bine să-i cunoască sentimentele faţă de familia lui. 

— Voi fi sinceră. Găsesc că cei din neamul Prescott sunt niște 
snobi. Urăsc ceea ce au făcut în Hawaii, și am auzit că s-au purtat 

îngrozitor cu tatăl meu vitreg în tot timpul cât a fost căsătorit cu 
prima lui soţie. 

— Şi Daniel? întrebă Tommy. Cu el de ce nu te înţelegi? 

Lani nu-i prea putea spune adevăratul motiv, așa că se eschivă 
uşor: 

— Poate că are sângele prea albastru pentru mine. Cine știe, or 
fi strămoșii ăia ai voştri de neam regal! Oricum, motivul pentru care 
am venit în Hawaii a fost ca Brian să poată sta cu amândoi. Daniel 
are custodia, dar nu m-aș putea despărți de el. I-am fost ca o mamă, 
în ultimii șase ani. 

Tommy termină de scos mașina și, în timp ce ieșea din garaj, 
răspunse: 

— Nu judeca familia după bunicii mei. Bătrâna se numea Victoria 
— noi îi spuneam Regina pentru că, Dumnezeu știe de ce, se purta 
la fel ca ea. Bătrânul era doar cu puţin mai breaz. Dar s-au născut 
în alt secol, Lani. Pentru ei, singurii parteneri de căsătorie accept- 
abili erau cei din vechile familii hawaiiene — kamaainas — sau poate 
familiile cu sânge albastru din New England. Mătușa mea Abigail, 
verișoară primară cu Daniel... 

— Stai puţin! îl întrerupse Lani, râzând. Mă cam încurc în rudele 
voastre. 

— Nu mă mir, recunoscu Tommy. Fii atentă, voi încerca să-ţi 
explic — deși s-ar putea să n-am nici o şansă, râse el. Victoria și 
Thomas Prescott au avut doi copii. Una a fost Laura Prescott, mama 
lui Daniel. Celălalt a fost Charles Prescott. Tatăl meu, Richard, și 
mătușa Abigail, sunt copiii lui Charles... 

— Verii primari ai lui Daniel, completă Lani. 

— Bravo! Ceea ce face ca eu să fiu vărul lui de-al doilea. Iar ceea 
ce-am început să-ți spun era că, atunci când mătușa Abby s-a măritat 
cu un chirurg cardiolog din Texas, pe nume Howard Regan, s-ar fi 

zis c-a fugit cu un războinic cazac. Unchiul Howie n-a fost cu 
adevărat primit în familie decât după ce l-a operat pe un vechi pri- 
eten al lui Thomas, salvându-i viața. Din nefericire pentru tatăl tău 
vitreg, el tot ce-a putut face a fost să supraviețuiască la Pearl Harbor 
şi să fie decorat ca erou naval... 

Tonul sardonic al lui Tommy o făcu pe Lani să zâmbească. 

— Înţeleg. Sunteţi la fel ca toată lumea, nu-i așa, Tommy? Doar 
niște oameni simpli. 

— Nu pot spune asta cu toată sinceritatea, râse el. Trebuie să 
recunosc că bătrânul Charles a fost cam tiran la vremea lui, dar 
acum are şaptezeci și ceva de ani şi s-a mai îmblânzit. Tatăl meu 
tinde să fie destul de lejer, și deși mama e o Thomas, o să-ţi placă. 
Tuturor le e dragă. Cât despre Daniel, n-aș avea curajul să-l provoc 
dacă nu mi-ar fi văr — m-aș teme să nu mă treacă pe lista neagră. 

Opriră în faţa clădirii pentru bagaje, dar trecură câteva minute 
până când apăru și Daniel cu Brian. În timp ce așteptau, Tommy 
întrebă nonșalant: 

— Daniel știe ce părere ai despre Prescott & Thomas? 

— Ar fi și cazul, mormăi Lani. Nu mi-m ascuns-o niciodată. 

Peste câteva momente, Brian deschise portiera și se așeză pe 
bancheta din spate, așteptându-l pe Daniel să termine de pus val- 
izele în portbagaj. Imediat după ce părăsiră aeroportul, Daniel își 
întrebă vărul: 

— De ce n-o iei pe H-1? 

— Mă gândeam că poate Lani ar vrea să vadă orașul. S-a schim- 
bat mult de când n-a mai fost pe-aici. 

Lani se întrebă de ce zâmbea cu gura până la urechi. 

— Extraordinar, replică Daniel exasperat. Exact asta-mi lipsea, 
Tommy. 

Apoi adăugă rece: 


48 AUTOR 


— Mai tine-o mult așa, şi-am să te trimit să lucrezi vara asta pe 
Maui. 

Lani n-avea idee la ce se referea. 

Drumul trecea prin zona industrială din jurul $oselei Nimitz, pe 
lângă marele centru comercial Ala Moana, și se intersecta cu 
Kalakaua Avenue. Între timp, Brian adormise. În California era tre- 
cut de miezul nopții. 

Deși orașul se dezvoltase mult, schimbările n-o nemulțumiră 
prea tare — până ajunseră la Waikiki. Lani își amintea o plajă întinsă, 
cu un număr limitat de hoteluri, fiecare înconjurat de grădini fru- 
moase. Zona fusese transformată într-o junglă de beton, cu fiecare 
palmă de loc acoperită de hoteluri, magazine, edificii administra- 
tive și blocuri de locuinţe. După părerea ei, era un caz clar de viol 
ecologic, săvârșit de niște oameni hămesiţi după bani câștigați rapid 
din industria turistică a statului. Era îngrozită. 

— Daniel, şopti ea privindu-l, ce s-a întâmplat aici? 

— Vrei să-ţi arăt care sunt ale firmei Prescott & Thomas? întrebă 
Tommy, amuzându-se vizibil. 

— Termină, Tommy... mârâi Daniel, dar numai pentru a fi între- 
rupt de atacul feroce al lui Lani: 

— E o ruşine! Puțin vă pasă ce le faceţi insulelor ăstora, atâta 
vreme cât vă îmbogăţiți voi, kamaaina-ii, nu-i așa, Daniel? 

Daniel înjură printre dinţi, apoi îl întrebă pe vărul lui, cu un glas 
înghețat: 

— Am spus Maui? Nu, Tommy, mai bine Molokai. Nici un night- 
club. Nici o femeie. Ai înţeles? 

Tommy ridică o mână, cu un gest rugător, ţinându-și-o pe 
cealaltă pe volan. 

— Bine, bine. Am s-o lămuresc, spuse el. Numai lasă-mă să lucrez 
la Maunalua Bay. 

Apoi, solemn, continuă către Lani: 

— Domnișoară Douglas, trebuie să subliniez faptul că fratele 
dumitale vitreg este întruchiparea progresului edilitar luminat. De 
când a devenit vicepreședinte al Diviziei de Recreere, Prescott & 
Thomas abordează cele mai clasice proiecte de pe insule. Așteaptă 
numai să vezi noul nostru hotel — e imediat după districtul 
Kahala... 

— Dar acolo era atât de frumos, atât de liniștit! strigă Lani. Iarba, 
copacii, plaja... Vrei să spui că n-a mai rămas nimic din ele? 

— Nimic, confirmă Tommy. 

Se vedea clar că firea sa răutăcioasă nu-i dădea pace, căci 
adăugă: 

— Totuşi, acum există un teren de golf extraordinar, cu opt- 
sprezece găuri — păcat de copacii pe care a trebuit să-i defrișăm. Și 
priveliștea... A trebuit să se niveleze faleza, în trepte, ca să se 
amenajeze o plajă. Și pe urmă, mai e şi parcarea... 

— Molokai, îl întrerupse Daniel, ca voluntar în colonia 
leproșilor. 

Lani își privi încruntată fratele vitreg, atât de distrusă de 
schimbările suferite de frumosul ei oraș natal încât o părăsi orice 
prudență — mult mai repede decât dispăruseră fermecătoarele 
grădini din Waikiki. 

— Până termini, ai să distrugi tot ce-a mai rămas din insulele 
astea. Cum ai putut, Daniel? 

Tommy scoase un hohot de râs, nepărând tulburat de furia rece 
a vărului său. 

— Te are la degetul mic, nu-i așa, Daniel? 

Apoi aruncă o privire spre Lani. 

— Dacă-i vorbea altcineva așa, îi lua capul, spuse el. Sau măcar o 
exila pe Molokai. 

— Lui Lani i-ar plăcea să locuiască pe Molokai, își informă Daniel 
vărul, pe un ton ușor amuzat, care o mai linişti pe Lani. Nu are ace- 
leași concepții despre pedepse ca tine. Ştia că am să mă ocup de ea 
în particular, nu-i așa, prinţeso? 

Fiorul lui Lani fu absolut involuntar. Nu avea idee ce plănuia 
Daniel să-i facă, dar era sigură că urma să fie ceva neplăcut. Acum 
ajunseseră pe Kahala Avenue, străbătând un cartier unde se aflau 
unele dintre cele mai frumoase și scumpe case din Hawaii. Tommy 
încetini mașina în timp ce mergeau paralel cu un zid alb de piatră, 
apoi coti printr-o poartă deschisă, pe o alee largă. 

Prima reacţie a lui Lani fu una de intimidare la vederea mărimii 
casei lui Daniel. Era de cel puţin două ori cât locuinţa ei din San 
Diego, un paralelipiped prelung, cu două niveluri, având un balcon 
la etaj și un acoperiș în pantă deasupra mansardei. Casa părea să fi 
fost adusă intactă dintr-un oraș colonial din îndepărtata New 
England, contrastând ciudat cu plantele tropicale care înfloreau 
atât de abundent în rondurile de flori și grădina amenajată decora- 
tiv din jur. Lumina de la intrarea cu portic se combina cu razele 
lunii, scăldând o gamă uluitoare de carmin, portocaliu, roz, 
lavandă, albastru și galben. Nuanţele verzui ale frunzișului și ierbii 
se regăseau în obloanele casei, dar pereţii acesteia erau zugrăviți 
într-un alb imaculat şi auster. 

Tommy înscrise Mercedesul pe aleea curbă care se arcuia la 
vreo șapte metri de intrare, apoi opri. 

— Deschide-mi portiera, Tommy, îl instrui Daniel. Am să-l duc 
pe Brian în casă. 

Urcară pe o alee pietruită, pe lângă un aranjament multicolor 
de plante decorative, până în casă. În partea din spate a enormului 
hol de la intrare se înălța o scară maiestuoasă, flancată de 
balustrade de mahon identice. Lani aruncă o privire în dreapta, 

apoi în stânga, pe când se apropiau de scară, dar nu distinse decât 
parchetul camerelor pe lângă care treceau. Totuși, impresia ei 
iniţială era de moștenire familială prețioasă, și se gândi că Daniel 
trebuia să fi fost într-adevăr nepotul favorit, pentru a moșteni casa 
aceea. 

Daniel se opri la baza scării, aruncând o privire peste umăr spre 
cei doi care-l urmau. 

— Te rog, adu și bagajele, Tommy. 

O fixă pe Lani cu o expresie dezaprobatoare. 

— Iar tu, vino cu mine. 

— Am înţeles, să trăiţi! mormăi ea printre dinți. 

Când avea să-nveţe să-și controleze temperamentul? În timp ce- 
] urma pe Daniel în susul scării înghiţi în sec, nervoasă, încercând 
să-şi umezească gâtlejul. Oare trebuia să ia în serios comentariile 
dinainte ale lui Daniel despre metodele de pedeapsă? 

În capul scării, cotiră pe un culoar; pe toată lungimea, se aflau 
uși întredeschise. În capăt se afla camera lui Brian, mobilată cu 
paturi suprapuse și decorată cu tapet roșu, alb și albastru, 
reprezentând un detașament colonial și un corp de toboșari. 
Daniel dădu la o parte pătura cu carouri albastre de pe patul de jos, 
îl culcă pe Brian și-i scoase pantofii. Lumina din hol pătrundea în 
cameră, dezvăluind rafturile pline de mașini și vapoare, cuburi, 
jocuri de puzzle și cărți. Brian avea să fie fascinat când urma să se 
trezească și să-și exploreze noul domeniu. 

Dormitorul lui Lani se afla vizavi. Era o cameră spațioasă și 
aerisită, cu ferestre pe doi pereţi și o ușă de glasvand glisantă spre 
un balcon care în timpul zilei promitea să fie foarte luminos și 
plăcut. Culoarea predominantă era un roz închis, care se regăsea 
pe covor, în tapetul cu dungi, în draperiile înalte cât peretele, 
legate la mijloc, și în cuvertura înflorată. Într-un colț stăteau un 

şezlong și un gheridon; noptiera, scrinul cu trei sertare și tăblia pat- 
ului dublu erau de un cafeniu închis, băituit. În fundul camerei se 
afla o mică baie privată. 

Lani aruncă o privire admirativă spre aranjamentul atrăgător şi 
confortabil al camerei. La un moment dat, întâlni întâmplător 
privirea lui Daniel și se uită grăbită în altă parte. Nu mai părea 
supărat pe ea, dar avea în ochi un licăr foarte neliniștitor, care-o 
făcea să-și aducă aminte cât de neînţelept ar fi fost să-l provoace. 
Simţi că se înroșea la față de jenă și reuși să spună cu o voce 
crispată: 

— E foarte frumos, Daniel. Îţi mulțumesc. 

— Mă bucur să ştiu că un lucru făcut de mine beneficiază de 
aprobarea ta, Lani. 

Daniel ieși din cameră, reapărând peste câteva minute însoțit de 
Tommy, cu bagajele. 

Când plecă, Tommy îi făcu lui Lani cu mâna, spunându-i că avea 
să treacă pe la ea a doua zi dimineaţă. Cumva, faptul că era aproape 
singură cu Daniel în casa lui părea mult mai provocator decât acela 
de a se afla singură cu el în propria ei casă. 

Daniel încă mai ţinea ultimul bagaj în mână, dar îl lăsă să cadă 
în mijlocul covorului roz, cu o bufnitură dramatică. 

— Ei, cred că ai ceva să-mi spui. 

Lani își stăpâni imboldul de a-și freca palmele de blugi. Refuza 
să-i dea de înţeles lui Daniel cât o tulbura prezenţa lui. 

— Am dreptul la propria mea opinie despre Prescott & Thomas 
și felul cum compania ta a profanat insulele, stărui ea. Hotelul 
vostru cel nou... 

— N-ai văzut hotelul meu cel nou, nici altceva făcut de mine de 
când am venit în Hawaii, îi reaminti calm Daniel. Nu crezi că ar tre- 
bui să arunci o privire în jur, înainte să mi te repezi la beregată? 

Avea dreptate, desigur. Doar nu-l putea învinui pentru ame- 
najările necugetate ale predecesorilor lui, și întrucât nu inspectase 
nici unul dintre proiectele lui personale, ar fi fost nedrept să le 
judece. Recunoscu încet: 

— Cred că da. Numai că... ştii... m-a necăjit foarte tare, Daniel. 
Totul e atât de diferit, acum... 

— Mai mult în Waikiki, prințeso. Crede-mă, înțeleg de ce ești 
şocată. Şi eu sunt. Dar celelalte insule sunt amenajate cu mai multă 
grijă. 

Tonul îi deveni ușor tachinător. 

— Şi acum, nu crezi că ar trebui să-ţi prezinţi scuzele pentru că 
te-ai purtat ca o puștoaică obraznică? 

— Să nu mă faci pe mine puștoaică obraznică! răspunse Lani, 
cam fără convingere, căci își dăduse seama că nu mai era supărat pe 
ea. Sunt femeie, nu copil! 

Habar n-avea cât de provocator arăta, cu mâinile proptite în 
şoldurile suple și buza de jos repezită înainte. Ochii lui Daniel îi 
studiară trupul pe toată lungimea; colţurile gurii i se arcuiră în sus, 
şi-i făcu cu ochiul. 

— Ăsta-i un lucru asupra căruia putem fi de acord, prinţeso, 
spuse el cu glas tărăgănat. Desigur, mai ai multe de învățat. Norocul 
tău că sunt pe-aproape, să te învăţ. 

Lani simți că i se împurpurau obrajii, ceea ce nu făcu decât să-l 
amuze și mai mult. În timp ce ieșea din cameră, fluiera vesel pen- 
tru sine, iar Lani își dădu seama cu tristeţe că melodia era „Slavă 
Domnului pentru fetiţe“. 

Capitolul 4 


A doua zi dimineaţă, Brian năvăli în camera lui Lani, aruncându- 
se pe patul ei și înșirând o listă a jucăriilor „mişto“ pe care le 
descoperise pe rafturi. 

— Hai să vezi ce-am construit! o chemă el. 

— Bine... mormăi Lani buimacă, frecându-se la ochi. 

Își luă pe ea halatul și-l urmă în camera lui, căscând. Cu sigu- 
ranță, avusese parte de nopţi mai odihnitoare în cei douăzeci și doi 
de ani ai ei de viaţă. Zăcuse trează ore întregi, încercând să 
înțeleagă comportamentul lui Daniel. În California, fusese atât de 
indiferent încât îi dăduse senzaţia că-l putea ține ușor la distanţă. 
Dar, din momentul aterizării în Hawaii, începuse s-o tachineze, iar 
acele zâmbete amuzate ale lui aveau un mod propriu de a-i sabota 
stăpânirea de sine. Dumnezeule mare, dacă ar fi cuprins-o în braţe, 
probabil că-n dimineaţa asta s-ar fi trezit în patul lui! 

Nu mai avea nici un rost să nege că și la douăzeci și doi de ani 
îl găsea la fel de irezistibil ca la cincisprezece. Iar acest gând o spe- 
ria îngrozitor. 

Brian îi arătă aeroportul pe care-l construise din blocuri de plas- 
tic, apoi porniră spre scară, băiatul deschizând curios fiecare ușă pe 
lângă care treceau. Pe lângă propriile lor dormitoare, mai erau 
două băi complete, două camere mobilate ca pentru musafiri, și o 
cameră mare, goală, cu pardoseală de gresie. 

În seara trecută, Lani observase ușa din partea opusă a scării și 
presupusese că ducea în apartamentul principal. Brian se repezi 
înăuntru înainte de a-l putea opri, iar când îl urmă, prudentă, Lani 
văzu ușurată că acolo nu mai era nimeni. Se aflau într-un salon 
folosit ca birou, având alături un dormitor decorat în tonuri mas- 
culine de maro și bej, și o baie mare. Cuvertura de pe pat era destul 
de răvășită, dar în rest în cele trei camere domnea ordinea. 

Lani îl împiedică pe Brian să mai folosească patul drept tram- 
bulină și-l duse jos. La parter, sufrageria se afla dincolo de o arcadă, 
lângă baza scării. Brian alergă înăuntru și strigă: 

— L-am găsit pe Daniel! 

Daniel stătea la o masă circulară, în bucătăria de dincolo de 
sufragerie. Aceasta era absolut modernă, contrastând cu stilul antic 
al decoraţiunilor din sufragerie. Daniel își sorbea cafeaua, ridicând 
privirea din ziarul pe care-l citea pentru a le da bună dimineaţa. Era 
îmbrăcat deja pentru lucru, într-un costum sobru, gri cu carouri. 
Brian îl rugă să vină la etaj ca să-i vadă aeroportul; în lipsa lor, Lani 
se uită prin dulapuri și găsi o tigaie în care să facă jumările. Tocmai 
punea pe masă micul dejun pentru Brian, când acesta reapăru 
împreună cu Daniel. 

— Mă gândeam să-l duc azi pe Brian la plajă, spuse ea. Poate-o 
să vină şi Tommy cu noi. 

Îşi făcu de lucru curăţind pe bufet și spălând tigaia. 

— În regulă. Ai numai grijă să vă întoarceţi până la douăsprezece 
şi douăzeci. Am aranjat... 

— Mulţumesc, Daniel, îl întrerupse ea. Sunt perfect capabilă să- 
mi fac și singură planurile. 

N-avea nici un rost să-şi amâne intenția de a-și afirma indepen- 
dența. 

Privirea lui dezaprobatoare îi dădu de înţeles că-l nemulţumise. 

— Angajez o menajeră cu program permanent în locul femeii 
care s-a ocupat de casă cu jumătate de normă, spuse el calm. Vom 
avea nevoie de cineva care să aibă grijă de Brian când tu vei începe 
lucrul. Am programat interviuri azi la orele unu, două și jumătate 
și trei și jumătate. Sunt foarte ocupat la birou, Kaiulani, dar dacă 
pentru tine bronzul e mai important decât binele lui Brian, am să 
mă întorc aici ca să vorbesc personal cu candidatele. 

Lani era prea uluită ca să răspundă. Să aibă grijă de Brian...? 
Când ea va începe lucrul...? Cum putuse lua o asemenea decizie 
fără s-o consulte mai întâi? 

Daniel îl privi pe Brian, care-și abandonase micul dejun ca să le 
urmărească discuţia. Apoi se apropie de Lani, aflată lângă chiuvetă, 
și o prinse de umăr. Lui Brian gestul i se părea afectuos, dar Lani 
ştia ce știa. O fi arătat ca o mângâiere, însă de fapt era un avertis- 
ment. 

— Calmează-te, prinţeso, îi şopti el. 

Apoi, destul de tare, pentru ca Brian să-l audă, continuă: 

— Ai vrea s-o ajuţi pe Lani să aleagă pe cineva care să aibă grijă 
de tine, Brian? 

— Vreau ca Lani să aibă grijă de mine. 

Lani își dădea seama că frăţiorul ei era doar la un pas de o criză. 
Gestul ei instinctiv de a-l consola fu zădărnicit de apăsarea braţului 
lui Daniel. 

— Lani s-a dus mult timp la școală, îi spuse el băiatului. A studi- 
at din greu ca să-și poate găsi o slujbă care să-i facă plăcere. 

— Îi face plăcere să aibă grijă de mine! insistă Brian. Nu vreau să 
rămân cu o babă rea. 

— Toate îngrijitoarele sunt tinere, drăgute și iubitoare, îl tachină 
Daniel. Şi în cea mai mare parte a timpului vei fi în tabără, cu alți 
copii de vârsta ta. Tu și Lani puteţi merge în vacanţă pentru câteva 
săptămâni, dar apoi ea va începe să lucreze, iar tu te vei duce în 
tabără. Acolo vei putea să înoţi, să joci tot felul de jocuri, chiar și să 
înveți să călărești pe cal. Cum ți se pare? 

Brian îl privi lung pe Daniel câteva secunde, cu buza de jos 
tremurându-i ușor. Spre uimirea lui Lani, în loc de a se repezi afară 
din cameră, plângând, întrebă cu șiretenie: 

— Pot să am și cizme de cowboy? 

— Sigur, dacă se fac pe măsura ta. Cred că te vor învăţa și să te 
scufunzi. 

— Am încercat în piscina lui Christopher! exclamă Brian. A fost 
mişto! 

— Bine. Atunci, că ne-am înţeles, du-te sus și ia-ti pe tine niște 
haine curate. Vreau să stau un timp de vorbă cu sora ta. 

Brian ieși în fugă, încă zâmbind, cu gândul la tabără. Lani se 
îndepărtă de Daniel. Cum Dumnezeu ar fi putut să-și afirme inde- 
pendenta, când îi venea să se arunce în braţele lui de fiecare dată 
când o atingea? Cu un mare efort, își adună forțele și-i spuse ferm: 

— Nu-mi iau nici o slujbă. Angajează o menajeră dacă vrei, și în 
orice caz trimite-l pe Brian în tabără dacă și lui îi place, dar locul 
meu e aici. Nu sunt de acord să găsească o străină în fiecare zi când 
se întoarce acasă. 

— L-ai fost ca o mamă de când aveai șaisprezece ani. E timpul să 
începi să-ți mai vezi și de viaţa ta. Vei lucra pentru hotel... 

— Am să-mi găsesc singură o slujbă! strigă Lani, privindu-l 
încruntată. Nu mai încerca să-mi organizezi viața! 

O privire tăioasă însoţi tăcerea amenințătoare a lui Daniel, 
făcând-o pe Lani să se înroșească în obraji, plecându-și privirea spre 
podea. Dar, când îi vorbi în sfârșit, tonul lui era destul de măsurat: 

— Te bazezi cu adevărat pe mine, prințeso. Mai ţii minte ce s-a 
întâmplat acum șapte ani? 

Cu o străfulgerare în ochii ei albaștri, Lani ridică smucit capul 
spre el. 

— Asta ar vrea să fie amenințarea supremă? Că dacă nu-ti 
îndeplinesc ordinele, ai să mă săruţi? Ştii, Daniel, s-ar putea să 
reușești. Întotdeauna a fost o experienţă dureroasă pentru mine, 
din mai multe puncte de vedere! 

— Nu, fir-ai să fii! explodă el. Am vrut să spun că dacă mi te 
împotrivești cu forța, voi folosi forţa și eu. Nu sunt cel mai calm om 
din lume, mai ales când e vorba de tine. 

Se duse la filtrul de cafea, își turnă o cană mare și adăugă puţin 
zahăr. Lani avu impresia că-l interesa mai mult să-și controleze furia 
decât să-și astâmpere setea. 

Următorul lui comentariu, rostit pe un ton nonșalant, o ului 
complet. 

— Când voi ajunge să fac dragoste cu tine, prinţeso, o să-ți placă, 
spuse el. O să-ţi placă atât de mult, încât nu vei vrea să mă mai 
opresc, îţi promit. 

Apoi zâmbi, la vederea expresiei ei oripilate. 

Când avea să facă dragoste cu ea? Ce voia să însemne asta? Lani 
avea impresia că Daniel voia s-o adauge pe lista femeilor pe care 
plănuia să le gratifice cu atenţiile lui, și n-ar fi suportat niciodată așa 
ceva. Îi era greu să facă faţă până și flirturilor lui moderate. Se vedea 
clar că o tachina din nou, încercând s-o descumpănească. 

Tot subiectul era mult prea periculos, așa că reveni la problema 
inițială — dacă era sau nu cazul să-și ia o slujbă. 

— Dacă mă duc să lucrez, s-ar putea să aibă efect rău asupra lui 
Brian, sugeră ea prudentă. 

— Amândoi îl iubim pe Brian, dar acum are șase ani și nu există 
nici un motiv de a nu putea petrece câteva ore pe zi cu o guver- 
nantă. În orice caz, folosește următoarele trei săptămâni pentru a-l 
ajuta să se adapteze, dar după Patru Iulie va pleca în tabără, iar tu 
vei începe să lucrezi. Ti-ai sacrificat destul viaţa, Lani. N-am să te las 
să mai continui. 

Nu avea nici un rost să-l mai contrazică. Nu făcu decât să dea din 
cap, murmurând: 

— Aș prefera să-mi găsesc singură de lucru. Te rog, Daniel. 

— Nu-ţi dau de ales. Dacă preferi să-ţi iei altă slujbă decât cea pe 
care o am eu în vedere, voi vorbi pur și simplu cu patronul să te 
concedieze. 

Probabil o putea face, cu relaţiile lui! 

— Asta-i o nedreptate, mormăi Lani, atât pentru sine cât şi pen- 
tru Daniel. 

— O fi o nedreptate, răspunse el, dar am slujba ideală pentru 
tine, și dacă nu cumva mă înșel, până și ţie o să-ţi convină. 

— Nu zău! 

I se trezise interesul, nu încăpea nici o îndoială. 

— Într-adevăr. Vei fi ghid pentru V.L.P.-urile care vizitează 
Maunalua Bay. Nu e o staţiune turistică oarecare, prințeso. Ne 
interesează două genuri de clientelă. Prima constă din sezoniștii 
care caută eleganța și liniştea dar aleg Oahu dintre toate insulele 
învecinate, pentru că au aproape Honolulu cu toate distracţiile 
sale, dacă vor. A doua — cu adevărat pâinea și untul nostru — va con- 
sta în mici convenții și întruniri de afaceri. Nu va fi ușor să atragem 
acea clientelă de la alte hoteluri. Urmărim să le oferim clienţilor 
potenţiali câteva avantaje în plus, pe lângă obișnuita excursie gra- 

tuită. Când un om de afaceri vine aici să ne prospecteze, vreau să 
se ocupe de el cineva de calitate. Același lucru e valabil și pentru 
V.L.P.-urile de alte genuri — șefi de stat, neamuri regale, așa ceva. 
Eşti ideală pentru funcţia asta: hawaiiană din naștere, tânără, fru- 
moasă și poliglotă. Şi, adăugă el seducător, ai putea să programezi 
majoritatea întâlnirilor dimineaţa și la începutul după-amiezii, ast- 
fel încât să ajungi acasă înaintea lui Brian. 

Opinia cândva fermă a lui Lani despre caracterul malefic al 
firmei Prescott & Thomas începu să se clatine când Daniel îi spuse 
despre funcţia pe care o avea în vedere pentru ea. Își iubea statul 
natal și-i plăcea să fie cu oameni interesanti. Ar fi fost o adevărată 
plăcere să le arate locurile. Singura ei obiecție era doar simbolică: 

— Aș vrea să văd mai întâi hotelul. Să văd dacă-mi place ce-ai 
făcut. 

— S-a făcut, prinţeso. Am să-l sun pe administrator şi-ţi va pro- 
grama o întâlnire. Se numește Michiko Hansen. Ce-ai zice de mâine 
la ora zece? 

— E perfect, răspunse ea, tocmai când Brian apărea din nou. 

— Tot mai staţi de vorbă? întrebă el exasperat. Credeam că 
Daniel trebuia să se ducă la serviciu. 

— Mă duc, răspunse Daniel, ciufulindu-i părul. Sora ta mai mare 
îmi dădea de furcă. 

Băiatul găsi aceste cuvinte neobișnuit de amuzante și chicoti 
sonor, în timp ce Daniel revenea cu atenţia spre Lani. 

— Te ocupi tu de angajarea guvernantei, sau trebuie să mă întorc 
acasă? 

Lui Lani nu-i scăpă lucirea amuzată din ochii lui, așa că răspunse 
cu obrăznicie: 

— Nu vrei să vorbeşti personal cu solicitantele? Eşti sigur că poţi 
avea încredere în mine? 

Daniel preferă să ia ambele întrebări în serios. 

— Nu şi da. Aș spune că ești o bună judecătoare de caractere, 
prinţeso, cu o singură excepţie. 

— Şi anume? 

— Eu, desigur, replică el, adăugând pe un ton tachinător: într-o 
zi îţi vei da seama că inteligenţa, banii și aspectul fizic nu sunt sin- 
gurele mele calităţi. 

Lui Lani îi venea să se ia la palme pentru că pășise atât de 
orbește în cursa întinsă de el. 

— Ai dreptate, replică ea. Te mai caracterizează și umilinţa, și 
obiceiul de a nu te amesteca în vieţile altora. 

Făcându-i cu ochiul lui Brian, Daniel îl întrebă: 

— Acum întelegi ce-am vrut să spun? Iar îmi dă de furcă. 

Luă o servietă diplomat de pe bufet, oprindu-se doar atâta cât 
să-i spună ce salariu să-i ofere menajerei, ce program de lucru și ce 
zile libere. Cu un gest vag, indică unde se aflau dormitorul și baia 
acesteia. 

Brian se repezi imediat să exploreze acea zonă a casei, iar Lani 
îl urmă mai încet. După ce se convinse că încăperea era spațioasă şi 
imaculată, se hotărî să facă o scurtă inspecţie și în restul casei. 

Punctul de interes al livingului era un frumos șemineu de mar- 
mură, flancat de coloane din lemn de cireș. Camera era mobilată cu 
antichităţi americane timpurii, despre care Lani presupunea că 
erau originale, nu reproduceri, la fel ca tablourile impresioniste 
agățate sub cornișele de ipsos ce înconjurau tavanul. Parterul mai 
conținea și o bibliotecă, un salon neformal și o cameră de toaletă 
care dădea într-o verandă închisă, aerisită, din spatele casei. 

Lani tocmai ieșise de la duș, când sună telefonul. Luă repede un 
prosop și alergă înapoi în dormitor să răspundă. 

— Bună, Lani! 

Tommy Prescott suna vesel în dimineața aceea. 

— Pot să vă duc azi la plajă, pe tine şi pe puști? 

— Asta plănuiam și eu, răspunse râzând Lani, dar trebuie să ne 
întoarcem până la douăsprezece și jumătate. Daniel vrea să angajez 
azi o menajeră. A organizat totul: trei candidate vin să dea intervi- 
uri. 

— Tipica eficiență prescottiană. Ajung acolo în douăzeci de 
minute, așa că să fiţi gata. 

Lani răspunse în glumă că și Tommy moștenise aceeași aplecare 
spre eficiență, și închise. După ce-i strigă lui Brian să-și ia slipul, 
îmbrăcă şi ea costumul de baie dintr-o bucată, albastru, şi o tunică 
flaușată pe deasupra. 

În timp ce-l așteptau pe Tommy, inspectară portretele de fami- 
lie din hol. Mama lui Daniel, Laura, fusese o frumuseţe oacheșă, şi 
până şi bunica lui, redutabila Victoria, arătase atrăgător, în pofida 
înfățișării ei severe. Dar cel mai mult o cuceri pe Lani prinţesa 
hawaiiană care adusese bogăția și influenţa în clanul Prescott. În 
rochia ei de mireasă ornamentată în stil european, părea doar un 
copil, deși de o frumuseţe uluitoare. 

— Vreau ca guvernanta mea să arate ca ea! declară Brian. 

Tommy îi duse pe Waikiki Beach, care era mult mai aglomerată 
decât în copilăria lui Lani, deși fata nu prea putea să se plângă. Plaja 
ei favorită din San Diego era o masă de trupuri omenești, iar aceas- 
ta nu arăta mai rău. Brian alergă spre apă și se împrieteni repede 
cu un grup de copii care construiau un castel mare de nisip lângă 
mal; Tommy se scuză, închirie un surfboard și porni spre valuri cu el. 

Lani se mulțumi să stea la plajă, tolănită în șezlongul adus de 
Tommy. Mai târziu, îl duse pe Brian în apă, apoi se așeză turcește 
lângă ceilalți copii, ajutându-i la construirea castelului. 

Tommy se întoarse tocmai când ea și Brian reveneau de la 

chioșcul de răcoritoare, cu trei sucuri. Imediat, băiatul o tuli din 
nou spre noii lui prieteni. 

— Ai ales perfect momentul, îi spuse Lani lui Tommy, întinzân- 
du-i o cola. Cum a fost surfingul? 

— Bun pentru începători. Plicticos pentru mine. 

Categoric, modestia nu se număra printre viciile familiei 
Prescott, își spuse Lani, stăpânindu-și un zâmbet. Se așeză cu 
Tommy pe prosoape, la șuetă, menţionând munca pe care urma s- 
o înceapă în iulie și întrebându-l pe Tommy ce planuri avea pentru 
vara aceea. 

— E ultima mea şansă de a fi liber, răspunse el. O dată ce voi 
începe facultatea de drept, voi lucra ca intern în departamentul 
juridic. Dar în vara asta voi asta la dispoziţia lui Michi — managerul 
— ori de câte ori are nevoie de cineva. Nu sunt multe pe care nu le- 
am făcut, inclusiv să imbrac o fustă de ierburi și să mă dau drept 
dansatoare tahitiană, zâmbi el. Încep de luni. 

— Ai să-mi lipsești. 

— Poate reuşim să ne mai vedem în zilele mele libere. Nu și 
seara, însă, adăugă el cu amărăciune, Daniel e foarte protector cu 
tine, Lani. Poate că nu vă înțelegeţi prea bine, dar aseară a stabilit 
regulile. N-am voie să te invit în oraș până nu ne cunoaștem mai 
bine. În nici un caz nu trebuie să te iau prea repede. 

Lani fu surprinsă că-i era destul de recunoscătoare lui Daniel 
pentru asta. În fond, nu-i interzisese vărului său să se întâlnească — 
îi spusese doar să aștepte. Era clar că Tommy, deși de aceeași vârstă 
cu a ei, avea incomparabil mai multă experiență. 

— Oricum, continuă el ridicând din umeri, dacă nu fac ce spune 
Daniel, am să mă pomenesc în următorul avion care pleacă de pe 
insulă. Şi-mi place aici. 

— Chiar ar face-o? Te-ar trimite pe Molokai? întrebă Lani. 

Tommy începu să râdă. 

— Pe Kona, mai degrabă. Ai înţeles despre ce era vorba aseară? 

— Cred că da. O luaseși pe-acolo fiindcă știai cum aveam să 
reacționez. Voiai să-l împungi puţin pe Daniel și te-ai folosit de 
mine pentru asta. Am ghicit bine? 

Tommy dădu din cap. 

— Nu m-am putut stăpâni, Lani. Sper că n-ai avut probleme din 
cauza asta. 

— Nu prea. 

Lani nu avea intenţia să repete conversaţia atât de jenantă pe 
care o purtase cu Daniel. 

— Nici nu mă aşteptam, fiindcă faci parte din familie, iar Daniel 
devine destul de îngăduitor când e vorba de oameni la care ţine. 
Aseară, a trântit câteva cuvinte bine alese, apoi a început să râdă. De 
la mine și sora mea înghite unele lucruri pe care altcuiva nu i le-ar 
permite niciodată. 

Oare și Lani intra în acea categorie? Gândul că Daniel i-ar fi 
putut nutri o anumită afecţiune era de-ajuns ca să-i inunde trupul 
cu o căldură periculoasă care nu datora nimic soarelui tropical. 
Cum să înfrunte asemenea sentimente? Răceala ei nu-l ţinea pe 
Daniel la distanţă. Poate ar fi fost mai bine doar să-i urmeze exem- 
plul și să adopte o atitudine nepăsătoare și ironică, la fel ca a lui. 

Se întoarse pe burtă și începu să-l chestioneze pe Tommy 
despre familia lui — un subiect de conversaţie mult mai sigur decât 
sentimentele lui Daniel faţă de ea. Află că sora sa, Hope, tocmai 
absolvise liceul în Japonia, unde învățase în cadrul unui schimb de 
experienţă. Părinţii lui Tommy se duseseră în Extremul Orient, ca 
s-o ia acasă, într-o călătorie de plăcere dar și de afaceri. Japonia și 
Hong Kong-ul erau pieţe lucrative, nu numai pentru turism ci și 
pentru navlosiri, agricultură și afaceri cu proprietăți imobiliare. 

Tommy îi lăsă acasă tocmai la timp pentru ca Lani să se scuture 
de nisip şi să se schimbe. Toate cele trei candidate erau excelente, 
dar atât ea cât și Brian o preferară pe ultima. Linda Wong avea 
douăzeci de ani, era cea mai mare dintre șase copii și învățase să 
aibă grijă de fraţii şi surorile ei mai mici, inclusiv un băiat de aceeași 
vârstă cu Brian despre care sugeră că ar fi fost un bun tovarăș de 
joacă, dacă primea slujba. Îi vorbea lui Brian cu naturaletea și 
afecțiunea unei mame cu experienţă, iar după plecarea ei Lani tele- 
fonă imediat la câteva persoane de pe lista de referinţe. 
Recomandările lor erau într-adevăr entuziaste, așa că sună imediat 
la agenţie ca să anunţe că se hotărâse. 

Când îi telefonă Lindei, fata păru atât de încântată că primise 
slujba, încât Lani o întrebă de ce o tânără cu inteligenţa și ambițiile 
ei se mulțumea cu rolul de menajeră. Răspunsul Lindei fu 
înviorător de candid. Era studentă cu program partial și mai avea 
câţiva ani până să termine colegiul. După ce absolvea, spera să se 
angajeze la o companie solidă, cu șanse de avansare. Concurența 
pentru asemenea posturi era feroce. Iniţial, își căutase o slujbă de 
birou, dar când agenţia îi spusese la cine ar fi putut să se angajeze, 
se răzgândise. Îi spuse lui Lani că spera ca domnul Reid să fie destul 
de impresionat pentru a-i da o șansă la Prescott & Thomas, când 
absolvea, iar Lani îi răspunse că nu se îndoia de acest lucru. 

Stabiliră ca Linda să înceapă munca de luni într-o săptămână, 
pentru a-i acorda lui Brian câteva săptămâni ca să se deprindă cu 
ea. Imediat ce terminase de stabilit ultimele detalii, Lani auzi ușa 
din faţă deschizându-se și îl văzu intrând pe Daniel. Acesta se uită 
la ea, apoi spre Brian, care era încă în slip. 

— Ia-ţi pe tine o cămașă și niște pantaloni, îi spuse el. Mergem 
să luăm cina. 

Brian se repezi afară din bucătărie, tocmai când Lani închidea 

telefonul. 

— Se pare că ai angajat pe cineva, comentă Daniel. 

Lani îi spuse despre Linda Wong și calitățile ei, subliniind faptul 
că părea demnă de încredere și apropiată de copii. 

— Vrea să lucreze pentru Prescott & Thomas, când va absolvi, 
adăugă ea. E hotărâtă să te convingă că merită să-i oferi o slujbă. 

— Să-mi şteargă biroul de praf? întrebă sec Daniel. 

— Își va lua licenţa în afaceri. Ai să te gândești la ea, când va sosi 
momentul, nu-i așa, Daniel? 

Lani știa că s-ar fi simţit îngrozitor de vinovată dacă Linda lucra 
trei-patru ani ca servitoare, fără nici o șansă de a se angaja în cele 
din urmă la Prescott & Thomas. 

— Am s-o fac vicepreşedintă a sectorului de întreținere, declară 
solemn Daniel. Când își va începe programul viitoarea noastră 
directoare? 

Gluma lui o făcu pe Lani să chicotească. 

— De luni într-o săptămână. În legătură cu cina... aș fi gătit ceva, 
dar în casă nu sunt prea multe și, fără mașină... 

— Ai răbdare, prinţeso, replică Daniel pe un ton tachinător. Sunt 
un om ocupat. O să luăm și o mașină, la sfârșitul săptămânii. 

— N-a fost o aluzie! 

— Nu poţi plimba preşedinţii de corporaţii cu autobuzul, 
domnișoară Douglas. Vei avea nevoie de o mașină confortabilă. Îţi 
place cea cu care circul eu? 

— O maşină atât de mare? întrebă Lani, cam abătută. N-aş putea 
avea două? Una mică, sport, pentru mine, și o limuzină mare pen- 
tru V.I.P.-uri? 

Daniel nu părea să-și dea seama că glumea. 

— Nu mă încântă ideea să circuli cu o mașină sport. Mașinile 
mari sunt mai sigure. 

— Şi-n plus, o poți trece pe numele firmei, nu-i așa, domnule 
Reid? adăugă ea cu un zâmbet larg. 

— Exact, prințeso. Ca și cina din seara asta. Am primit prea multe 
reclamaţii în legătură cu mâncarea și serviciile dintr-unul din 
hotelurile pe care le-am achiziționat anul trecut. E timpul să verif- 
ic. 

Lani avea un simț al umorului suficient de bine dezvoltat ca să- 
și stăpânească un hohot de râs. 

— Minunat! chicoti ea. Prima noastră seară în Hawaii, și unde ne 
inviti la cină? La un restaurant îngrozitor, cu un serviciu şi mai 
îngrozitor. 

Fu uimită să-l vadă pe Daniel înroșindu-se la faţă, pe sub stratul 
de bronz. 

— Nu m-am gândit la asta, Lani. Îmi pare rău. Vom merge în altă 
seară. 

— A, nu! răspunse ea, clătinând ironic din cap. Pentru nimic în 
lume n-aș vrea să pierd restaurantul tău de categoria a treia! 

— Nu e de mâna a treia, răplică băţos Daniel, dar nu se ridică la 
standardele noastre obișnuite. 

Noroc că Brian apăru tocmai în cel moment. 

— Vom lua cina la unul dintre restaurantele fratelui tău mai 
mare, îi spuse Lani încet, conspirativ. Vom fi spioni. Gustăm mân- 
carea și vedem dacă ospătarul servește bine, apoi vom scrie un 
raport secret. 

Brian era încântat de idee — atât de încântat, încât la restaurant 
fu mult mai cuminte decât de obicei. 

— Mă mir că nu te-a recunoscut nimeni, îi spuse Lani lui Daniel, 
după ce făcură comanda. Credeam că Daniel Prescott Reid e destul 
de celebru ca să-l recunoască lumea în toată regiunea Pacificului de 
Nord. 

Daniel o privi amuzat, pe sub pleoape. 

— Evident. Și în Pacificul de Sud. Dar oamenii recunosc mai 
repede numele decât chipurile. Dacă veneam cu Michi sau 
Elizabeth, altfel ar fi stat lucrurile. 

Chelnerul aduse salata, iar Lani observă că farfuria era caldă 
încă, semn că tocmai fusese scoasă din spălător, iar sosul avea un 
gust cam ciudat. 

La început, Daniel își exprimă nemulțumirea faţă de mâncare 
prin câteva comentarii critice, dar în cele din urmă se lăsă influențat 
de buna dispoziţie a lui Lani și a lui Brian și începu să glumească 
pe seama cusururilor restaurantului. Deși calitatea ingredientelor 
era excelentă, erau preparate fără har, și servite enervant de stân- 
gaci. 

Buna dispoziţie îi pieri în momentul când se scuză pentru a 
vorbi cu managerul restaurantului. Lui Lani îi păru rău pentru 
bietul om, când acesta îi conduse la bucătărie. Avea chipul transpi- 
rat de nervozitate și se înroși când Daniel începu să se uite prin 
dulapuri și sertare, făcând însemnări într-un carneţel. 

— Ce-ai să faci? întrebă Lani, în timp ce mergeau spre mașină. 

— Voi vorbi cu administratorul general al hotelului, și-am să-i 
trimit un raport scris. Îi voi recomanda înlocuirea responsabilului 
de restaurant și a bucătarului şef. 

— Fără nici un avertisment? 

— Au primit reclamaţii, ce alt avertisment mai vor? Nimănui nu- 
i place să concedieze oamenii, Lani, dar când conduci o firmă, une- 
ori e necesar. 

— Mă bucur că nu am funcţia ta, recunoscu ea. 

Începea să înţeleagă cu ce fel de presiuni trebuia să aibă de-a 
face Daniel și cât de mult muncea. 

Înainte de a se întoarce acasă, trecură cu mașina prin Waikiki, 

iar Lani fu uimită să vadă cât de mulţi turiști se plimbau pe străzi, 
îmbrăcaţi în tot felul de haine, de la blugi până la multicolora modă 
aloha. Daniel îi arătă încă două hoteluri ale rețelei Prescott & 
Thomas, ambele vechi de zece ani. Deși era încântată să afle că 
firma planifica renovări și amenajări exterioare în plus, Lani ar fi 
preferat ca jumătate dintre hotelurile de pe esplanadă să fie demo- 
late și înlocuite cu palmieri și plante decorative. Zarva, traficul, 
betonul și mulțimile nu se potriveau cu concepţia ei de paradis 
tropical. 

Întrucât Daniel era deja mult prea familiarizat cu procesul ei de 
vânzare, se abţinu să și-l afirme din nou. Cumva, își spunea ea, 
reușiseră să petreacă împreună o seară întreagă fără schimburi de 
priviri sau replici furioase. Dimpotrivă, ultimele câteva ore fuseseră 
chiar plăcute. Poate că era o proastă, dar în acel moment n-avea nici 


un chef să redeschidă ostilitățile. 

Capitolul 5 


A doua zi dimineaţă, Tommy Prescott telefonă la ora nouă. 

— Am primit ordinul de drum, anunță el. Trebuie să te iau la 
zece și un sfert și să te duc la hotel, apoi să-ți iau puştiul de pe cap 
în timp ce Michi o să te poarte prin marele tur de onoare. 

Lani plănuise să ia autobuzul și în mod normal s-ar fi bucurat de 
oferta lui Tommy de a o lua cu mașina. Acum însă o respinse, iri- 
tată că Daniel făcuse toate aranjamentele fără s-o consulte și pe ea. 

— Serios? întrebă, cu o voce de gheaţă. 

Din receptor se auzi un hohot de râs. 

— Nu ţi-a spus, hmm? Nu fi prea aspră cu el. Daniel dă ordine 
cum respiră. 

Lani fierbea de furie. 

— Atunci, n-are decât să le dea ordine altora! Am să vin acolo sin- 
gură. 

— Ba n-ai să vii singură, am să te duc eu. 

Aroganta tipică a celor din neamul Prescott, își spuse revoltată 
Lani. În zece ani, Tommy urma să ajungă la fel de autoritar ca 

Daniel. 

— Haide, Lani, insistă el. Lasă-mă să te iau. Altfel, risc să ajung la 
spălatul vaselor în Kona. 

— Nu s-ar răzbuna pe tine. Credeam că e foarte îngăduitor cu 
familia lui, replică ea pe un ton numai lapte și miere. 

— Au! 

Lani își putu imagina strâmbătura. 

— Ai inimă, Lani. O să se răzbune pe mine. 

Făcu o pauză, încurcată. 

— Ăă, ascultă, cred că... Adică, trebuia să te întreb dacă vrei să 
mergi la plajă, iar când tu îmi spuneai că trebuie să te duci la hotel, 
eu m-aș fi oferit să te duc acolo. Ce zici? 

Lani bănuia că această explicaţie ingenuă era destul de intere- 
Sată. 

— Anume ai făcut-o, nu-i așa? Mi-ai spus că Daniel ţi-a dat ordin, 
fiindă voiai să mă înfurii pe el. 

— Bine, recunosc. Încă mă mai ustură decretul lui de a nu te 
invita în oraș. Tiranie prescottiană curată. Dacă n-aş face parte și eu 
din familie, m-aș răscula! adăugă el glumet. 

Lui Lani îi era imposibil să mai rămână supărată pe el. În fond, 
nu-l putea acuza că-i trăsese câteva împunsături vărului său, când și 
ea o făcuse de-atâtea ori, în ultimii șapte ani. Îi spuse să vină în 
patruzeci și cinci de minute, adăugând că avea să facă un pachet cu 
costumul de baie și prosopul lui Brian, în caz că hotărau să se ducă 
din nou la plajă. 

Maunalua Bay Hotel avea o poziție „kokohead“ — spre Koko 
Head Crater, aflat în estul districtului Kahala. Drumul de acces de 
la șosea traversa un teren de golf de lângă hotelul propriu-zis. 
Clădirea principală era construită în formă de arc, urmând curbura 
țărmului, în timp ce o prelungire cu un etaj se arcuia într-o latură 

a turnului cu cincisprezece niveluri, formând un complex în formă 
de S. Efectul fațadei moderne a hotelului era atenuat de copaci și 
arbuști înfloriți. 

Tommy opri mașina în față, pentru a o lăsa pe Lani la intrare. La 
fel ca multe alte hoteluri din Hawaii, nici Maunalua Bay nu avea uși, 
pentru a lăsa să intre briza oceanului. Holul era enorm, cu plafon 
înalt și un candelabru de cristal în mijloc, pardoseală cu dale 
închise la culoare și un covor oval pe care erau puse câteva grupuri 
de fotolii şi canapele. Numeroasele plante se combinau cu schema 
cromatică pentru a da ambianţei un sentiment natural și odihnitor. 

Lani se opri la recepţie pentru a întreba cum putea ajunge la 
biroul administratorului, apoi își continuă drumul pe lângă un șir 
de lifturi, până într-un hol unde o săgeată discretă arăta direcţia 
spre administraţie. Bătu ușor în ușa cu inscripția „Manager gener- 
al“. 

— Intră! îi răspunse o voce feminină melodioasă. 

Lani nu-și formase nici o imagine preconcepută despre Michiko 
Hansen, dar în nici un caz nu se așteptase la femeia fermecătoare 
care o întâmpină. Părea să aibă vreo treizeci și cinci de ani, și era în 
culmea frumuseţii. Deși purta pantofi cu tocuri cui, rămânea mai 
scundă cu câţiva centimetri decât Lani. Părul negru îi lucea ca o 
caschetă mătăsoasă, iar în ochii migdalaţi i se citea o expresie caldă 
și primitoare. Trupul cu forme perfect proportionate îi era îmbrăcat 
într-un taior elegant de mătase bej, având jacheta încinsă cu o cen- 
tură de piele neagră. Lani își dori să fi avut pe ea ceva mai formal 
decât rochia de vară albă cu buline albastre. 

Michi Hansen se apropie cu pași hotărâți care distonau cu 
înfățișarea ei delicată și, când îi întinse mâna dreaptă, Lani îi 
observă verigheta de aur filigranat de pe inelarul mâinii stângi. 

— Mă bucur foarte mult că te cunosc în sfârșit, spuse managera 

zâmbind. Sau poate ar trebui să spun: Hagime-mashite do-zo 
yoroshi-ku, repetă ea formula de salut, în japoneză. 

Lani îi răspunse în aceeași limbă, felicitând-o pentru frumusețea 
hotelului. 

— N-am nici un merit, teamă mi-e, spuse Michi, revenind la 
limba engleză. A fost conceput de un arhitect tânăr și talentat, un 
localnic pe care l-a descoperit Daniel. După cum vezi, rezultatul 
justifică încrederea lui Daniel în el. 

Lani dădu din cap, presupunând că acel comentariu era un pre- 
ludiu al vizitei, dar în loc s-o conducă în hol, Michi Hansen o invită 
să ia loc pe canapea și-i oferi o cafea. 

— Nu, mulțumesc. 

După ce-și turnă cafeaua într-o ceașcă de porțelan fin, adminis- 
tratoarea se așeză într-un fotoliu de lângă canapea. 

— Vorbești excelent japoneza, remarcă ea. Unde-ai învăţat-o atât 
de bine? 

— Când eram mică, în Hawaii, cea mai bună prietenă a mea era 
japoneză, îi explică Lani. Stăteam la fel de mult pe la ea pe-acasă ca 
la mine, și am prins-o din zbor. Deși ne-am mutat în California când 
aveam zece ani, n-am uitat-o, revenindu-mi totul când am început 
s-o învăţ la colegiu. Limbile străine mi-s ușoare — vorbesc și 
franceza, și spaniola, plus puţină hawaiiană, desigur. 

— Îmi dau seama că ne vei fi de mare folos, Lani, îi zâmbi îmbi- 
etor Michi Hansen. Mărturisesc că ardeam de nerăbdare să te 
cunosc. Daniel vorbea foarte des despre tine. 

— Probabil numai de rău, îi scăpă lui Lani, care apoi se înroși la 
față. Vreau să zic, adăugă ea încurcată, nu ne înțelegem tot timpul 
prea bine. Cred că mai mult din vina mea. 

— Câtuși de puţin, răspunse netulburată Michi. Daniel 
recunoaște că are și el o parte din vină. Când e vorba de tine, îi e 

greu să-și păstreze calmul. Cred că vei observa un mare progres, 
acum că ai venit în Hawaii. 

Privirea ei era atât de directă şi intensă, încât Lani se simţi 
datoare să dea un răspuns lămuritor, deși nu avusese intenţia. 
Managera o fi arătat eterică și delicată ca un boboc alb de ghimbir, 
dar Lani bănuia că pe dinăuntru era la fel de dură ca frunzele 
fibroase ale aceleiași plante. Întrucât păreau să discute fără ascun- 
zișuri, o întrebă: 

— De cât timp îl cunoşti pe fratele meu vitreg? 

— De şase ani. Soțul meu, Keith, era manager asistent la un hotel 
de pe Big Island, când Daniel l-a recrutat pentru aceeași funcţie la 
unul dintre hotelurile reţelei Prescott & Thomas din Waikiki. Toţi 
trei am devenit prieteni buni, aproape imediat. Pe măsură ce fiica 
noastră, Sarah, creștea, am avut tot mai mult timp să-l ajut pe Keith. 
Am format o echipă și, peste doi ani, am fost avansați în funcţia de 
co-manageri. Anul trecut, când compania a aprobat planurile pen- 
tru Maunalua Bay, Daniel ne-a spus că voia să administrăm noi 
hotelul. 

În vocea și ochii lui Michi se ivi o expresie tristă. 

— Keith a murit într-un accident de mașină, acum zece luni. 
Daniel m-a convins că voi fi capabilă să administrez hotelul și fără 
soțul meu. De la moartea lui Keith, s-a purtat extraordinar. Nici nu 
mi-aş putea dori un şef sau un prieten mai bun. 

— Îmi pare rău, murmură Lani cu voce răgușită de emoție. Știu 
cum e... 

— Te-am tulburat. Nu trebuia să menţionez moartea lui Keith, 
când pierderea suferită de tine e încă atât de recentă. Pot să-ţi ofer 
un pahar cu apă, sau să te conduc până la toaletă? 

Lani clătină din cap și-și scoase un șerveţel din poșetă. 

— N-am nimic, serios. Mi-ar face plăcere să văd hotelul. 

Michi își consultă ceasul de aur cu diamante de la mână. 

— Bine. Daniel ar trebui să sosească din clipă-n clipă. Hai să-l 
aşteptăm în hol. 

— Daniel? întrebă Lani, cu vocea ca un chiţăit subţire. 

Daniel nu-i spusese nimic despre intenţiile de a veni și el — ba 
chiar, îi dăduse tocmai impresia opusă. 

— Sigur că da, răspunse amuzată Michi. Doar nu te-ai aștepta ca 
fratele tău vitreg să-i permită altcuiva să-ți arate hotelul. E la fel de 
mândru ca un tată a cărui soţie tocmai a născut, dar în cazul de fată, 
copilul a ieșit destul de mare, adăugă ea în glumă. 

În hol, Daniel vorbea cu un paznic în uniformă, iar peste o clipă 
veni spre ele cu pași mari. Michi îi întinse ambele mâini, iar Daniel 
i le luă într-ale lui, aplecându-se s-o sărute. 

— Cum te înţelegi cu Lani? murmură el. 

Încet, Michi își desprinse mâinile și se retrase câțiva pași. 

— Foarte bine. Am vorbit despre tine. 

Aceste cuvinte părură să-i amintească lui Daniel de prezenţa lui 
Lani. 

— I te-ai plâns lui Michi de mine, fără îndoială, o tachină el zâm- 
bind. 

— Pentru asta aș avea nevoie de mai mult de cincisprezece 
minute, replică Lani râzând, începând cu telefonul pe care i l-ai dat 
lui Tommy în dimineața asta. 

Daniel o cuprinse pe după umeri, cu o mutră destul de spășită. 

— Mai târziu, prinţeso. Acum vreau să-ți arăt locurile. 

Lani îl lăsă s-o escorteze prin hol, spre magazinele hotelului. Pe 
lângă obișnuitul magazin cu produse diverse, mai erau câteva de 
îmbrăcăminte, o florărie, o bijuterie fină, o galerie de artă și un 
magazin de suveniruri cu diverse piese de colecţie făcute din mate- 
riale preţioase. 

Apoi urcară la ultimul etaj, care găzduia unul dintre cele două 
restaurante ale hotelului și un bar cu nightclub. Prin ferestrele cât 
peretele se vedea o superbă panoramă a masivului montan Koolau 
într-o parte, şi a Oceanului Pacific în partea cealaltă. Daniel îi 
explică lui Lani că restaurantul era deschis pentru public numai la 
orele cinei. Nightclubul era folosit pentru spectacole care aveau loc 
de câte două ori pe noapte. 

Michi deschise câteva apartamente și camerele de la etajul infe- 
rior. Nu erau atât de mari pe cât se așteptase Lani, deși recunoștea 
în sinea ei că fiecare concepţie coloristică era fermecătoare. 
Camerele aveau balcoane spre ocean sau spre terenul de golf. 

Ieșiră din hotel prin partea din spate a holului. La dreapta, Lani 
observă parcarea subterană; Daniel îi spuse că cea mai mare parte 
a construcţiei fusese clădită sub nivelul solului, pentru a nu 
obstrucţiona vederea. Trecură pe sub o pasarelă acoperită și pe 
lângă un eleșteu unde înotau alene pești tropicali. Celălalt restau- 
rant al hotelului, Bay Terrace, se afla la etajul unei cădiri separate, 
lângă iazul cu pești. 

După o scurtă inspecţie a sălilor de conferinţe de la parter, 
reveniră la restaurant. Datorită pantei pe care se afla hotelul, sala 
de mese era la același nivel cu holul principal. Acolo atmosfera era 
mai puţin formală decât în Koolau Room de la etajul cincisprezece. 
Mulţi dintre meseni purtau doar halate și sandale. 

Bazinul oval al hotelului se afla în cealaltă latură a Terasei 
Golfului, înconjurat cu o pardoseală de beton. Turiștii stăteau la 
plajă în șezlonguri, iar la o tarabă din apropiere se găseau gustări, 
sandvișuri și răcoritoare, în timp ce barul de lângă piscină nu mai 
prididea cu băuturile exotice. Dincolo de terasa piscinei se întindea 
un gazon spațios și o fâșie de nisip mai îngustă, încadrate între gea- 
manduri care indicau o zonă lipsită de corali, bună pentru înot. 

În spatele piscinei creșteau câțiva copaci înalţi, ascunzând o fer- 
mecătoare grădină cu plante tropicale înflorite din abundență. Deși 
orice turist putea să se plimbe pe cărările întortocheate, grădina 
funcţiona şi ca un paravan exotic pentru aripa cu un etaj a hotelu- 
lui pe care Lani o observase de pe șosea. 

— Aici sunt cele mai scumpe apartamente, preciză Daniel, 
aruncând o privire spre Michi. Putem intra într-unul? 

— În capăt, Daniel. 

Michi deschise ușa cu o cheie universală, dezvăluind un aparta- 
ment miniatural compus din salon, baie și sufragerie la parter, plus 
două dormitoare și alte două băi la etaj. Lani privi furniturile 
luxoase, inclusiv un bar complet utilat, vasele cu flori și fructe 
proaspete, mocheta de pluș și mobila scumpă. 

— Cât costă ăsta pe noapte? întrebă ea, cu gura căscată. 

Daniel pronunţă o cifră mai mare decât salariul pe o lună al 
multor oameni. 

— Dar majoritatea apartamentelor noastre sunt mai ieftine. 
Avem douăzeci și şase în total, majoritatea doar cu două camere. 

Făcură ultimul popas la parter, care conţinea alte unităţi de 
întreţinere și pentru conferinţe. 

— N-ai vrea să mănânci de prânz, Michi? întrebă Daniel, în timp 
ce luau liftul. 

— Nu pot. 

Bruneta cea scundă se uită la ceas. 

— Mi-am programat o întâlnire cu managerul convenției peste 
zece minute. Rămâne pe altă dată, Daniel? 

Începură să discute despre apropiata întâlnire, în timp ce Lani, 
care nu înţelegea mare lucru, se îndreptă spre magazinele hotelu- 
lui. Petrecu câteva minute explorând galeria de artă, apoi examină 
cele mai noi costume de baie ale sezonului. Tocmai studia o fâșie 

provocatoare de nailon negru, când două mâini i se depuseră pe 
umeri, făcând-o să tresară şi să se întoarcă. 

— De ce nu-l probezi? o întrebă Daniel pe un ton glumet. 

Lani se îndepărtă repede. 

— M-ai speriat, îi reproșă ea, cu răsuflarea tăiată. 

— Ai noroc că n-am făcut decât atât, domnişoară Douglas. De ce- 
ai dispărut așa? De zece minute te tot caut. 

— Tu şi Michi discutaţi probleme de afaceri și mă simţeam... în 
plus, recunoscu Lani. Nu știu nimic despre administrarea unui 
hotel. 

— Motiv pentru care te invit la masă. 

Și o luă de braţ, ca s-o conducă spre hol. 

Lani refuză să se clintească din loc. Era momentul ideal ca să-l 
iniţieze pe Daniel în obiceiul de a lansa invitaţii în loc de ordine. 

— Mai întâi Tommy, acum masa. Nu te saturi niciodată să mă tot 
împingi de colo-colo? întrebă ea, cu o privire piezișă pe sub gene. 

— Ce-a fost cu Tommy? 

De parcă n-ar fi știut! 

— l-ai ordonat să mă ia cu mașina azi-dimineaţă. Ar fi trebuit să 
mă întrebi dacă voiam să merg cu el sau nu. 

— Şi de ce să nu fi vrut? A încercat să te seducă ieri, în fotoliul- 
cupă al Porsche-ului? 

Colţurile gurii lui Daniel se arcuiseră într-un zâmbet. 

— Ce-am mai râs. Și încă ceva, domnule Reid. De când îmi spui 
cu cine pot să ies în lume și cu cine nu? Dacă vreau să mă întâlnesc 
cu Tommy... 

— L-am spus lui, nu ție. Și ar trebui să-mi fii recunoscătoare. Nu 
i-aș încredința vărului meu nici o persoană de sex feminin trecută 
de șaisprezece ani. 

De-acum, Daniel râdea de-a binelea. 

— Nu fac decât să-ţi protejez virtutea, prințeso. 

— Eşti imposibil! 

Exasperată, Lani își aruncă mâinile în sus și vru să plece, dar nu 
reuși să facă decât doi pași înainte ca Daniel s-o prindă de talie și s- 
O tragă înapoi. 

— Flirtezi cu mine, prinţeso? întrebă el încet. 

Sigur că asta făcuse, însă n-ar fi recunoscut-o nici în ruptul capu- 
lui. 

— Dă-mi drumul! şuieră ea. 

— Îmi promiţi că nu fugi? 

În acel moment, Lani i-ar fi promis orice, numai să scape de 
senzațiile ameţitoare pe care i le provoca trupul lui dur. 

— N-am să fug, se grăbi ea să accepte. 

Daniel îi dădu drumul, întorcând-o cu faţa spre el și sărutând-o 
ușor pe frunte. 

— Îmi pare rău pentru azi-dimineaţă, prințeso. Plănuisem să te 
iau eu, iar când a intervenit ceva l-am sunat pe Tommy, care e clar 
că nu s-a putut abţine să nu arunce câteva împunsături. Data 
viitoare, adăugă el, am să te sun mai întâi. Și acum, mergem la 
masă? 

— Da... sigur, murmură Lani, cam buimăcită de sărutul lui și 
scuzele care urmaseră. 

Nu s-ar fi purtat atât de blând dacă n-ar fi ţinut cu adevărat la ea, 
nu? Mulțumită în sinea ei de acest gând, îl lăsă s-o conducă la Bay 
Terrace. 

— Bună ziua, domnule Reid. Mă bucur să vă revăd. Unde doriţi 
să luaţi loc? 

Era clar că privirea admirativă a șefei de sală era adresată atât 
atracției masculine a lui Daniel, cât şi funcţiei lui de șef al firmei 
Prescott & Thomas. 

— Cred că domnișoara preferă să decidă ea. Lani? Ce preferi să 
vezi, oceanul sau eleșteul cu pești? 

— Eleșteul, răspunse Lani, zâmbindu-i ca răsplată pentru că o 
consultase. 

Daniel aruncă o privire peste lista de bucate, apoi sugeră să 
comande mahimahi, un pește local pe care bucătarul îl prepara în 
sos de vin alb. Lani acceptă imediat. Peste o clipă, Daniel întrebă: 

— Ce părere ai despre hotel? 

Întrucât în ultima vreme se înțelegeau atât de bine, Lani con- 
sideră că-l putea tachina putin. 

— Aș prefera plaja în stare naturală, dar cred că dacă tot vei dis- 
truge frumuseţea insulelor, un hotel ca ăsta e mai acceptabil decât o 
bombă pentru turiști. Desigur, ca să stai aici, trebuie să fii milionar. 

— Una dintre exagerările tale tipice, răspunse el pe un ton acid. 
Te indignează calitatea unora dintre construcţiile din Waikiki, dar 
vrei ca un hotel să fie frumos, exclusivist si cu prețuri modice. 
Toate la un loc nu se poate. Construirea și întreţinerea unui com- 
plex ca Maunalua Bay costă o avere. Prescott & Thomas așteaptă să 
scoată profituri din afaceri, și stabilim prețurile în consecinţă. Însă 
chiar și așa, poți închiria aici o cameră dublă, la un preţ doar cu 
douăzeci-treizeci de dolari mai mare decât într-un hotel compara- 
bil din Waikiki. Așa că revenim la întrebarea mea: având în vedere 
că am profanat opt sute de picioare de plajă virgină, îţi place 
hotelul? 

Lani avea senzaţia că Daniel tocmai o aruncase în tocătorul de 
hârtie. ÎL privi cu o expresie şocată. 

— Nu se poate! Ai vrut să râzi de mine, așa e? 

Tonul lui era spășit, iar Daniel nu așteptă răspunsul. 

— Sunt atât de obișnuit cu felul cum mă sâcâiai mereu... Îmi pare 
rău, scumpo. 

— Hotelul tău e foarte frumos, Daniel, răspunse încet Lani. Totul 
e perfect — arhitectura, amenajările exterioare, decorațiunile inte- 
rioare... Nici chiar un ecologist get-beget n-ar putea avea nici o 
obiectie. 

Apoi, văzându-i expresia satisfăcută de sine de pe chip, riscă să 
adauge: 

— Singurul lucru care-ti lipseşte e delfinariul. 

— Ne-a luat-o înainte Kahala Hilton, zâmbi el. Și nu vreau să-i imit. 

În timpul mesei, Daniel îi descrise unele dintre problemele și 
dificultăţile pe care le întâmpinase firma Prescott & Thomas în 
proiectarea și construirea hotelului Maunalua Bay. Când ajunseră 
la desert, un preparat păcătos de indigest din fructe tropicale 
învelite în clătite și garnisite cu frişcă și ciocolată, Lani era aproape 
topită de admiraţie. Dacă și celelalte unităţi ale lui Daniel erau la fel 
de frumoase ca Maunalua Bay, abia aștepta să le vadă. 

— Apropo, continuă Daniel, în timp ce Lani râdea de o anecdotă 
amuzantă pe care i-o spusese, Michi mi-a spus că vărul meu Richard 
i-a dat telefon azi-dimineaţă. E în Japonia, cu soţia și fiica. 

— Ştiu, răspunse Lani. Mi-a spus Tommy. 

— Familia japoneză a fiicei lui a dat o recepţie de rămas-bun pen- 
tru familia Prescott, iar Richard a intrat în vorbă cu un tip pe nume 
Isamu Mayakawa. Îţi spune ceva? 

— Mayakawa? De la Mayakawa Electronics? întrebă Lani cu 
interes. 

— Bravo! Își aduce soția și fiica în vacanţă aici, săptămâna 
viitoare. Richard l-a convins să contramandeze locurile rezervate în 
Waikiki şi să stea la noi. Părea să creadă că putem aranja ca 
Mayakawa să-și organizeze aici următoarea conferință de vânzări 
internaţionale. 

— Vărul Richard aleargă pe cai mai, cu siguranţă, comentă Lani. 

Norocul tău că Michi le va putea arăta totul. 

— Michi e prea ocupată, Lani. Va trebui s-o faci tu. 

Lani îl privi sfidător. 

— A, nu! Am avut o înțelegere, Daniel Reid. Voi începe să lucrez 
când pleacă Brian în tabără, nici o zi mai devreme. 

— Vei începe munca de marţi într-o săptămână. Familia 
Mayakawa soseşte de pe Maui lunea viitoare, după-amiaza. În 
săptămâna următoare, vei întreţine un om de afaceri australian cu 
portofelul cât pieptul unui fundaș centru. Nici nu discut. 

— Nici eu nu discut! explodă Lani. Am avut o înţelegere. Nu poti să... 

— Pe-atunci, încă nu știam că-mi vin doi tipi de categorie grea, o 
întrerupse ferm Daniel. Fii rezonabilă, Lani. 

— Şi cu Brian ce să fac? Să-l arunc la gunoi, ca pe-un ziar vechi? 
Poate că ție nu-ți pasă de el, dar eu, întâmplător... 

— Destul, Lani! 

Alarmată, Lani tresări din tot trupul când Daniel bătu cu pum- 
nul în masă. Niciodată nu-l mai văzuse atât de aproape de a-și 
pierde controlul, iar când vorbi din nou, glasul îi tremura de furie. 

— Nu Brian e problema. Linda începe munca de luni într-o 
săptămână, dar dacă intervine ceva, se poate ocupa de el și Sarah, 
fiica lui Michi. Lui Brian nu-i va lipsi nimic. Problema ești tu, și 
reacţiile tale faţă de mine. Speram că ai lăsat în urmă reflexele astea 
condiţionate — că tot ce fac eu e rău, că întotdeauna am cele mai 
nedemne motive. Dar e clar că gândești la fel. 

— Nimănui nu-i place să fie făcut de râs, replică înţepată Lani. M- 
ai invitat la masă și ţi-ai pus în aplicare farmecul numai fiindcă voiai 
ceva de la mine. Data viitoare, de ce n-ai încerca să mă întrebi? S-ar 
putea să economisești mult timp. 

— Mai bine să plecăm de-aici până nu fac ceva ce-o să regretăm 
amândoi, mârâi Daniel. 

O luă pe Lani de încheietura mâinii și nu-i mai dădu drumul 
decât când ajunseră în garaj. 

— Urcă! ordonă el, deschizându-i portiera din dreapta a 
Mercedesului. 

Deși era iritată de tratamentul lui dur, Lani își tinu gura. Se 
temea că dacă-l provoca din nou, fie avea s-o zgâlţâie până leșina, 
fie o culca pe genunchi și o bătea la fund. Nici o perspectivă n-o 
prea atrăgea. 

Nervozitatea îi spori când trecură de casa lui, iar Daniel o luă pe 
scurtătura spre Diamond Head Crater, parcând mașina în spațiul 
pentru vizitatori din interiorul vulcanului stins, cu forma sa de cuvă 
largă. Câţiva turiști urcau pantele cu iarbă, spre buza îndepărtată a 
craterului. 

— Ai vrea să faci o plimbare? 

Lani îi privi prudentă chipul, căutând un semn de furie sau 
ironie. Nevăzând nici unul, dădu din cap, ușurată că-i trecuse 
supărarea. 

După câteva minute, Daniel se așeză pe iarbă, zâmbindu-i. 

— Nu stai și tu? o invită el, afabil. 

Așezat pe iarbă, în costumul lui albastru de birou, Daniel arăta 
destul de discordant, iar Lani nu-și putu stăpâni un zâmbet. Se 
aşeză lângă el, având grijă să nu-și păteze cu verde materialul 
deschis al rochiei de vară. 

— Ce te amuză? 

Tonul lui iritat o făcu pe Lani să chicotească. 

— Tu. Eşti atât de urban... Arăţi foarte comic, tolănit pe iarbă în 
costum. 

Smulse un fir de iarbă şi-l mirosi. 

— Ce plăcut miroase... E foarte frumos aici. 

— Măcar cu asta suntem amândoi de acord. Iarba miroase fru- 


84 AUTOR 


mos și e excelentă pentru terenurile de golf și de tenis, și pentru 
parcuri, ca să nu mai vorbim de picnicuri. $i pentru făcut dragoste, 
adăugă el ștrengărește. 

— Despre care tu știi totul, replică Lani cam acru, bănuind că 
Daniel se amuza pe seama ei. 

— Într-adevăr, încuviinţă el sec. Și mai este și un loc ideal pen- 
tru explicaţii şi scuze. 

— Aşa...? 

Lani nu putu spune mai mult. Oare arogantul Daniel Prescott 
Reid avea să-și prezinte scuzele lui, pentru a doua oară într-o sin- 
gură zi? 

— N-a fost o manipulare. Te-am invitat la masă fiindcă voiam să- 
ti vorbesc despre hotel. Păreai să fii într-una din rarele tale dis- 
poziţii receptive, așa că am adus vorba și despre vizita familiei 
Mayakawa. Nimic mai simplu. 

— Şi trebuia neapărat s-o faci să sune ca un ordin? Nu puteai pur 
și simplu să mă întrebi? întrebă Lani pe un ton tânguitor. 

— Așa intentionam. La început am încercat să-ţi explic situaţia, 
dar tu ai sărit așa de repede că nici n-am apucat să te întreb nimic. 
Mi-am dat seama că voiai să refuzi, așa că m-am hotărât să nu-ţi mai 
las posibilitatea asta. 

Lani nu voia cu adevărat să refuze, dar o pornire răutăcioasă o 
determină să întrebe: 

— Şi dacă spun totuși nu? 

— Mă provoci să te silesc? 

— N-ai putea! 

— Bine, n-aş putea, răspunse el temperat — deși Lani bănuia 
altceva. 

— Și australianul cu portofel cât dulapul? Ăsta cum intră în com- 
binaţie? 

— L-am introdus ca argument de negociere, recunoscu Daniel 
râzând. Mă mulţumesc și cu unul din doi, dacă mai mult nu se 
poate, prinţeso. 

Lani se ridică și-și netezi rochia, întinzând apoi timidă mâna 
pentru a-l ajuta și pe el să se ridice, deși nu avea nevoie. 

— Va trebui să vorbesc cu Brian mai întâi, spuse ea. Dar sunt 
sigură că n-o să aibă nici o obiecţie. 

Daniel își înălță întrebător o sprânceană. 

— Japonia și Australia? 

— Sigur. 

Abia acum buzele i se arcuiră încet într-un zâmbet triumfător 
care o făcu pe Lani să simtă că se înfiora și se burzuluia în același 
timp. Daniel o prinse de umeri în timp ce porneau înapoi spre 


mașină, vizibil mulţumit de rezultatul muncii de lămurire. 

Capitolul 6 


Sâmbătă dimineața, Daniel îi duse pe Lani și Brian să le 
cumpere o mașină. Aleseră un Mercedes mare, ușor de condus și 
care se deplasa lin. 

— Şi culoarea, domnule Reid? 

Administratorul magazinului îl expediase pe vânzătorul care-i 
abordase mai întâi. Daniel nu-i lua în seamă comportamentul slu- 
garnic, dar probabil era atât de obișnuit cu asemenea atitudini încât 
nici nu le mai observa. 

Lani arătă spre un model albastru, cu tapiterie bej. 

— Asta-i o combinaţie foarte frumoasă, spuse ea. 

Managerul făcu o mutră încurcată. 

— Îmi pare îngrozitor de rău, domnişoară Douglas, dar acesta e 
singurul pe care-l avem. Și este pentru alt client. Vine luni să-l ia. 
Vă promit că vă obțin și dumneavoastră unul, în mai puţin de două 
săptămâni. 

— Avem nevoie de mașină imediat, declară ferm Daniel. Vreau ca 
domnișoara Douglas să-și petreacă următoarea săptămână la volan, 

obişnuindu-se cu ea. 

— Poate doriţi să luaţi un model demonstrativ până atunci? se 
grăbi administratorul să propună. Toate sunt... 

— Nu tin neapărat la culoare, Daniel, interveni Lani, care găsea 
că toată discuţia era absurdă. Iau ce au în magazin. 

Daniel îi ignoră total cuvintele, întrebându-l pe manager: 

— Pentru cine e mașina albastră? 

Pe administrator începeau să-l treacă nădușelile, iar chipul i se 
schimonosise într-o expresie încruntată de îngrijorare. Până și Lani 
recunoscu numele pe care-l murmură: Robert Bradley era un alt 
om de afaceri hawaiian puternic, asemenea lui Daniel, urmaș al 
unei familii regale și de misionari. 

Fratele ei vitreg dădu din cap, cu un aer aristocratic. 

— Să văd ce reușesc să aranjez. Pot da un telefon de-aici? 

Nu aşteptă răspunsul, ci porni spre birou și se făcu stăpân pe 
telefon. 

Lani nu mai avusese de-a face cu asemenea atitudini și ascultă 
uimită cum Daniel îi explica vesel situaţia omului de la celălalt 
capăt al firului. 

— Nu, spunea el râzând, n-am să închid Maunalua Bay, dacă 
accepti. Dar îi voi cere surorii mele vitrege să-ţi fie ghid personal, 
într-o vizită. 

Făcu o scurtă pauză. 

— Înaltă, zveltă, păr arămiu închis, ochi albaștri. Arată spectacu- 
los, Rob. 

Mai ascultă vreo câteva momente, zâmbind în continuare, apoi 
încheie: 

— Okay, Rob, ai făcut un târg inteligent. Ce-ar fi să i-l confirmi și 
lui Atkins? 

Îi dădu receptorul managerului, care se avântă într-un șir de 

„Da, domnule“ şi „Vă mulţumesc, domnule“, arătând foarte ușurat 
când închise telefonul. 

Nu peste mult, Lani stătea la volanul noii sale mașini, ieșind din 
parcare în urma lui Daniel. În timp ce conducea, se întreba ce fel 
de „târg inteligent“ i se oferise lui Robert Bradley și de ce intrase în 
discuţie înfățișarea ei. Oare Daniel chiar o găsea „spectaculoasă“? 
Ideea era la fel de ameţitoare ca o mângâiere. 

Nemaiputându-și stăpâni curiozitatea, opri mașina lângă 
Mercedesul lui Daniel, în garaj, și întrebă prin fereastra deschisă: 

— Ce târg? 

Fu convinsă că expresia lui întrebătoare era prefăcută. 

— Ce târg? repetă el, încruntat cu falsă nedumerire. 

— Cu Robert Bradley. Pentru mașină! 

Daniel ridică alene din umeri, înainte de a cobori, cu Brian 
după el. 

— A, târgul ăla... O nimica toată. Vrea să-și petreacă noaptea cu 
tine în schimbul mașinii. 

— Daniel! 

O tachina, desigur, și era ridicol că-i făcea jocul, roșind ca o 
elevă. 

— Te-a invitat la cină de diseară-n două săptămâni, prinţeso. E-n 
regulă? 

Deși Daniel izbucnise în râs după reacţia ei şocată, Lani reuși să- 
l ierte. 

— Cu condiţia să nu fie un supeu în doi, în dormitorul lui, 
replică ea. 

Brian începuse să chicotească, deși Lani era sigură că nu 
înțelegea nimic. Daniel îl alungă în casă, luând-o pe Lani de braţ și 
spunându-i pe un ton sec: 

— Nu te-aș lăsa singură cu Rob în dormitorul lui decât dacă ar fi 

leșinat sau legat fedeleș! 


* 
y% 
* 


După ce luară masa, Daniel se închise în biroul lui de la etaj, în 
timp ce Lani îl duse pe Brian pe terenul de tenis, unde începu să 
facă schimburi de mingi cu el. Apoi ieșiră la o plimbare pe plajă, în 
timpul căruia îi explică fratelui ei mai mic că Daniel voia să înceapă 
munca pentru el în săptămâna următoare. 

— Chiar? 

Brian tăcu câteva clipe, apoi spuse: 

— Dacă așa zice Daniel, trebuie s-o faci. 

— Ai ceva împotrivă, scumpule? 

— O să aibă grijă de mine Linda? 

Lani dădu din cap: 

— Dacă-ţi convine. 

— E ca lumea. 

O nouă pauză. 

— Şi pe urmă, dacă spune Daniel, trebuie să faci ce zice el. 

Din partea lui, era clar că Daniel era șeful, iar ordinele lui se 
executau fără discuţie, întocmai și la timp. 

Se întoarseră acasă spre seară. Daniel apăru în bucătărie tocmai 
când se așezau să-și bea limonada. Era îmbrăcat într-un sacou închis 
de seară, o cămașă albă cu volane și o cravată neagră, și arăta atât 
de frapant de chipeș, încât Lani fu nevoită să-și ţină ochii spre 
pahar, pentru a nu se holba la el uimită. 

— M-a recrutat o veche prietenă ca înlocuitor de cavaler, în seara 
asta, îi spuse el lui Lani. E un bal de caritate prezidat de mama lui 
Elizabeth, așa că trebuie să facă act de prezenţă. Partenerul ei e ple- 
cat în Hong Kong, cu afaceri. 

Lani reţinuse doar un singur cuvânt din toată explicaţia. 

— Elizabeth? întrebă ea. 

— Elizabeth Thomas. Ai s-o cunoşti peste două săptămâni. Mai 
deunăzi am menţionat o nuntă, mai ţii minte? Se căsătorește fratele 
ei, Everett. 

Îi întinse o hârtie de zece dolari. 

— Du-l pe Brian la un burger. 

— Inflaţia încă n-a ajuns atât de rea, glumi ea, luând banii. Ai să 
întârzii? 

Daniel ridică din umeri. 

— Pe urmă, are loc o petrecere privată. Cred că va trebui să mă 
duc și acolo, ca s-o împac pe Elizabeth. Nu mă aștepta. 

ÎL ridică pe Brian cu picioarele pe scaun, ca să-l îmbrățișeze. 

— Să ai grijă de sora ta, superstarule, îl instrui el. 


* 
x 
* 


Petrecură o seară liniștită în bibliotecă, Lani sortând broșurile 
de voiaj și ghidurile turistice, în timp ce Brian se uita la televizor. 
Pe la ora unu, când în sfârșit Lani se duse la culcare, Daniel încă nu 
apăruse. Cu doar câteva zile în urmă, remarcase că oamenii erau 
obișnuiți să-l vadă cu femei frumoase, „ca Michi și Elizabeth“. Lani 
se întreba dacă aristocratica Elizabeth Thomas era la fel de frapantă 
ca Michi Hansen. Tommy Prescott îi spusese că mama lui era o 
Thomas. Oare căsniciile între cele două familii erau comune — și, 
dacă da, Daniel se gândea cumva să pășească pe urmele vărului său, 
Richard? Din cine știe ce motiv, lui Lani îi displăcea enorm ideea. 

După o așteptare interminabilă, pe la ora trei, lumina unor 
faruri proiectă umbre în mișcare pe pereţii camerei. Lani sări din 
pat și alergă până la scară, fără să-i pese cât de mult i se vedea din 

trup, prin pijamaua transparentă. După un minut, lumina de jos se 
aprinse şi apăru Daniel. Era îmbrăcat doar în slipul bleumarin cu 
dungă aurie într-o parte, și avea un prosop umed petrecut pe după 
gât. Pe braţ își ducea cămașa, costumul și pantofii. 

— Am fost îngrijorată! strigă Lani, în timp ce Daniel urca scara. 
Ştii ce oră e? 

— Ti-am spus că am să-ntârzii. 

Din cine știe ce motiv, prezenţa ei părea să-l irite. 

— Du-te şi te culcă, Lani. 

Lani refuză să se lase intimidată de tonul lui autoritar. Rămase 
pe loc până când Daniel ajunse pe palier, apoi îi spuse: 

— În regulă, domnule Reid. Atunci, când voi ieşi cu Robert 
Bradley, am să stau și eu cât am chef, și n-am să-ți dau telefon, 
indiferent cât de târziu mă voi întoarce! 

Daniel oftă exagerat de adânc. 

— Ai stat trează ca să mă aștepți? Pentru că, dacă așa e, nu-mi plac 
gusturile tale în materie de ţinută nocturnă. Arăţi ca o fetiţă. 

— Spre deosebire de Elizabeth? 

Imediat, lui Lani îi veni să-și muște limba. De ce Dumnezeu 
spusese asta? 

Se simţi și mai stânjenită când văzu cât îl amuza comentariul ei. 

— Elizabeth doarme goală, răspunse el cu un zâmbet leneș. 
Crede-mă pe cuvânt — știu ce vorbesc! 

— Nici nu mă mir! 

Lani se răsuci pe călcâie și intră valvârtej în dormitorul ei. 


LE e 


După o noapte atât de agitată, nu se miră să se trezească din 
somn mai aproape de ora prânzului decât de a micului dejun. 

Traversă holul spre camera lui Brian, o găsi goală și aruncă o privire 
pe fereastra din spatele casei. Daniel și Brian erau pe terenul de 
tenis; fratele ei vitreg, râzând și alergând după mingi, nu dădea nici 
un semn al dezmățului din noaptea trecută. 

Când Lani se îmbrăcă și cobori să mănânce, îi găsi în bucătărie, 
bând suc de ananas cu gheaţă. Daniel propuse să ia o gustare la 
Maunalua Bay Hotel, apoi îi duse pe Lani și Brian la plajă, în drum 
spre birou, unde plănuia să lucreze toată după-amiaza. 

În săptămâna următoare, Lani constată că Daniel lucra mult mai 
mult decât opt ore pe zi. În general, pleca la birou înainte ca ea să 
se fi dat jos din pat, de obicei pregătind micul dejun pentru Brian 
și el însuși. Copilul se trezea o dată cu soarele și se culca în același 
timp cu acesta. Spre dezamăgirea lui Lani însă, nu existau seri 
intime petrecute împreună cu Daniel. 

Fu o săptămână ocupată pentru Lani. Își obținu permisul de 
conducere local, făcu aprovizionarea și începu să se pregătească 
metodic pentru munca de ghid. Vineri, Daniel plecă la Hilo, pe Big 
Island, pentru o conferinţă care avea loc în weekend; nu se întoarse 
până duminică seara. Lani știa că-l însoţise și Michi Hansen și se 
întreba dacă cei doi plănuiau să combine afacerile cu plăcerea. În 
timp ce şi-i imagina împreună, simţea cum o rodea gelozia. 

Linda Wong sosi luni, ajutată de cei doi fraţi ai ei adolescenți. 
Impresia favorabilă iniţială a lui Lani fu confirmată de relaţiile 
strânse care se legară imediat între Linda și Brian. Profită de timpul 
liber și se duse la centrul comercial din Ala Moana ca să-și cumpere 
şase costume necesare pentru noua ei slujbă și o rochie pentru 
nunta lui Everett Thomas. 

Daniel o asigurase că nu avea nici un motiv să se teamă de petre- 
cere. Totuși, avea să fie prezent un contingent numeros de Prescoți 
și Thomași, precum și mulți kamaiina-și — hawaiieni de viţă veche. 

Lani voia să arate cât mai bine. 

Alese o rochie în stil grecesc clasic, cu croială simplă, de culoare 
verde ca menta care-i accentua lucirile de flăcări din păr. Avea 
poalele lungi până la glezne, înfoiate, și o fâșie de material strâns 
care-i înfăşura talia și corsajul pentru a se termina cu o fundă înno- 
dată larg pe un umăr, lăsându-i umărul celălalt gol, ispititor. 

Spre seară, o sună Michi Hansen, invitând-o să ia cina cu ea și 
familia Mayakawa, pentru a discuta itinerarul. Lani stabili să-i întâl- 
nească la intrarea în Koolau Room. 

Luă pe ea una dintre rochiile cumpărate în aceeași zi, imprimată 
cu frunze și flori roz, pe fond alburiu. Avea un corsaj pensat, un 
decolteu pătrat și o cingătoare strânsă, care o făcea să arate la fel de 
delicată ca bobocii de pe material. 

Înarmată cu ghiduri și broșuri, Lani ajunse la hotel tocmai când 
Michi Hansen și soții Mayakawa veneau pe coridor, dinspre admin- 
istraţie. Se așezară la o masă din restaurant, conversând agreabil în 
japoneză. Deşi domnul Mayakawa vorbea fluent engleza, soţia lui 
rămăsese la nivelul cursului introductiv din liceu. Aveau maniere 
formale și politicoase, și-i mulțumiră în avans pentru serviciile ei ca 
ghid. 

Lani propuse un itinerar lejer, știind că fiica de șase ani a celor 
doi, care acum se afla în apartament cu o guvernantă, avea să vină 
și ea. Ziua de marti era rezervată pentru un tur cu mașina prin zona 
orașului Honolulu, cu popasuri la câteva dintre cele mai populare 
atracţii, pentru miercuri plănuiră o vizită la Centrul Cultural 
Polinezian de pe malul de nord al insulei Oahu; iar joi, Michi aran- 
jase o excursie la Palatul Iolani și o croazieră până la Pearl Harbor, 
unde a rudă a domnului Mayakawa murise în război. 

După cină, Michi îi duse pe toți alături, la nightclub, să asiste la 
spectacolul de seară. Soții Mayakawa se scuzară pentru câteva 


94 AUTOR 


momente ca să vadă ce făcea fiica lor, iar Lani profită de ocazie ca 
s-o întrebe pe Michi: 

— Cum poate un hotel de mărimea asta să întrețină atâtea 
restaurante? 

— Nightclubul e concesionat, îi explică Michi. Domnul Kent a 
închiriat spaţiul, și ține sub control toate activităţile. 

Lani știa că Jimmy Kent cântase peste tot, de la Londra până la 
Nashville și Las Vegas, iar vocea, talentul său de instrumentist și 
stilul dezinvolt îl făcuseră să-și câștige fani în întreaga lume. 

— L-a abordat pe Daniel anul trecut, la scurt timp după ce se 
mutase definitiv în Hawaii. Considera că viaţa lui personală avusese 
prea mult de suferit de pe urma tuturor acelor turnee. 

— Așa că s-a hotărât să-și deschidă un club propriu, replică Lani. 
Judecând după afiș, programul combină muzica gen country și cea 
polineziană. Se potrivesc? 

Michi râse usor. 

— Știu că e o alăturare ciudată, dar oamenilor le place. Ai să vezi. 

Făcu un semn aproape imperceptibil cu capul spre un chelner, 
şi comandă o sticlă de vin. 

— Cât despre bucătarul șef de la Koolau Room, Daniel l-a adus 
de la un restaurant de trei stele din Paris, continuă ea. Atragem 
clienţi și de la hotelurile din Waikiki, precum și mulți localnici, dar 
operaţiunea aduce mai degrabă prestigiu decât profituri. N-am 
putea să ne întreținem locatarii, fără să ţinem Bay Terrace deschisă 
pentru cină. 

Spectacolul începu la câteva momente după ce soţii Mayakawa 
reveniră la masă, iar Lani fu atât de încântată de confruntarea veselă 
între băiatul de la ţară întruchipat de Jimmy Kent și talentata trupă 
de cântăreţi și dansatori polinezieni, încât nu observă sosirea unui 
personaj înalt, în costum închis la culoare. Când mâinile lui Daniel 

i se depuseră ușor pe umeri tresări, întorcându-se brusc în scaun, 
gata să-și răstoarne paharul cu cotul. 

— Cum poţi să mă iei așa, pe furiș? Sau îți pretind prea mult dacă 
vreau să dai vreun semn că ne onorezi cu ilustra ta prezență? 
întrebă Lani furioasă — dar încet: nu voia ca soţii Mayakawa și Michi 
Hansen să vadă cât de iritată era. Ar fi trebuit să te faci spion, ai un 
mare talent. 

Drept răspuns, Daniel se aplecă și-i șopti la ureche: 

— Am multe talente pe care nu le-ai descoperit încă, inclusiv 
câteva care au nevoie de o demonstraţie intimă. Te interesează, 
prinţeso? 

Lani clătină din cap, murmurând: 

— Nu... 

Dar mintea cu nerușinare. Când respiraţia lui Daniel îi adiase 
peste gât, iar gura lui îi atinsese o clipă lobul urechii, îi fusese 
imposibil să se mai gândească și la altceva decât la „talentele 
intime“ menţionate de el pe un ton atât de tachinător. În nightclub 
era destul de întuneric, așa că probabil nu avea cum să-i observe 
roșeața din obraji, dar Lani preferă să întoarcă totuși capul. O zări 
pe Michi, iar aceasta îi zâmbi cu simpatie. Nu dădea nici un semn 
de gelozie, dar probabil Michi era foarte sigură pe sentimentele lui 
Daniel la adresa ei. 

După spectacol, toți rămaseră la masă ca să stea de vorbă și, din 
respect pentru doamna Mayakawa, Lani și Michi continuară să vor- 
bească în japoneză. Lani era satisfăcută că în sfârșit găsise un lucru 
pe care ea îl putea face, iar Daniel nu. Se vedea clar că talentul la 
limbi nu se număra printre calităţile lui, și cu toate că Michi îi tra- 
ducea pe scurt, în unele momente pierdea șirul conversatiei. Cu 
alte ocazii, Daniel și domnul Mayakawa discutau între ei, încet, 
probleme de afaceri. 

În seara aceea, Lani văzuse o altă faţă a omului pe care-l iubea și 
era impresionată. Multe alte persoane s-ar fi simţit iritate sau depri- 
mate că erau excluse din discuţie. Lani nu se îndoise nici o clipă că 
demiurgicul Daniel Prescott Reid era de fapt un om ca toţi oamenii, 
dar uneori se întreba dacă se deranjase vreodată cineva să-i 
destăinuiască și lui acest secret. Latura lui vulnerabilă o mișca 
adânc. 

Se întoarseră acasă fiecare cu mașina lui și, când intrară în 
bucătărie, Lani întrebă: 

— Ai pus mâna pe convenţia lui Mayakawa? 

Daniel fu atât de vizibil nedumerit de întrebarea ei, încât Lani 
continuă: 

— După spectacol... când aţi discutat între patru ochi. 

— Abia ne-am cunoscut. Ştie de ce l-am invitat — vom avea timp 
să discutăm afaceri după ce se întoarce la Tokyo. Am vorbit despre 
familie, despre tradiţie, lucruri din astea. Ne preocupă pe amândoi. 

Făcu o pauză. 

— Dar tu? Ai stabilit traseul? 

Lani îi contură schița lor de program în timp ce urcau scara, 
menţionând că propusese un ritm mai destins, pentru că avea să-i 
însoțească și fetiţa celor doi japonezi. 

Daniel dădu din cap. 

— Pare în regulă. Ai numai grijă să ţii minte că în următoarele 
câteva zile eşti ghid turistic, nu doică. Ocupă-te de familia 
Mayakawa, și lasă-l pe Brian în grija Lindei, prințeso. 

Gratuitatea acestei admonestări blânde o răni profund pe Lani, 
dar nu făcu decât să dea din cap, intrând în camera ei. Cum putea 
crede Daniel că i-ar desconsidera intenționat dorinţele? Nu se mai 
certaseră de o săptămână — nici măcar o singură privire furioasă nu 
fusese schimbată între ei. Și poate că, își spuse ea amărâtă, această 

stare de fapt fi convenea lui Daniel de minune. Chiar dacă tinea la 


ea, nu-l interesa deloc dragostea ei — ci numai docilitatea. 

Capitolul 7 


A doua zi dimineaţă, Lani se trezi neobișnuit de devreme, 
arzând de nerăbdare nervoasă la gândul primei sale zile de muncă, 
și porni spre hotel la ora nouă și douăzeci, deși avea întâlnire cu 
familia Mayakawa abia la zece. 

Își ocupă timpul rămas vorbind cu Michi Hansen; se întâlniseră 
în hol, iar administratoarea o invitase în biroul ei, la o cafea. 
Conversară despre simandicoșii vizitatori, iar Michi îi propuse ca la 
sfârșitul zilei să treacă pe la ea ca să-i spună cum merseseră 
lucrurile. 

Zâmbind, Lani îi răspunse că abia aștepta, apoi se duse la aparta- 
mentul familiei Mayakawa. Îi deschise ușa o făptură mică și 
drăgălașă ca o păpușă, cu păr negru ca pana corbului și ochi căprui 
imenși. 

— Bună dimineața, domnişoară Douglas, o salută ea, 
pronunțând cu mare grijă fiecare silabă. Numele meu este Noriko. 

Lani se aplecă, ajungând cu ochii la nivelul ei. 

— Îmi pare foarte bine de cunoștință, Noriko. Eşti gata să vii la o 

excursie pe Oahu? 

Întrebarea îi fu întâmpinată de o expresie atât de solemnă, încât 
Lani își dădu seama că micul discurs de bun venit fusese memorat 
anume pentru acea ocazie. Zâmbi și repetă în japoneză ceea ce 
spusese, iar de astă dată Noriko dădu din cap. 

Peste câteva momente, sosiră și soții Mayakawa. Lani îi instală pe 
toți în mașină, pornind de-a lungul coastei, în direcția opusă acelor 
de ceasornic. Se opriră într-un punct de observaţie de dincolo de 
Koko Head Crater, admirând un peisaj liniștitor care consta din 
două insule, Rabbit Island și Turtle Island, aflate dincolo de un 
canal oceanic îngust. Domnul Mayakawa făcu câteva fotografii. 

Continuară să urmeze coasta până în satul Kailua și luară 
prânzul într-o braserie mică din centrul comercial local. 

În continuare, Lani îi duse spre interiorul insulei, la Nuuanu 
Pali, un loc istoric aflat deasupra localităţilor Kailua și Kaneohe. Cu 
aproape două sute de ani în urmă, Kamehameha I, regele care 
unificase arhipelagul Hawaii, respinsese armatele unui conducător 
rival peste acea faleză înaltă de trei sute de metri din munţii 
Koolau. Acum, un monument și o platformă de observaţie din 
beton însemnau locul victoriei, prilejuind admirarea uneia dintre 
cele mai frumoase priveliști de pe insulă, cu valea luxuriantă 
dedesubt și piscurile învăluite în nori ale munţilor deasupra. 

În timp ce coborau de pe munte, doamna Mayakawa o felicită 
pe Lani pentru „accentul japonez minunat“, iar fata începu să-i 
povestească despre familia ei. Știau că era sora vitregă a lui Daniel 
Reid, iar acum Lani adăugă că tatăl ei fusese ucis de o explozie, 
când ea avea doar cinci ani. Era înmormântat împreună cu încă 
douăzeci de mii de militari americani, în Cimitirul Memorial 
Naţional al Pacificului. 

Cimitirul era numit de localnici Vasul-de-punci, pentru că se afla 

în craterul cu pante blânde al unui vulcan stins de mult. Soții 
Mayakawa îi cerură lui Lani să oprească și acolo pentru câteva 
minute. 

Doamna Mayakawa îi observă expresia nostalgică, în timp ce 
privea spre miile și miile de morminte, și-i şopti ceva soţului ei, 
care se întoarse spre Lani și-i spuse încet, în engleza lui aproape 
perfectă: 

— Am dori să mai stăm puţin aici. Ai putea să ne iei peste o 
jumătate de oră? 

Zâmbind, Lani îi mulțumi. Dar, peste câteva minute, în timp ce 
privea numele tatălui ei gravat pe o lespede de piatră rece, gândul 
i se îndreptă spre Jonathan Reid. Îi era imposibil să-l plângă pe 
James Douglas, care pentru ea nu era mai real decât portretul de 
pe scrin, aflat lângă o fotografie asemănătoare, cu mama ei și 
Jonathan. De Jonathan îi era dor, cu atât mai mult cu cât nu avea 
pe nimeni care să-i amintească de el. Brian semăna cu mama lui, 
care fusese zveltă şi blondă, iar la Daniel nu se observa nimic de la 
Jonathan, numai frumuseţea patriciană a Laurei și distincţia tatălui 
ei, Thomas Prescott senior. 

Reveni la soţii Mayakawa, cu gândurile încă departe, și-i duse la 
un punct de observaţie de lângă marginea craterului, de unde se 
vedeau orașul Hawaii și portul. Apoi, doamna Mayakawa îi ceru să 
oprească la un magazin unde se vindeau confecţii polineziene 
„după moda aloha“, ca să cumpere cadouri pentru nepoții și 
nepoatele ei din Japonia. 

După ce-i lăsă pe soţii Mayakawa la hotel și făcu o scurtă vizită 
în biroul lui Michi, Lani reveni acasă, unde o întâmpină o aromă 
apetisantă de costiță prăjită. Masa era pusă deja, iar Brian se afla în 
bibliotecă, unde se uita la televizor. Linda Wong îi dădu lui Lani un 
pahar cu limonadă rece, făcând-o să se simtă la fel de răsfăţată cum 

fusese tiza ei de neam regal. 

Daniel intră pe ușă tocmai când se așezau la masă. Linda se 
repezi să-i ofere ceva de băut, iar Daniel acceptă cu un zâmbet atât 
de fermecător, încât până și cea mai înveterată domnişoară bătrână 
s-ar fi topit după el. Linda rămase ca trăsnită. Câteva minute, Daniel 
și Lani disutară despre ziua petrecută cu familia Mayakawa, apoi 
Daniel se întoarse spre Linda, comportându-se ca și cum nimic n- 
ar fi fost mai firesc și mai fascinant pentru el decât să afle totul 
despre noua menajeră. Lani bănuia că nu încerca decât să aprecieze 
cât de potrivită era, dar puţine femei ar fi putut rezista stilului 
seducător al interogatoriului pe care-l efectua Daniel. Se întrebă, 
geloasă, cam câte femei stăteau lângă telefon, așteptând să le sune. 


E 


Miercuri, după ce bău o cafea cu Michi, Lani luă familia 
Mayakawa pentru drumul de o oră până la Centrul Cultural 
Polinezian din Laie, pe malul nordic al insulei Oahu. 

Centrul Cultural, un muzeu non-profit, găzduia reconstituiri 
după şapte sate de pe insulele din mările sudului, reprezentând 
stilurile de viaţă traditionale ale băștinașilor din Samoa, Noua 
Zeelandă, Fiji, Tahiti, Hawaii, Marquesas și Tonga. 

După o plimbare cu o canoe prin toată zona, merseră pe jos 
până la satul din Samoa. Deși revenirea la natură și la viața în col- 
ibe simple, cu acoperiș de crengi și pe jos pământ acoperit cu rogo- 
jini, exercita o atracție profundă, Lani prefera confortul dormitoru- 
lui ei din casa cu aer conditionat a lui Daniel. 

După ce vizitară și celelalte sate, se duseră la teatrul în aer liber 
să vadă un spectacol despre istoria muzicală a Polineziei. Cel mai 
interesant era un dans tahitian viguros, executat cu rotiri nebunești 

ale şoldurilor. Apoi intrară în restaurantul Centrului să ia o gustare 
rece la prânz, după care vizitară cu tramvaiul celelalte sate rămase, 
înainte de a pleca înapoi spre hotel. 

Când ajunse acasă, Lani nu mai voia decât să închidă ochii și să 
se odihnească. Brian o trezi peste o oră, cu știrea că era gata cina și 
că Daniel tocmai telefonase ca să anunţe că el lua masa cu Michi 
Hansen. 

A doua zi dimineaţă, Lani nu tinu neapărat s-o vadă pe Michi — 
era încă obosită și n-avea nici un chef de cafele cu amoreza lui 
Daniel. Dar întâlnirile lor de dimineaţă și după-amiază deveniseră 
elemente fixe din program, și știa că absenţa ei n-ar fi trecut neob- 
servată. 

Când îi deschise ușa, managera aruncă o singură privire spre 
faţa ei trasă şi observă: 

— Am impresia că te simţi la fel ca mine. Ce-ai zice de o cafea 
neagră și tare? 

Lani acceptă o ceașcă, în timp ce Michi îi spunea oftând: 

— Nu credeam că se mai termine vreodată întâlnirea de aseară. 
De obicei, Daniel rezolvă toate problemele astea mai repede decât 
oricine, dar aseară părea distrat, numai la afaceri nu-i stătea mintea. 

O privi îngândurată pe Lani, așteptând o explicaţie despre com- 
portamentul lui Daniel. 

— Păi... știi... se bâlbâi Lani, mai întâi v-aţi dus la cină și... ăă... 
poate că era cu gândul la... la altele... 

— Şi ce crezi c-am făcut la cină? râse Michi. Înainte de întâlnire 
se ivise o problemă, iar Daniel a vrut s-o discutăm. N-a fost tocmai 
o cină romantică! 

Subiectul o făcea pe Lani să se simtă foarte stânjenită. Nu voia 
să audă despre relaţia lui Daniel cu Michi. Își termină cafeaua și se 
scuză, plecând să ia familia Mayakawa, care avea locuri rezervate la 

ora zece pentru o vizită la Palatul Iolani. Frumoasa clădire restau- 
rată fusese cândva reşedinţa oficială a familiei regale hawaiiene, iar 
vizitatorii erau prea numeroși pentru ca Lani să poată face și ea 
parte din grup. Plănuise s-o ducă pe Noriko la un teren de joacă din 
apropiere, în timp ce părinţii ei vizitau palatul, dar în timp ce 
mergeau spre Honolulu începu să presupună că domnul Mayakawa 
prefera o altă formulă. 

Noriko începea să devină cam agitată după atâtea zile de excur- 
sii, spuse el în stilul său politicos și ponderat. Poate că-i lipsea com- 
pania copiilor de vârsta ei. 

Fetiţa era atât de liniștită și bine crescută, încât comentariile lui 
o nedumeriră pe Lani. Amintindu-și admonestarea lui Daniel, că 
trebuia să fie ghid turistic, nu guvernantă, se oferi s-o ducă pe 
Noriko la ei acasă, explicând că menajera lor ar fi fost încântată să 
aibă de grijă atât de ea cât și de Brian. 

Doamna Mayakawa însă dădu ușor din cap. Cu siguranță, spuse 
ea, guvernanta nu știa limba japoneză. Lani tocmai se pregătea să 
ofere serviciile fiicei lui Michi Hansen, când își dădu seama că soții 
Mayakawa preferau să rămână singuri în ziua aceea. Propunerea ei 
de a-l lua pe Brian și a-i duce pe ambii copii la hotel să se joace fu 
primită cu două zâmbete largi. 

Aveau multe de văzut în zona din jurul Palatului, inclusiv 
Capitoliul Statului Hawaii, Chinatown-ul din Honolulu şi „Falls of 
Clyde“, o corabie din secolul al XIX-lea. Bazinul Kewalo, punctul de 
pornire al Croazierei la Pearl Harbor, era doar la mică distanţă cu 
autobuzul. La Palatul Iolani, Lani luă harta orașului Honolulu și 
încercui locurile diverselor puncte de atracţie, aranjând să întâl- 
nească familia la sfârșitul croazierei. 

Acasă, i-o prezentă pe Noriko lui Brian și luă pe ea un costum 
de baie imprimat cu motive tapa, iar deasupra, o rochie de vară fără 

mâneci, lungă până la glezne, înainte de a duce copiii la hotel. 
Deosebirea de limbaj nu părea să le pună probleme celor doi 
micuţi de șase ani, care comunicau prin chicoteli și gesturi, în timp 
ce se bălăceau împreună la capătul piscinei și construiau castele de 
nisip pe plajă. 

La sfârșitul zilei, după ce soții Mayakawa veniră să-și ia fiica, Lani 
tocmai strângea jucăriile pe care le adusese, când la picioarele 
șezlongului se așeză Michi Hansen. 

— Am vorbit la telefon cu Daniel. Întâmplător, i-am menţionat că 
te-am văzut azi cu copiii aici, și a părut destul de... contrariat. Vrea 
să te duci la el în birou, după ce-l duci pe Brian acasă. 

— În Honolulu? întrebă Lani. Se va face ora șase, până să ajung 
acolo. Oricum, probabil e vorba de programul de azi al copiilor, 
dar așa au vrut soții Mayakawa. 

— Atunci, îţi propun să te duci și să-i explici lui Daniel, spuse 
Michi. Și nu încerca să-l contrazici. E atât de obișnuit să-i neso- 
cotești dorinţele, încât probabil e firesc să se aștepte la tot ce poate 
fi mai rău. 

Managera zâmbi înţelegător și plecă. Lani se hotărî să-i urmeze 
sfatul. Voia ca Daniel să știe că putea avea încredere în ea, așa că-l 
lăsă pe Brian acasă și porni spre Honolulu, hotărâtă să-i explice tot 
ce se întâmplase. 

Clădirea cu douăsprezece etaje a sediului firmei Prescott & 
Thomas, Inc., era aproape pustie când Lani intră, singurul om din 
hol fiind un paznic în uniformă. 

— Domnișoara Douglas? întrebă el. 

Lani dădu din cap și fu îndrumată la etajul unsprezece. 

— Biroul domnului Reid e pe dreapta. Sigur o să-l găsiţi. 

Când ieși din lift, o întâmpină un perete de sticlă; cuvintele 
„Divizia de recreere“ erau scrise cu litere aurii la stânga unei uși 

duble. Nici o tânără frumoasă nu stătea la receptie, iar murmurul 
instalaţiei de aer condiționat era singurul sunet. Lani căută o ușă cu 
aspect potrivit de important, găsind-o la capătul unui coridor scurt 
— dublă, din lemn sculptat. Biroul nu avea nici un însemn de iden- 
tificare, dar ușa din dreapta era puţin întredeschisă. 

Sandalele ei nu scoaseră nici un sunet în timp ce mergea pe 
mocheta groasă de pe culoar. Privi înăuntru; Daniel stătea cu 
picioarele ridicate pe un birou victorian de mahon, tolănit într-un 
fotoliu de piele. Avea ochii închiși și murmura ceva în receptorul 
unui telefon bej. 

Lani făcu câţiva pași spre el și distinse cuvintele. 

— Îmi pare rău, iubito, sunt scos din circulaţie. 

Pe chipul lui Daniel se citea un zâmbet leneș. Apoi, încheind 
conversaţia, deschise ochii, întinse mâna să închidă telefonul — și o 
văzu pe Lani, drept în faţa biroului. 

Ochii lui cenușii deveniră reci ca gheaţa, în timp ce-și cobora 
picioarele pe podea și se ridica, arătând un loc aflat cam la un 
metru distanţă. 

— Vino — imediat — aici, ordonă el, punctându-și cuvintele cu 
pauze scurte, autoritare. 

„Lasă-l să se descarce,“ își spuse Lani, încordată. Se vedea clar că 
Daniel n-avea chef de explicaţii, oricât de rezonabile. Se apropie de 
locul indicat, resemnată, constatând nemulțumită că mâinile-i 
tremurau, deși nu făcuse nimic rău. 

— Pentru cine lucrezi? întrebă el, pe un ton măsurat care nu 
făcea decât să-i sublinieze furia. 

Lani își stăpâni imboldul de a se arunca la picioarele lui Daniel, 
plângând cu amarnică pocăință: „Pentru Măria Ta lucrez, o, prea 
venerate Stăpân al Insulei!“ În schimb, se limită la un răspuns stoic: 

— Pentru Maunalua Bay Hotel. 

— Care e proprietatea cui? 

— Prescott & Thomas. 

De ce se purta așa? Nu avea nici un drept s-o pună să stea drepți 
în timp ce o interoga ca pe o elevă neastâmpărată. Nu mai avea opt- 
sprezece ani! 

— Şi ce divizie administrează firma noastră? continuă el, pe un 
ton rece. 

— Divizia de recreere, se răsti Lani, enervată de-a binelea. Iar 
Daniel o acuza pe ea că se repezea să tragă concluzii pripite! 

— Şi cine conduce divizia asta? 

— Tu o conduci! explodă ea. Şi dacă ai vrea să mă asculti... 

— Ceea ce înseamnă că sunt șeful tău, o întrerupse el aspru, iar 
când îţi spun să faci ceva — sau să nu faci — n-ar strica să mă asculti. 
Nu te plătim ca să lenevești la piscină cu doi puști de șase ani! 

Era ocazia ideală pentru ca Lani să întrebe: „Nici chiar la cererea 
clientului?“ Dar era prea furioasă, și nu putu decât să strige: 

— Atunci, păstrează-ţi dracului salariul! 

Și, răsucindu-se pe călcâie, porni spre ușă. 

— Nu pleci nicăieri! 

Cuvintele furioase îi ajunseră la urechi în aceeași clipă în care 
Daniel o prinse de la spate, cu mâinile încleştându-i-se pe braţele 
ei. 

Eforturile instinctive ale lui Lani de a se elibera fură de scurtă 
durată. După un momernt, lăsă capul în piept, cu ochii plini de 
lacrimi. 

— Te rog, Daniel, spus ea cu voce răgușită. Mă doare. 

— Auwe! 

Exclamaţia în hawaiiană însemna „Au!“ sau „Vai!“, dar Lani nu 
avu timp să se gândească la schimbarea dispoziţiei lui Daniel. 
Făcuse un pas înainte, cu trupul lipindu-i-se de spatele ei. Îi 

cuprinse trupul cu brațul stâng, până ajunse cu mâna pe umărul ei 
drept, apăsându-i ușor gâtul cu antebraţul. 

În timp ce buzele lui îi atingeau ceafa, mâna lui trase de fer- 
moarul din faţă al rochiei, coborându-i-l până la mijloc pentru a 
avea acees la pielea fină de dedesubt. 

Lani fu atât de şocată, încât nu putu nici să se miște, nici să vor- 
bească. În trecut, Daniel se comportase seducător și făcuse comen- 
tarii provocatoare, dar n-o atinsese niciodată — nu așa. Îşi simțea 
sânii întărindu-se, cu sfârcurile ca niște pietricele, încă înainte ca 
mâna lui să se strecoare sub sutienul costumului bikini. 

— Linişteşte-te, prințeso. 

Respirația lui îi încălzea pavilionul urechii, în timp ce dinții o 
mușcau ușor. Sfâșiată de sentimente contrare, Lani îl lăsă s-o 
mângâie şi s-o atingă, reacţionând doar printr-un tremur speriat. 
Apoi, Daniel își strecură mâna în josul abdomenului ei, alarmând-o 
atât de tare încât starea de transă se dizolvă într-o șoaptă rugătoare: 

— Te rog, Daniel... Nu... 

Fu îngrozită, când din ochi îi scăpară câteva lacrimi. 

Daniel îi dădu încet drumul, retrăgându-se pentru a o lăsa să-și 
ridice fermoarul și să-și vină în fire. Lani începu să tremure violent 
când, după numai câteva clipe, îi simţi iar mâinile pe umeri, întor- 
când-o cu faţa spre el. 

— Încă nu pleci, spuse hotărât Daniel. Nu înainte de a-mi da 
câteva răspunsuri. 

Îşi înclină din nou capul, atingându-i cu gura buzele care nu se 
împotriveau, mângâindu-i-le seducător, apoi ridicându-se, numai 
pentru a cobori iar și a repeta acţiunea pentru a doua oară... a 
treia... a patra. Braţele lui o cuprinseră cu o fermitate posesivă care 
nu-i lăsa nici o speranță de scăpare. Iar Lani nici nu mai era capa- 
bilă să scape. Trupul i se aprinsese de dorinţă, care-i alunga din 

minte orice logică și rațiune. Daniel își deschise gura peste a ei și-i 
despărţi uşor buzele, sondând atent cu limba, încercând să simtă 
cât de binevenit era. 

Lani nu se prea pricepea la bărbaţi, dar își spunea, amețită, că 
dacă o iubea, ar fi trebuit desigur să fie mai pătimaș, mai dornic. 
Dumnezeule din ceruri, cum se făcea de râs, reacţionând atât de 
pasional! Își rezemă mâinile pe pieptul lui, cu gândul de a-l resp- 
inge. 

Daniel o lăsă să se retragă, eliberând-o imediat ce-i simţi 
împotrivirea, pentru ca apoi s-o ţină la o lungime de braț, cu o 
privire amuzată. 

— E mult mai bine așa, prințeso, murmură el zâmbind. 

Lani se desprinse din strânsoare, înroșindu-se la faţă, jenată că 
Daniel trecuse atât de ușor peste obiecțiile ei. Iar acum, mai și 
râdea de ea. 

Daniel își înclină capul spre o canapea acoperită cu brocart, în 
capătul biroului. 

— Stai jos. Am să-ţi aduc un pahar de vin. 

— Nu vreau... adică... cred... e târziu, Daniel, și Linda... cina... 

Lani nu voia decât să scape. Nu putea rămâne acolo cu Daniel, 
singură, necum să-l mai lase și să se așeze lângă ea, pe canapeaua 
atât de mică. 

Daniel păru să-i ghicească gândurile. 

— N-am să profit de tine, prințeso. Am să stau la birou, și vom 
discuta. 

Când Lani nu schiță nici un gest de a-i respecta ordinul, o 
întrebă sec: 

— Te duci acolo singură, sau te iau eu pe sus? 

— Mă duc... răspunse Lani. 

În sfârșit, inima-i bătea mai normal. Avea senzaţia că Daniel 

obținuse ceea ce voia și n-avea s-o mai atingă. 

Îi dădu un pahar de vin roșu și se așeză, așa cum îi promisese, 
în fotoliul de la birou. Era clar că nu avea de gând să-și discute pro- 
priul comportament. 

— Spune-mi ce-ai făcut azi cu Brian și Noriko, îi ceru el, în timp 
ce se instala comod. 

Vorbea exact ca un șef care cere o explicaţie, dar din ton îi 
dispăruseră furia și sarcasmul dinainte. 

Încă temătoare, Lani îi povesti într-un monolog prudent și 
monoton de ce trecuse peste intrucţiunile lui. 

— Bine, și de ce nu mi-ai spus de la început? exclamă Daniel 
exasperat. 

Lani simți că se înroșea la față, și tocmai se pregătea să 
protesteze că el era de vină pentru că se grăbise s-o considere vino- 
vată, fără s-o asculte, când Daniel ridică o mână, întrerupând-o. 

— Nu ti-am dat nici o șansă, așa e? recunoscu el, vizibil amărât. 
lartă-mă, Lani. Am avut o zi foarte proastă, iar când Michi mi-a spus 
că erai acolo cu copiii, enervarea m-a împins la concluzia că anume 
o făcuseși. Și am stat aici, așteptând doar să-ţi trag o săpuneală. 

— À... 

Lani luă o sorbitură de vin. Scuzele lui Daniel o încurajau să-l 
întrebe ce intenţionase să rezolve sărutând-o într-un mod atât de 
intim şi insistent. Formulă în minte întrebarea, dar simplul fapt de 
a se gândi la pasiunea reactiei ei o făcu să roșească și nu putu decât 
să repete că era târziu și probabil Linda se întreba ce se întâmplase 
cu ei. 

— Nu-ţi face griji. I-am telefonat înainte să apari tu. O să ne 
aştepte cu mâncarea caldă. 

Nu cu Linda Wong vorbise la telefon când intrase Lani în birou. 
Îşi amintea clar cuvintele lui: „Îmi pare rău, iubito, sunt scos din cir- 

culaţie.“ În acel moment, fusese prea încordată ca să facă mai mult 
decât să înregistreze fraza, dar acum, reflectând la sensul ei, își 
dădu seama că Daniel refuzase o invitaţie — fără îndoială, din partea 
unei persoane atrăgătoare. Oare era prea apropiat de Michi Hansen 
ca să mai vadă și pe altcineva? Și dacă da, cum putea să justifice 
avansurile pe care i le făcuse lui Lani? Cum putea continua să 
locuiască în aceeași casă cu un bărbat care putea să seducă o femeie 
în timp de se presupunea că-i era devotat alteia? 

— Cred c-ar trebui să-mi iau un apartament propriu, Daniel. 

Ridică privirea spre el, pentru a-i observa reacţia. Chipul lui era 
lipsit de orice expresie. 

— Vreau să zic, nu mai pot locui cu tine, adăugă ea, cu oarecare 
disperare. 

— Serios? Și de ce nu? 

Acum, Daniel zâmbea, iar Lani începu să se enerveze din nou. 
Poate că lui situaţia i s-o fi părut comică, dar ei numai de râs nu-i 
ardea! 

— După... după ce s-a întâmplat adineaori? Nu poţi vorbi serios! 

— S-a întâmplat foarte puţin, răspunse el netulburat. Iar ceea ce 
s-a întâmplat n-o să se mai repete, îți dau cuvântul meu. N-am pus 
gând rău virtuţii tale, Lani. Vei fi virgină în noaptea nunţii noastre, 
crede-mă. 

Se ridică. 

— Mi-e foame. Hai să mergem acasă. 

Lani se supuse, dându-i paharul lui Daniel și ieșind din birou 
înaintea lui. Cuvintele lui rostite alene o răscoliseră și nu-l putea 
lăsa să-i vadă fața. Poate că pentru el interludiul lor romantic 
însemna „foarte puţin“, dar pentru ea fusese copleșitor. Își amintea 
fanteziile despre felul cum ar fi făcut Daniel dragoste cu ea, iar 
acum avea răspunsul. Dacă o iubea, ar fi fost cea mai dulce-exci- 

tantă experienţă din lume. Dar n-o iubea, iar durerea era atât de 


sfâșietoare încât nu-și mai dorea nimic altceva decât singurătatea 


camerei ei, ca să poată plânge după pofta inimii. 

Capitolul 8 


Lani avea refugiul singurătăţii ei; acuză o durere de cap şi se 
duse sus, în camera ei, de cum ajunseră acasă. Totuși, cumva, îngri- 
jorarea exprimată imediat de Daniel păruse atât de sinceră, încât 
după ce rămase singură își regăsi optimismul. În fond, situația nu 
era disperată. Adevărat, Daniel n-o iubea, dar nici nu făcea cereri în 
căsătorie lui Michi sau altei femei. Prefera să-și spună că felul cum 
reușea să i se strecoare pe sub piele era un semn de bun augur. 

Vineri spre seară, tocmai juca tenis cu Brian, când Linda ieși s-o 
cheme în casă, la telefon. 

— A zis că-l cheamă Robert Bradley. Să fie oare acel Robert 
Bradley? 

Lani avu nevoie de un moment ca să-și aducă aminte de ce-i 
telefona. 

— Da, spuse ea, și-i explică Lindei, care o asculta cu ochi mari, 
în ce împrejurări își cumpărase mașina. 

Lani nu ţinea neapărat să ia cina cu el, dar știa că avea nevoie de 
o diversiune, dacă voia să nu cadă pradă depresiei și lacrimilor. Ar 

fi fost o prostie să stea singură sâmbătă seara, chinuită de gelozie, 
fiindcă Daniel se distra cu Michi Hansen. Încercă să imite un ton cât 
mai entuziast când răspunse la telefon. 

— Abia aştept să ne vedem. 

Glasul lui Robert Bradley era profund și plăcut. 

— Daniel m-a sunat acum câtva timp ca să mă informeze că ieşim 
în patru. Cred că nu are încredere să mă lase singur cu tine. 

Această informaţie o făcu pe Lani să se înroșească, jenată. Daniel 
o bănuise întotdeauna că era o destrăbălată, iar reacţia ei pasională 
de joi după-amiază trebuia să-l fi convins câtă dreptate avea. 

— În mine nu are încredere, îi scăpă ei, și imediat își mușcă 
buzele. 

Comentariul îi fu întâmpinat cu un hohot de râs. 

— Dacă vrei să spui că te crede o novice, are dreptate. A ţinut să- 
mi aducă aminte că n-ai decât douăzeci şi doi de ani. Așa că dă-mi 
voie să te asigur, Lani: am o fiică în vârstă de cincisprezece ani. 
Mașina e un cadou de ziua ei. Mai am şi un fiu de șaptesprezece ani. 
Îmi dau prea bine seama că ești prea tânără pentru mine. 

— Atunci, de ce mă inviti la cină? 

Întrebarea îi scăpase înainte de a avea timp să și-o stăpânească. 

Auzi un nou chicotit. 

— Mai mult ca să-l enervez pe prietenul meu, Daniel. Se 
zvonește că e destul de protector faţă de tine. Am auzit că era cât 
pe ce să-l expedieze pe văru-său, Tommy, pe o insulă învecinată, 
numai ca să nu se apropie de tine. 

Lani zâmbi pentru prima oară din după-amiaza trecută. Poate că 
o întâlnire în patru n-avea să fie atât de insuportabilă, la urma 
urmei, dat fiind că Robert Bradley părea hotărât doar să-l zădărască 
pe fratele ei vitreg. Daniel nu putea pune la punct egal la fel de 
ușor cum făcea cu Tommy sau cu ea însăși. Și era într-adevăr un 

ipocrit de neiertat, dacă insista ca alți bărbaţi să păstreze distanţa, 
când el făcuse tocmai contrariul — deși motivul lui nu avusese 
nimic de-a face cu o pasiune irezistibilă faţă de ea. 

— Tommy nu e întotdeauna un gentleman perfect, replică Lani 
vesel. Ne întâlnim într-un loc anume, mâine? 

— Michi și cu mine vom trece pe la voi, la un aperitiv. Vom lua 
și mașina lui Daniel, ca s-o ducem la restaurant. Ne vedem mâine 
seară, Lani. 

— Da. Şi-ţi mulțumesc că m-ai sunat. 

Salutul ei de rămas-bun fusese cam distant. Cum putuse pierde 
din vedere faptul că Daniel avea să vină cu Michi? Trebuia să stea la 
aceeași masă cu ei câteva ore, privindu-l cum învrednicea altă 
femeie cu toată atenţia și afecțiunea lui. Dintr-o dată, toată seara 
începu să-i inspire oroare. 

Poate i-ar fi fost mai ușor dacă ar fi simţit cea mai vagă undă de 
antipatie sau desconsideraţie la adresa lui Michi, dar nu era așa. 
Michi se purta prietenos și cald cu ea, și-i era tot mai apropiată de 
când ajunseseră să se cunoască mai bine. Evident, era hotărâtă să- 
și creeze o relaţie pozitivă cu viitoarea ei cumnată, își spuse abătută 
Lani. 


* 
x 
* 


În seara următoare, pe când se îmbrăca pentru întâlnirea cu 
Rob, Lani se pomeni dorindu-și să fie duminică după-amiază și să- 
și ia pe ea rochia cea nouă și frumoasă, în așteptarea nunţii lui 
Everett Thomas al III-lea. Numai de-ar fi trecut mai repede seara 
aceea! În ultimele două zile, reuşise să-și închipuie că îmbrăţișarea 
pasională a lui Daniel din joia trecută nu se întâmplase cu adevărat. 
ÎL văzuse numai la masă, unde el era atent în special la Brian. Când 

catadicsea s-o observe și pe Lani, o trata exact ca pe o soră mai 
mică, iar ea în schimb afișa o nonşalanţă rece. Dar se îndoia că ar fi 
fost capabilă să salveze aparențele o seară întreagă. 

Nu cobori la parter până când auzi soneria. Când intră în living, 
Robert Bradley stătea lângă Michi Hansen. Părul lui încărunţit și 
trăsăturile de patrician îi aminteau lui Lani de o versiune mai vârst- 
nică a lui Daniel. Michi, elegantă ca întotdeauna, într-un costum de 
mătase de culoarea caisei și o bluză asortată, îi zâmbi lui Lani și o 
felicită pentru îmbrăcăminte. Lani știa că arăta atrăgător în fusta gal- 
benă ca lămâia, despicată în față, și bluza albă cu galben, dar asta n- 
o înveselea cu nimic. 

Daniel o prezentă lui Robert Bradley, care imediat o cuprinse cu 
braţul pe după umeri și o conduse la bar. Îi turnă un vin de Xeres, 
purtându-se vizibil ca la el acasă în locuinţa prietenului său. Apoi 
Linda aduse niște gustări chinezești și toți începură să discute 
despre turism, pentru o jumătate de oră. 

Restaurantul se afla într-unul din hotelurile lui Robert Bradley. 
Cei doi bărbaţi se așezară pe bancheta din faţă a Mercedesului, pen- 
tru a vorbi despre o afacere, lăsându-le pe Lani și Michi în spate. Pe 
măsură ce timpul trecea, Rob devenea tot mai atent, aplecându-se 
să-i vorbească lui Lani cu glas scăzut și senzual și adresându-i 
numeroase zâmbete fermecătoare. Daniel, dacă avea vreo obiecţie, 
n-o arăta. Părea prea interesat de Michi ca să observe, iar Lani, 
încercând să-și ascundă gelozia, răspundea flirturilor lui Rob cu 
mult mai mult entuziasm decât ar fi manifestat în alte situaţii. 

Nu prea avea poftă de mâncare, deși aceasta era excelentă. 
Totuși, Daniel insista că nu se compara cu cea de la Maunalua Bay's 
Koolau Room. 

— Ai dreptate, încuviință Rob cu un zâmbet leneș. Nici bucătarul 
meu nu se compară cu al tău... e mai bun. 

Conversaţia lor lua adesea aspectul unor asemenea jocuri, dar 
concurenţa dintre cei doi nu-i împiedica să fie nu numai parteneri 
de afaceri, ci și buni prieteni. Cele două firme aveau discuţii pre- 
liminare despre un joint venture pe insula Kauai. 

După cină, Daniel îi invită pe Michi şi Rob acasă, la un păhărel 
înainte de culcare, iar acum Lani se pomeni așezată pe canapea 
lângă partenerul ei de moment, încercând să reacționeze natural la 
avansurile lui. Michi și Daniel stăteau lângă pian, părând pierduţi 
într-o lume a lor proprie. 

Câteva minute mai târziu, Rob o luă pe Lani de mână și o întrebă 
pe un ton de conversaţie: 

— Când am să te mai văd? 

— Ai s-o vezi mâine, la nuntă. 

Răspunsul scurt al lui Daniel străpunse atmosfera din cameră ca 
o lance. 

— Lângă trei sute de alte persoane? Mă gândeam la ceva mai 
intim, Daniel, răspunse tărăgănat Robert. 

— Las-o baltă, Rob. I-ai putea fi tată. 

Daniel o luă pe Michi de braţ și o conduse spre canapea. 

— Acum, am Să vă dau afară. Mâine dimineaţă am o partidă de 
golf. 

Lani rămase tăcută. Robert Bradley era mai mult decât capabil 
să-i ţină piept lui Daniel. Ba chiar, bănuia că putea fi întru totul la 
fel de arogant ca fratele ei vitreg. 

Rob ignoră cuvintele lui Daniel. 

— Trebuie să mă duc pe continent cu afaceri, pentru o 
săptămână. Ce-ar fi să ne întâlnim de mâine în două săptămâni? 
Luăm iar cina împreună? 

Lani aruncă o privire spre Daniel, îi observă expresia dezapro- 
batoare şi-l învrednici pe Rob cu un zâmbet strălucitor: 

— Cu mare plăcere, Rob. Îţi mulţumesc. 

ÎI lăsă s-o ajute să se ridice de pe canapea și stătu docilă în timp 
ce Rob, cu spatele spre Daniel, îi depunea un sărut stăruitor pe 
obraz. În realitate, îmbrățișarea lor era doar amicală, dar de unde 
privea Daniel putea să pară aproape pasională. Lani agrea compa- 
nia lui Rob, dar nu avea nici o reactie fizică în momentele când o 
atingea. Numai Daniel era capabil s-o excite atât de mult, încât 
numai mândria o împiedica să facă tot ce i-ar fi cerut el. 

— Când termini, Rob... 

Ca răspuns la aceste cuvinte nerăbdătoare, Rob înălță capul, 
făcându-i cu ochiul lui Lani. 

— „vreau să discutăm ceva, continuă răstit Daniel, luându-l pe 
Rob de braţ și ducându-l în bucătărie. 

Lani observă că Michi Hansen abia-și stăpânea zâmbetul și mur- 
mură jenată: 

— Îşi ia foarte în serios rolul de frate mai mare. Întotdeauna a 
făcut-o. 

— Dar nu e fratele tău, replică Michi, cu un zâmbet glumet. 

— Încearcă să-i spui lui asta! 

— Nu e nevoie. O știe foarte bine, râse Michi. Lani se întrebă, 
nedumerită, de ce o amuza așa spiritul protector al lui Daniel. 

Bărbaţii se întoarseră peste câteva minute. Daniel părea 
nemulţumit, iar Robert zâmbea îngâmfat. Imediat ce ușa se închise 
în urma oaspeţilor, Daniel se uită la Lani cu aceeași privire de oţel 
pe care i-o văzuse ultima oară joi. 

— Nu-l interesezi, să știi. 

Stia, şi n-avea de gând să susţină contrariul. Dacă-l provoca pe 
Daniel, acesta putea să riposteze în același fel ca în urmă cu două 
zile, iar Lani se îndoia că l-ar fi oprit, când îl iubea atât de mult încât 
își petrecea nopţile imaginându-se pe sine însăși în brațele lui. Nu 

spuse nimic. 

— Ştie că nu-mi place... și o face ca să mă enerveze, mormăi 
Daniel printre dinţi; apoi adăugă, mai tare: de când a murit soția 
lui, acum trei ani, Rob n-a avut de-a face cu nici o femeie mai tânără 
de treizeci de ani. De fapt, credeam că-l atrăgea Michi. 

— Te-ar deranja dacă ar invita-o în oraș? 

În clipa următoare, lui Lani îi veni să se ia la palme pentru că 
pusese această întrebare. Păruse mult prea preocupată să-i audă 
răspunsul. 

Daniel ridică din umeri. 

— De ce să mă deranjeze? 

Răspunsul lui nu putea să reflecte decât o încredere totală în 
relaţia pe care o avea cu Michi, își spuse nefericită Lani. Dată fiind 
zădărnicia iubirii ei pentru Daniel, i-ar fi prins bine să iasă cu Rob, 
care era amuzant și amabil, și nu i-ar fi cerut nimic mai mult decât 
lucruri prietenești. 

— Deci, ce-aţi hotărât, tu şi Rob? întrebă ea nervoasă. leşim în 
oraș, peste două săptămâni? 

Daniel dădu din cap. 

— Sigur. Atâta vreme cât înţelege situaţia. Dar să nu te aștepți la 
scene toride de amor, prințeso. Pentru Rob, afacerile vin înaintea 
plăcerii. 

Lani îl privi uimită. 

— Ce vrei să spui? 

— Întreabă-l pe Rob. Ai să-l vezi mâine. 

Și cu o ultimă privire de gheaţă, Daniel se întoarse și porni spre 
scară. 


xk k 

Duminică dimineaţa, Linda îi invită pe Lani și Brian la biserică 
împreună cu ea și familia ei, iar după aceea mama sa, o femeie 
scundă și cu voce înceată, îi chemă să ia prânzul la ei acasă. Întrucât 
Daniel avea să joace golf până după-amiază, Lani acceptă. 

Curând, Brian dispăru cu cei doi fraţi mai mici ai Lindei, iar cei 
trei copii se distrară atât de bine împreună, încât Lani rămase mai 
mult timp decât plănuise. Îi era greu să fie atentă la conversaţia cu 
Linda și părinţii ei pentru că, pe măsură ce minutele treceau, se 
temea tot mai mult de nunta la care trebuia să se ducă. Iubitul ei 
tată vitreg fusese tratat dur de anumiţi kamaainas și, cu toate că tre- 
cuse mult de-atunci, Lani își putea imagina ușor cum ar fi privit-o 
de sus. Spre deosebire de Jonathan, se îndoia că le-ar fi putut 
întoarce și celălalt obraz, zâmbind. 

Când se întoarse acasă, găsi câteva cuvinte mâzgălite de Daniel 
după mesajul pe care i-l lăsase ea: ieșea pe mare cu vărul lui și avea 
să se întoarcă la timp pentru nuntă. 

Cam peste o oră, Lani stătea în faţa oglinzii, îmbrăcată doar într- 
un halat flaușat scurt, și-și inspecta înfățișarea. Părul i se unduia 
grațios pe spate; machiajul, deși subtil, era mai gros decât de obi- 
cei, făcând-o să arate cu câţiva ani mai matură. Bronzul uniform pe 
care-l dobândise în primele săptămâni îi conferea o înfățișare 
sănătoasă și atrăgătoare, și i se părea imposibil că doar cu o lună în 
urmă aceleași trăsături fuseseră palide și frământate de griji. Deşi se 
împotrivise cu încăpâţânare tuturor deciziilor de viitor ale lui 
Daniel, era nevoită să recunoască faptul că de fiecare dată avusese 
dreptate. 

Brian se simţea minunat în Hawaii, cu Daniel ca un înlocuitor 
de tată de care avea mare nevoie. Cât despre ea însăși, dacă ar fi 
rămas în San Diego, încercând să aibă singură grijă de Brian, viața 
de zi cu zi ar fi devenit o luptă epuizantă. Iar acum, era aproape 

păcătos de liberă și avea o slujbă pe care o adora. Își iubea cu 
adevărat statul natal și nici chiar ravagiile noilor construcţii nu-i 
puteau schimba sentimentele. 

Dar, în fond, ajunsese să-și dea seama că Prescott & Thomas nu 
reprezenta cel mai mare rău în societatea de pe insulă. Turismul 
era acum principala activitate economică din Hawaii, furnizând 
aproape o sută de mii de locuri de muncă, o treime din toate 
impozitele și miliarde de dolari pentru economia statului. Cât de 
bine își amintea seara când Daniel îi aruncase în faţă aceste cifre! 
Lani își azvârlise părul pe spate, cu un gest iritat, și-l provocase să 
se înscrie într-un grup ecologic local din care făceau parte mulți 
kamaainas. Spre uimirea ei, Daniel acceptase imediat. 

Două bătăi scurte în ușă o smulseră din gânduri. 

— E timpul să mergem, prințeso. Eşti gata? 

— În cinci minute! răspunse ea, dându-și seama dintr-o dată că 
stătea de un sfert de oră în faţa oglinzii. În timp ce-și încălța san- 
dalele verzi ca menta cu argintiu, își spuse ferm că niciodată n-avea 
să arate mai bine decât în acel moment. Privirea aprobatoare a lui 
Daniel, caldă și admirativă, îi spori și mai mult încrederea în sine. 

Teama i se risipi curând în fața primirii fermecătoare de care avu 
parte. După ceremonia religioasă urmară un bufet opulent și o cină 
formală. Daniel stătea lângă ea, prezentând-o unui șir nesfârșit de 
rude zâmbitoare, prieteni și asociaţi de afaceri. Printre primii pe 
care-i întâlni fură sora lui Tommy Prescott, Hope, tatăl lui, Richard, 
preşedintele firmei Prescott & Thomas, și soția acestuia, Marilyn 
Thomas Prescott, care era și mătușa mirelui. Tommy îi promisese 
cândva lui Lani că avea să-i îndrăgească mama și, într-adevăr, 
Marilyn era o femeie caldă și vivace, de care oricine se îndrăgostea 
de la prima vedere. 

Robert Bradley și Michi Hansen erau și ei printre invitaţi, 

ajutând-o pe Lani să se destindă și să se distreze. Dar, în fond, cu 
Daniel lângă ea, atât de atent și protector, cum s-ar fi putut simţi 
altfel decât minunat? 

La scurt timp după ce mirii pășiră pe ringul de dans pentru 
primul vals, Lani fu invitată de Robert Bradley. Şampania 
franțuzească se revărsase ca apele Cascadei Waimea, iar Lani băuse 
cu câteva pahare mai mult decât era obișnuită. Încăperea arăta fer- 
mecător de cețoasă. Obișnuitele ei inhibiţii se risipiră în faţa curi- 
ozităţii faţă de conversaţia lui Daniel cu Rob din seara precedentă, 
și întrebă cu un chicotit: 

— Ce-a vrut spună Daniel aseară, când mi-a zis că pui afacerile 
înaintea plăcerii? 

— M-a informat că dacă-i fac avansuri, aş putea să uit despre 
afacerea pe care o discutam. 

Rob o trase puţin mai aproape, și se aplecă să-i şoptească la ure- 
che: 

— Daniel e foarte posesiv, chiar și pentru un frate mai mare pro- 
tector. Aș zice că e îndrăgostit de tine, prințeso. 

Accentuase ușor ultimul cuvânt, ironizând modul lui Daniel de 
a O alinta. 

— AŞ vrea eu... 

Lani se opri, dar nu destul de repede. De ce acceptase acel ultim 
pahar de șampanie de la fratele ei vitreg? 

— Când roșești așa, ești irezistibilă, o tachină Rob. Nu-l pot con- 
damna că s-a lăsat cucerit. 

Lani se grăbi să-l corecteze: 

— Te înșeli. Ani de zile n-am făcut decât să ne certăm încontin- 
uu. Crede doar... vreau să zic, se teme să nu dau de vreun necaz, 
așa că mă păzeşte. 

— Dacă așa zici tu, Lani... 

Robert Bradley îi respinsese calm explicaţiile, dar n-avea de 
unde să știe despre relaţia ei înghețată dinainte cu Daniel. Și chiar 
dacă ţinea puţin la ea, de iubit, pe Michi o iubea. 

După dans, se scuză și intră la toaletă. Conversaţia o tulburase. 
Interpretarea greșită a sentimentelor lui Daniel de către Robert 
Bradley îi amintise de visele care n-aveau să i se împlinească nicio- 
dată, și avea nevoie să stea câteva momente singură ca să-și revină. 

Se așeză la masa de toaletă și începu să se pieptene, observând 
în oglindă că pe ușă intrase o blondă înaltă și zveltă. Era îmbrăcată 
într-o rochie neagră, cu umerii goi, despicată în ambele părți până 
la talie, lăsând să se vadă pantalonii de matador asortaţi. Părul lung 
și argintiu îi cădea drept pe spate, iar brăţara de argint i se potrivea 
cu cerceii. 

— Mă tem că Daniel a fost neatent cu prezentările, toarse ea cu 
o voce senzuală, în timp ce se așeza lângă Lani să-și retușeze machi- 
ajul. Eu sunt Elizabeth Thomas, sora mirelui. 

Lani reuși să afişeze un zâmbet vag. Elizabeth Thomas fusese 
una dintre domnișoarele de onoare, dar pentru ceremonie și 
fotografii purtase o rochie pastelată sobră și avusese părul strâns 
într-o coadă franţuzească. Era clar că se schimbase înainte de cină, 
iar actuala ei înfățișare sugera fantezii pitorești despre ceea ce 
făcuse cu Daniel în noaptea când el se întorsese acasă la ora trei și 
jumătate. 

Își scoase ţigările din poșetă, aprinse una și trase un fum, pre- 
lung. 

— Daniel are un aranjament foarte convenabil, cu tine în casă, 
așteptând să te repezi în patul lui ori de câte ori fluieră, comentă 
ea tărăgănat. Chiar arăţi uluitor de inocentă, scumpo, dacă stau să 
mă gândesc. 

Lani fu atât de copleșită de acuzaţie, încât aproape că-și scăpă 

peria. 

— Dar e o... Daniel n-ar face niciodată asta! protestă ea, cu voce 
gâtuită. 

— Şi de ce nu? Om e şi el, nu-i aşa? Lumea vorbește, continuă 
veninos Elizabeth, suflându-i fumul în faţă. Și toţi știu că ești ultima 
lui amantă. Dar n-o să te ţină mult. O să se sature să se joace cu 
copiii. 

Și, înainte ca Lani să mai spună ceva, Elizabeth ieși agale din 
cameră. 

Timp de câteva secunde, Lani rămase prea stupefiată ca să se 
miște din faţa oglinzii, privindu-și doar fața palidă reflectată, fără s- 
o vadă. Oare Elizabeth spusese adevărul, sau era doar o invenţie 
răutăcioasă, ca s-o sâcâie? Nu vedea nici un motiv ca s-o fi atacat cu 
atâta dușmănie; probabil repeta o bârfă comună. 

Lani nu se mai putea întoarce la recepţie, să înfrunte privirile 
sutelor de ochi ale invitaţilor care auziseră bârfele. Și nu putea nici 
să stea la toaletă, în timp ce femeile intrau și ieșeau, înfierând-o cu 
tăcerea lor. Ochii amenințau să i se umple de lacrimi, și se refugie 
deznădăjduită într-o cabină a toaletei, unde nu putea s-o vadă 
nimeni. 

— Lani? 

Era vocea lui Michi Hansen şi, cu toate că reușise în sfârșit să-și 
controleze emoţiile, Lani nu avea de gând să-i răspundă. Voia să fie 
lăsată în pace. 

— Lani, ştiu că eşti acolo. Îţi văd rochia. Sau ieși să-mi spui ce s- 
a întâmplat, sau îl chem pe Daniel să te scoată el de-acolo, cu forța! 

Era o perspectivă înfiorătoare, așa că Lani ieși încet din cabină. 

— Vreau să mă duc acasă, îi spuse ea lui Michi cu voce răgușită. 
Mă duci tu cu mașina? 

Și imediat, spre deznădejdea ei, izbucni în plâns. 

Michi o conduse la canapea și-i oferi un șerveţel. Îi murmură 
câteva cuvinte liniștitoare, până când Lani reuși să-și stăpânească 
lacrimile, apoi o întrebă ce se întâmplase. Lani refuză să scoată o 
vorbă. Imediat, Michi o ameninţă din nou că avea să-l cheme pe 
Daniel. Lani știa că orice ar fi fost mai puţin jenant decât o con- 
fruntare cu el. 

— A fost... a fost Elizabeth Thomas, spuse ea, trăgându-și nasul. 
A intrat aici... și a zis... a zis... a zis că toată lumea crede că Daniel 
şi cu mine... că noi... 

— Mâţa aia sălbatică! 

Lani fu atât de uimită de înverșunarea din vocea de obicei 
imperturbabilă a lui Michi, încât un moment uită de nefericire și o 
privi cu ochi mari. Apoi, femeia oftă exasperată. 

— Elizabeth și Daniel au petrecut împreună o vară cam... pasion- 
ală, acum șapte ani. Toată lumea se aștepta la o logodnă, poate pe 
la Crăciun. S-au întors amândoi la studii în New England, toamna, 
dar se pare că între timp s-a întâmplat ceva care l-a făcut să se 
răzgândească. De-atunci, Elizabeth se ţine întruna după el, și poate 
deveni ca o fiară cu oricine despre care crede că-i face concurenţă. 

— Dar e... e ridicol! protestă Lani. Daniel şi cu mine... noi nu... 
dar dacă toată lumea crede că... nu mai pot locui acolo. 

— Hai că acum chiar ești ridicolă! declară ferm Michi. Pe toată 
insula asta nu există nici o persoană care să-l creadă pe Daniel capa- 
bil de ceva atât de sordid, inclusiv Elizabeth Thomas. 

Zâmbi cu expresia ei tachinătoare, irezistibilă. 

— E un om mult prea onorabil ca să-și importe o mică haole 
inocentă ca tine să-i încălzească patul, și sper că n-ai să lași 
acuzaţiile lui Elizabeth să te tulbure. Altfel, nu vei face decât să-i dai 
satisfacţie. 

Era singurul argument pe care l-ar fi putut aduce Michi ca s-o 

convingă pe Lani să revină la petrecere; era mult prea încăpăţânată 
ca să se lase învinsă de o felină aristocratică de pe insulă. Își ridică 
bărbia puţin mai sus și-i spuse lui Michi: 

— În regulă. Lasă-mă doar câteva minute să-mi aranjez machia- 
jul, și vin. 

Totuși, când reveni în salon, Lani avu senzaţia că toate capetele 
se întorseseră spre ea pentru a o urmări cu privirea. Îi venea să se 
răsucească pe călcâie și să fugă iar, până observă privirea pizmașă a 
lui Elizabeth Thomas, care o înfurie atât de tare, încât îi aruncă la 
rândul său o privire de gheaţă și se duse drept spre scaunul ei. 
Tocmai ajunsese la masă, când Daniel se ridică, o luă de braţ și o 
conduse pe ringul de dans. 

Lani încercă să ignore privirile speculative care întâmpinaseră 
această manevră. 

— Te simţi bine, prințeso? o întrebă el. 

— Am băut doar... doar puţin cam prea multă șampanie, minţi 
ea. M-am dus la toaletă să mă întind puţin. 

Nu voia să discute despre acuzaţiile lui Elizabeth, și-n nici un 
caz cu fratele ei vitreg. 

Îi auzi râsul gros și-i simţi trupul scuturându-se lângă al ei, în 
timp ce dansau în ritmul lent al muzicii. 

— Serios? Era din recolta 1952, cu o culoare argintie și un buchet 
îngheţat? 

Lani era prea stânjenită ca să răspundă. Evident, Daniel insistase 
ca Michi să-i dea raportul. 

— Nu te mai gândi, iubito, continuă el. Elizabeth n-a fost nicio- 
dată în stare să accepte faptul că... 

Se întrerupse o clipă, apoi continuă: 

— ...că m-am hotărât să nu mă mai însor cu ea. Părinţii ei au 
răsfăţat-o îngrozitor. Are nevoie de un tip care s-o ţină în mână, dar 

n-am să fiu eu acela. 

Braţele i se strânseră, trăgând-o mai aproape, într-un stil menit 
să provoace comentarii. 

— Te rog, Daniel, se foi stânjenită Lani. Îi faci să bârfească și mai 
mult. 

Spre ușurarea ei, Daniel slăbi strânsoarea, privind-o în ochi, cu 
o expresie care-i deveni solemnă când îi observă deznădejdea. 

— Ti-am promis că vei fi virgină în noaptea nunţii, nu-i așa, 
prințeso? întrebă el pe un ton liniștitor. Eşti sora mea vitregă și 
răspund de tine, iar în faptul că locuiești la mine nu e nimic 
imoral... mai ales când Brian are nevoie de amândoi să avem grijă 
de el. Dar oamenii vor avea ce să comenteze, dacă începi să te com- 
porți defensiv. 

Și o strânse din nou la piept, ușurel, nu prea strâns, iar de astă 
dată Lani nu se mai retrase. Se simţea prea plăcut în îmbrăţișarea 


lui. 

Capitolul 9 


În următoarele câteva săptămâni, Daniel fu un model de com- 
panion plin de consideraţie. Lua cina cu Lani și Brian aproape în 
fiecare seară și-i scotea în weekend — la plajă, la picnicuri, pe mare. 
Nu mai aveau loc certuri, nici critici aspre. După cină, stătea adesea 
de vorbă cu Lani, în timp ce Brian se uita la televizor, iar orele ace- 
lea petrecute împreună erau cele mai preţioase şi mai dulci-amărui 
dintre toate. 

Daniel vorbea despre ideile lui pentru posibile proiecte și-și 
descria viziunea personală asupra viitorului insulelor, menţionând 
chiar și că dorea să se căsătorească și să-și întemeieze o familie. Lani 
ştia că-i destăinuia visele lui, și răspundea cu interes și câteva con- 
fesiuni de-ale ei proprii. Avea grijă să nu-și dezvăluie sentimentele, 
dar îl lăsa pe Daniel să vadă că era fericită în Hawaii. Desigur, n- 
avea să ştie niciodată ce paradis era pentru ea să fie atât de aproape 
de bărbatul iubit — și ce infern, să-și dea seama că viitorul despre 
care-i vorbea avea să fie împărtășit cu altă femeie. 

Wade Thorpe, „australianul cu portofelul cât un spate de 

fundaș, sosi la Honolulu luni după-amiază, împreună cu soţia și 
cei doi fii ai lor. Lani primi instrucțiuni să-i ia de la aeroport, iar în 
restul săptămânii fu ocupată să distreze clanul Thorpe. Trecea pe la 
biroul lui Michi în fiecare dimineaţă și după-amiază, dar oricât de 
mult o plăcea, îi era greu să-și ascundă gelozia după o faţadă ama- 
bilă de fiecare dată când Michi spunea că Daniel luase prânzul cu 
ea sau că aveau să iasă împreună la cină. 

Uneori, își îngăduia câte o fărâmă de speranţă, pentru că deși 
sentimentele lui Daniel pentru Michi erau vizibile, Michi încă mai 
ținea doliu după soțul ei. Lani bănuia că nu simţea pentru Daniel 
decât recunoștință și o profundă afecţiune prietenească. Dar, într- 
O zi, avea să fie gata pentru o nouă iubire, și poate că Daniel era 
hotărât s-o aștepte. 

Hotelul organiza un dineu pentru data de 4 Iulie, cu un bufet și 
un program de divertisment cu Jimmy Kent. Preţul unui bilet 
depășea costul unei cine pentru două persoane la multe dintre 
restaurantele elegante de pe insulă, însă chiar și așa, toate locurile 
se vânduseră cu mult timp înainte. 

Lani arăta foarte atrăgător în costumul fără bretele și sarongul 
pe care și le cumpărase cu câteva săptămâni în urmă. Era o ţinută 
care reușea să pară senzuală, dar nu exhibiționistă, și abia aștepta 
să audă părerea lui Daniel. Acesta o aștepta în hol, cu Brian, 
îmbrăcat într-o pereche de blugi strâmţi și o cămașă hawaiiană 
înflorată. 

Un moment, în ochii lui se văzu o privire atât de îngheţată, încât 
lui Lani îi veni să fugă înapoi în camera ei și să se schimbe. Apoi își 
spuse că probabil era furios din alte motive, căci dintr-o dată Daniel 
îi zâmbi, spunându-i că-i stătea foarte bine. 

— Mai bine du-te și ia-ti un șal, adăugă el. Se înteţește vântul. 

Când sosiră, barul era deja plin de clienţi. Zeci de mese lungi 

fuseseră aranjate pe peluza dintre piscină și plajă, și sute de invitați 
forfoteau prin zonă, cu paharele în mâini. Pe terasa de beton a 
piscinei fusese înălțată o estradă demontabilă, iar formaţia lui 
Jimmy Kent cânta alternativ muzică hawaiiană și șlagăre americane. 
Decoraţiunile roșii, albe şi albastre, cu lampioane de aceleași culori 
agăţate în copaci, sporeau aerul sărbătoresc. 

Lani recunoscu câţiva membri ai familiilor Prescott și Thomas de 
la nuntă, inclusiv pe Elizabeth, care purta o rochie atât de sumară 
încât abia reușea să arate decent în ea. Se apropie imediat și-l luă 
pe Daniel în stăpânire, iar Lani începu o conversaţie cu părinţii lui 
Tommy, Richard și Marilyn Prescott. Erau într-adevăr niște oameni 
minunati. O tratau cu multă căldură, ca și cum le-ar fi fost o 
nepoată favorită. 

Brian se dusese pe plajă să caute scoici, împreună cu câțiva din- 
tre verii mai mici ai lui Tommy. Lani se relaxă treptat, uitând de 
Elizabeth, în timp ce conversa cu soţii Prescott. În cele din urmă, li 
se alăturară și părinţii lui Richard. Charles și Mary Prescott erau atât 
de amabili și de prietenoși, încât lui Lani nici nu-i venea să creadă 
că erau fiul și nora celor doi care se purtaseră atât de disprețuitor 
cu tatăl ei vitreg. 

Festivităţile începură cu o demonstraţie de pescuit, un tânăr 
pilotând o canoe cu făclii aprinse, în timp ce un al doilea arunca de 
mai multe ori un năvod mare în ocean. Apoi, tradiționalul kalua, 
sau porc fript, fu scos din imu, un cuptor îngropat, din piatră 
fierbinte, de doi tineri îmbrăcaţi numai în fustanele scurte de 
pânză. Primul era un polinezian oacheș, iar Lani începu să 
chicotească, recunoscându-l pe celălalt. 

— O înlocuire de ultim moment, îi șopti Marilyn. L-au recrutat 
pe Tommy, când băiatul care o face de obicei s-a îmbolnăvit de vari- 
celă! 

Mesele bufetului fuseseră pregătite în restaurantul Bay Terrace, 
care în seara aceea nu primea alți clienţi. Pe lângă porcul kalua afu- 
mat și Sărat, se mai serveau și alte mâncăruri tradiţionale, ca poi, 
niște paste de culoare vânătă-deschisă, făcute din rădăcină de taro 
pisată și apă, pipi kaula, o piftie de vită condimentată, somon lomi- 
lomi, un pește sărat și afumat, cu ceapă verde și roșii, mahimahi, 
sau pește-delfin — altceva decât delfinii adevăraţi — vită teriyaki, 
fructe tropicale proaspete, și haupia, un desert ca o budincă, 
preparat din lapte de cocos fermentat. Pe listă mai erau și spe- 
cialităţi americane favorite, ca șunca prăjită, puiul fript și diverse 
genuri de plăcinte. 

Marilyn o ajută pe Lani să așeze copiii la o masă separată, apoi 
se duseră amândouă la coada de la bufet. Deși era dezamăgită s-o 
vadă pe Elizabeth Thomas așezată la celălalt capăt al mesei, Lani avu 
un moment de triumf când Daniel li se alătură, ridicându-l pe 
Tommy de pe scaunul de lângă al ei. Tommy se ridică vesel, luă un 
scaun liber de la o masă vecină și se mută lângă Elizabeth, care 
stătea bosumflată. 

Dacă oricare dintre rudele lui Daniel bănuiau că relaţia lui cu 
Lani era altfel decât respectabilă, nu dădeau nici un semn. După 
câteva mai tai-uri, Lani reuși să ignore privirile veninoase ale lui 
Elizabeth și să se delecteze cu concurenţa binevoitoare și glumeață 
dintre clanurile Prescott şi Thomas. Când se întoarse la bufet să-și 
ia desertul, trecu pe lângă masa lui Brian. Acesta chicotea și striga 
cu verii lui vitregi, iar Lani simţi un junghi de remușcare că avusese 
intenţia să-l ţină la San Diego. Ar fi fost foarte egoist din partea ei 
să-l lipsească de acea familie extinsă, iar dacă se întorcea vreodată 
pe continent, știa că ar fi trebuit să-l lase cu Daniel. 

Spectacolul lui Jimmy Kent fu uluitor, deși costumele dansato- 
rilor datorau mai mult Las Vegas-ului decât Polineziei. Cam pe la 

jumătatea programului apăru și Michi Hansen. Până atunci, își 
petrecuse seara supervizând pregătirile, și se așeză la masă tocmai 
la timp pentru concursul de hula. 

Elizabeth Thomas se repezi imediat să participe. 

— Nu dansezi și tu hula, Kaiulani? strigă ea batjocoritor. Cu un 
nume ca ăsta, ar trebui să le dai clasă la toti. 

„E sigură că m-aș face de râs“, își spuse Lani, furioasă. Începu să 
se ridice, dar simți mâna lui Daniel pe încheietură, trăgând-o la loc. 

— Nici vorbă, spuse el repezit. Nu în costumaţia asta... și în fața 
a cinci sute de oameni. 

Spiritul lui protector nu făcu decât să provoace un nou sarcasm 
din partea lui Elizabeth. 

— Așa e, Kaiulani, gânguri ea. Fii fetiță cuminte și fă ce-ţi spune 
fratele mai mare. 

— lani arată fermecător, interveni Michi nervoasă. Zău așa, 
Daniel, ești imposibil. Las-o să danseze, dacă vrea. 

Fără tragere de inimă, Daniel îi eliberă încheietura, iar Lani o 
urmă pe Elizabeth spre scenă. Dacă altcineva în afară de Michi ar fi 
îndrăznit să sfideze aşa autoritatea lui Daniel, își spuse ea, l-ar fi 
strivit fără milă pe nesimtit. Dar Michi era o persoană deosebită și, 
în timp ce dansa, Lani încercă să nu se gândească la privirea mâh- 
nită și tandră pe care i-o aruncase Daniel în timp ce-i îndeplinea 
dorinţa. 

Lani învățase încă din copilărie mișcările graţioase şi 
seducătoare ale dansului hula și, hotărâtă s-o întreacă pe Elizabeth 
Thomas, își alungă orice inhibitii. Cele mai multe femei venite de 
pe continent fură eliminate rapid, iar în cele din urmă pe scenă mai 
rămaseră doar Lani, Elizabeth și încă două localnice. În timp ce 
dansau, Jimmy Kent ceru publicului să-și indice favorita, care era în 
mod clar Lani. Când coborî de pe scenă, din privirea lui Elizabeth 

țâșnea venin pur. Lani era destul de zguduită. Cu siguranță, nu 
făcuse nimic ca să merite o asemenea antipatie. 

— N-aţi dori ca domnișoara să ofere un solo? 

Întrebarea lui Jimmy fu întâmpinată cu aplauze și fluierături de 
entuziasm, mai ales din partea bărbaţilor. În timp ce Lani dansa, 
privirea ei o întâlni pe a lui Daniel, și se întrebă dacă expresia lui 
ostilă nu cumva anunţa niște artificii de 4 Iulie proprii. Spera că nu. 

După dans, Jimmy o cuprinse de umăr și spuse cu dezinvoltură: 

— Pari familiară, domnișoară. Dansezi hula ca o localnică. 

— Sunt, zâmbi ea. Poate m-aţi observat la spectacol, acum câte- 
va săptămâni. Eram cu doamna Hansen și cu domnul Reid. 

Un zâmbet de lup lumină chipul lui Jimmy. 

— -auzi! Voiam să înmânez personal premiul, dar nu-l pot lipsi 
de plăcerea asta pe bunul meu prieten, Daniel Prescott Reid. Vino 
aici, Daniel! 

Lani privi cu teamă cum Daniel se apropia de scenă, cu 
neplăcerea de pe faţă înlocuită de un zâmbet în clipa când se 
întoarse spre public. Jimmy îi dădu o ghirlandă de orhidee și spuse: 

— Dăruieşte-i domnișoarei unul dintre saluturile noastre hawai- 
iene, prietene. 

Daniel clătină din cap. 

— Cred că onoarea ar trebui să-i revină unchiului meu, Charles. 
Astă seară, el e cel mai vârstnic membru prezent al clanului. 

— Ce ziceţi, domnule Prescott? strigă Jimmy. 

Charles Prescott se ridică și răspunse cu glasul său bubuitor: 

— Nici nu mă gândesc! Nepotu-meu nu mi-ar ierta-o niciodată, 
Jimmy! 

Dat fiind faptul că pe fiecare listă, broșură şi cutie de chibrituri 
a hotelului scria „The Maunalua Bay Hotel / A Prescott & Thomas 
Resort“, nu era surprinzător că spectatorii înțeleseră repede că 


TITLU 133 


Daniel Prescott Reid și Charles Prescott erau doi membri impor- 
tanți ai companiei. Începură să aplaude și să ovaționeze, în timp ce 
Daniel petrecea ghirlanda pe după gâtul lui Lani, sărutând-o ușor 
pe obraji. În clipa următoare, o conduse jos de pe scenă, ţinând-o 
de braţ nu tocmai cu blândeţe. 

Dar, în timp ce spectacolul continua, Lani avu impresia că lui 
Daniel începea să-i revină buna dispoziţie. Când Jimmy Kent invită 
publicul să cânte cu el în cor, se dezgheţase suficient ca să-și alăture 
celorlalţi plăcutul lui timbru baritonal. Lani nu avea idee de ce-l 
nemulțumise participarea ei la concurs, și nici nu intenționa să 
întrebe. Era doar ușurată că, pe când ultimele artificii se stinseră de 
pe cerul înstelat și fără lună, incidentul părea să fi fost dat uitării. 


e 


În zilele următoare, Daniel fu iar blând, atent și calm. Brian ple- 
case de luni într-o tabără cu câţiva veri vitregi cu care se împri- 
etenise la petrecere. Lani își începuse slujba, prima ei însărcinare 
fiind aceea de a se ocupa de primul ministru al unei mici ţări 
africane. Acesta şi soţia lui admirară franceza fluentă a lui Lani, în 
timp ce se ocupa de principalele lor interese: muzeele și clădirile 
vechi. 

Îi duse la Muzeul Caselor Misionare, care includea și cea mai 
în New England, apoi demontată și transportată pe insulele 
Sandwich, acum botezase arhipelagul Hawaii descoperitorul său 
englez, căpitanul Cook. Apoi, fusese clădită din nou, ca reședință 
pentru primii misionari, în 1821. Muzeul mai conţinea și o colecţie 
de obiecte originale din perioada misionară a istoriei hawaiiene. 

Exponatele arheologice și relicvele din perioada monarhiei erau 

expuse în Muzeul Bishop, unde Excelenţa Sa fu impresionat de 
spectaculoasele cape cu pene galbene și stacojii purtate de regii 
hawaiieni. Apoi, Lani îi însoţi pe la o duzină de alte palate, biserici 
și morminte, iar joi îi lăsă la Conacul Guvernatorului de pe Strada 
Beretania, o clădire care data din 1846, ca să ia prânzul cu ofi- 
cialităţile de stat. Pradă unui impuls neașteptat, se hotărî să-și 
umple timpul liber invitându-l pe Daniel la masă. 

Paznicul din holul sediului era același pe care Lani îl cunoscuse 
săptămâna trecută; îi zâmbi și-i făcu cu mâna, în timp ce intra pe 
ușă. Dar, când ascensorul porni cu mare viteză spre etajul 
unsprezece, Lani își aminti dintr-o dată telefonul pe care i-l dăduse 
lui Daniel în ziua morţii tatălui său și răceala cu care secretara 
refuzase să-i facă legătura. Dacă femeia aceea continua să se poarte 
ca un caporal, ce-avea să facă? Să se repeadă pe coridor și să-i ia 
biroul cu asalt, neanunţată? 

La recepţie erau două femei: o brunetă frumoasă așezată lângă 
mașina de scris și o roșcată atrăgătoare, între două vârste, care 
părea să-i dea instrucţiuni. Amândouă ridicară privirile când Lani 
deschise ușa. 

— Bună ziua, salută ea cu un tremur nervos în voce. Domnul 
Reid e aici? Eu sunt... 

— Dumneata ești Lani! o întrerupse femeia mai vârstnică, 
neașteptat de entuziasmată. Pe biroul domnului Reid e o fotografie 
a dumitale, cu Brian, adăugă, ca răspuns la privirea nedumerită a 
lui Lani. Eu sunt Karla Darin, secretara lui, iar ea este Gerry Ybarra, 
recepționera de secţie. 

Se uită la ceas și zâmbi. 

— Pe moment, e domnul Prescott la el, dar ar trebui să termine 
curând. Am să-l sun, ca să-l anunţ că ești aici. 

— Nu, nu e nevoie, o opri grăbită Lani. Nu vreau să-l deranjez, 

dacă e cu vărul lui. 

— Scrupulele dumitale, sau slujba mea, replică ironic Karla. Mi- 
a părut foarte rău să aud despre tatăl dumitale vitreg, continuă ea 
mai încet, și n-am să uit niciodată ziua când ai telefonat. Lucram aici 
de aproape șase luni, iar domnul Reid nu ridicase niciodată tonul 
la mine, nici chiar când am rătăcit un contract important de care 
avea nevoie. Știu că ar fi trebuit să-ţi recunosc numele — mi s-a 
menţionat chiar din prima zi după angajare. Dar l-am uitat, și ime- 
diat ce mi-am dat sema ce făcusem, i-am prezentat scuzele și con- 
doleanţele mele. 

Se cutremură vizibil. 

— S-a înfuriat îngrozitor — am crezut că avea să mă concedieze 
pe loc. Mi-a ţinut o musștruluială ca un sergent la instrucţie, iar când 
a terminat, ti-a luat fotografia și mi-a vârât-o sub nas. Mi-a spus că 
dacă vii vreodată aici, să fac bine să te recunosc. 

Lani o privi, nevenindu-i să creadă, iar într-un târziu reuși să 
spună cu voce slabă: 

— Cred că era foarte tulburat. El şi tatăl lui fuseseră extrem de 
apropiaţi. 

— La fel mi-am spus și eu dar, indiferent de motiv, sper să nu se 
mai repete niciodată. Pe urmă, toată ziua am tremurat. 

Secretara tocmai întindea mâna spre interfon, când Daniel ieși 
din birou, însoţit de Richard Prescott. Amândoi îi zâmbiră lui Lani, 
Richard salutând-o cu un sărut pe obraz și un jovial: 

— Bună, draga mea. 

— Totul e-n regulă? întrebă Daniel. 

— În perfectă regulă. Primul ministru și soția lui iau masa cu 
guvernatorul. Aveam câteva ore libere, și m-am gândit că... dacă ești 
liber... am putea ieși acum. 

Daniel îi puse vărului său o mână pe umăr: 


136 AUTOR 


— Richard, tocmai ai asistat la cea mai plăcută invitaţie pe care 
am primit-o de săptămâni de zile. Putem lăsa pe altă dată? 

— Categoric. 

Richard porni spre ușă, apoi adăugă peste umăr: 

— Nu uita partida de golf de sâmbătă. Vreau ca măcar o dată să 
te bat. 

Daniel o duse pe Lani la un cunoscut restaurant cu mâncăruri 
marine din Waikiki, sugerând să comande una dintre specialităţile 
casei: abalone tăiat în felii subţiri ca hârtia și servit cu sos de vin alb. 
Când Lani își exprimă îngrijorarea că sosirea ei îi dăduse peste cap 
planurile, clătină din cap, răspunzând cu căldură: 

— Iau masa cu Richard o dată pe săptămână, dar asta-i prima 
dată când ti-ai exprimat dorinţa de a-ţi petrece timpul cu mine. Mă 
bucur foarte mult, prinţeso. Vreau să te simţi bine aici. 

Lani luă paharul cu vin ca să-și ascundă roșeața din obraji, 
gândindu-se cât de minunată putea fi viața dacă sentimentele lui 
Daniel ar fi fost mai romantice. Totuși, se purta atât de fermecător 
cu ea, încât în curând începu să recunoască multe dintre lucrurile 
pe care până atunci le ţinuse pentru sine. 

Îi spuse că se bucura că venise în Hawaii, că-i plăcea familia lui 
și că se simțea bine la serviciu. Și, în primul rând, Brian era încân- 
tat cu noii lui prieteni și-l admira enorm pe Daniel. Acesta o ascultă 
atent, şi deși se abţinu să spună pe un ton atoateștiutor „Ti-am spus 
eu“, zâmbetul lui victorios transmise la fel de clar mesajul. 

— Cred că nu te pot învinui că ești satisfăcut, mărturisi Lani. Ţi- 
am creat probleme destul de mari, nu-i așa? 

Daniel se rezemă de spătar, cu un zâmbet cam răutăcios. 

— Asta-i puţin spus. Dac-aș fi ştiut că aveam să purtăm un război 
rece în următorii șapte ani, spuse el tărăgănat, nici în ruptul capu- 
lui nu te-aș fi sărutat așa de... lasciv. 

Lani se simţi atât de jenată, încât îi veni să se ascundă sub masă. 
Îşi cobori ochii spre farfuria goală, cu gândul la diverse răspunsuri 
posibile. Într-un târziu, dorind cu disperare să schimbe subiectul, 
murmură: 

— Au o mâncare foarte bună aici, nu-i așa? 

— Cea mai bună, prinţeso, răspunse simplu Daniel. Ce vrei la 
desert? 

Din fericire, conversaţia trecu la subiecte mai inofensive. 


Kok k 


Duminică dimineaţa, Lani se gândea fără entuziasm la întâlnirea 
cu Robert Bradley din seara aceea. N-avea chef decât de compania 
lui Daniel și, dacă n-ar fi ştiut că o escorta pe Michi la un dineu, ar 
fi inventat un deranjament de stomac ca să refuze cina promisă lui 
Robert. 

Acesta îi dădu telefon spre seară, ca să stabilească ultimele 
detalii, deschizând convorbirea cu declaraţia tachinătoare: 

— Sper că-ţi dai seama că mă folosesc de tine, domnişoară 
Douglas. 

— Te foloseşti de mine? 

— Ai fost recrutată ca însoţitoare. Diseară, fiica mea își 
sărbătorește ziua de naștere, cu un picnic și o petrecere la piscină. 
Cum te încântă ideea de a-ţi petrece o seară întreagă cu câteva zeci 
de liceeni maniaci? 

Lani era încântată să dea o mână de ajutor. Daniel Prescott Reid 
o preocupa prea mult ca să ofere o companie amuzantă la un dineu 
în doi, dar era sigură c-ar fi putut ajuta la supravegherea unui grup 
de adolescenţi. Ştia că dorul şi frustrarea îi tulburau zilele și o 
împiedicau să doarmă noptile, și bănuia că o activitate fizică ener- 

gică era lucrul cel mai binevenit din lume. 

De fapt, prietenii lui Dee Dee Bradley erau în general politicoși 
şi manieraţi, dar mai erau și mâncăcioși și energici. Înfulecau ca 
lupii și înotau ca marsuinii. Lani își luase costumul bikini cu mod- 
ele tapa pe sub rochia flaușată, și în cele din urmă Rob o convinse 
să se joace cu mingea în apă. Era o distracţie înviorătoare să sară și 
să înoate după ea, iar giumbușlucurile prietenilor lui Dee Dee o 
amuzau. După câteva partide, abia mai respira, dar se simţea prea 
bine ca să iasă din piscină. 

Mingea era aruncată înainte și-napoi peste plasă, iar jucătorii 
împroșcau cu valuri și spumă când se aruncau s-o prindă. Dintr-o 
dată, unul dintre acele trupuri masive, cu mușchi ca oţelul, o lovi 
pe Lani în plin, tăindu-i răsuflarea. Ultimul lucru de care mai fu 
conștientă era că încerca să rămână la suprafață. 

Leşinul dură scurt timp, iar când își reveni, inhala ferenetic, în 
vreme ce unul dintre băieţi o scotea din apă, lângă Rob Bradley. 

— Ușurel, o sfătui el cu glas răgușit, în timp ce Lani gâfâia, înneb- 
unită. Ai să hiperventilezi, scumpo. 

Lani încercă să respire mai încet, în timp ce Rob o ducea în dor- 
mitorul lui, dar începuse deja să tremure de șoc, suspinând. O 
aşeză pe pat, mângâindu-i părul şi murmurându-i cuvinte 
liniștitoare, în timp ce Lani plângea lângă umărul lui. Își dădu vag 
seama că Dee Dee intrase cu niște haine, iar după ce schimbă câte- 
va cuvinte cu tatăl ei, plecă din nou. 

În cele din urmă, Lani se opri din plâns, dar continua să se simtă 
înfrigurată, în pofida căldurii din cameră. 

— Dee Dee ţi-a adus niște haine de-ale ei, spuse Rob. Să te-ajut 
să te imbraci, Lani. 

— Mă descurc... îngăimă ea. 

Dar, când încercă să se ridice, camera se balansă atât de alar- 

mant în jurul ei, încât Rob fu nevoit s-o prindă în braţe și s-o așeze 
iar pe genunchii lui. 

— Nu te descurci singură. Am să te ajut. 

Își duse mâinile la spatele ei și începu să-i deznoade baretele 
costumului. 

— Nu poţi face asta... gâfâi Lani. Cheam-o pe Dee Dee... 

— N-am să te las singură. Pentru numele lui Dumnezeu, Lani, era 
să te îneci. Sunt destul de bătrân ca să-ţi fiu tată, așa că nu te mai 
purta ca un copil și lasă-mă să te ajut. 

Lani era prea zguduită ca să se mai opună, așa că-și rezemă 
capul de umărul lui, lăsându-l să-i scoată sutienul. Rob îl aruncă pe 
pat și luă bluza polo adusă de Dee Dee, iar în clipa următoare ușa 
zbură de perete. 

— Ce se-ntâmplă aici?! 

— Nu te repezi, Daniel. O ajutam pe Lani... 

— Văd şi singur ce o ajutai pe Lani să facă, fir-ai al dracului să fii! 
se răsti Daniel. leși afară până nu te pocnesc! 

Rob o așeză ușor pe Lani pe pat, răspunzând calm: 

— Poţi să te scuzi după ce vei auzi ce s-a întâmplat. 

Apoi ieși din cameră. 

Lani își ridică bluza în faţă, amutită de mânia lui Daniel. În șapte 
ani intempestivi, nu-l mai văzuse atât de furios. Intră cu pași mari 
în baie și aduse un halat lung de prosop, pe care i-l aruncă aproape 
ca și cum ar fi vrut s-o lovească. Lani îl luă pe ea, acum tremurând 
nu numai de frig, ci și de frică. Nu protestă când Daniel o ridică în 
braţe şi o scoase din casă, ducând-o la mașină. 

După câteva minute, se hotărî să riște o explicaţie, care începea 
cu cuvintele: 

— N-a fost ceea ce... 

Dar Daniel i-o reteză scurt: 

— Gura! 

Când introduse mașina în garaj, Lani își mai revenise. Putu intra 
în casă fără ajutor, dar nici Daniel nu i-l oferise. În timp ce urca 
scara, îi simţea ochii arzători sfredelindu-i spatele, și se tinu de 
balustradă ca de o coardă de salvare, făcând eforturi să ajungă la 
adăpost, în camera ei. 

Înainte de a apuca să cotească pe culoar, Daniel o luă iar în 
braţe. O duse în dormitorul lui și o aruncă fără ceremonie pe pat. 
Lani se îndreptă într-o clipă, strângându-și protector halatul pe 
trup și păstrând o tăcere prudentă, în timp ce-l urmărea din privire 
cum se plimba încoace și-ncolo prin cameră. 

— Mă cunoşti de paisprezece ani, spuse el încet, înverșunat. De 
paisprezece ani! Și de fiecare dată când mă apropii de tine, sau 
devii țeapănă ca și cum ţi-aș inspira silă, sau tremuri de parc-aș fi 
cine ştie ce monstru. 

Se opri brusc, ţintuind-o cu o privire de oțel. 

— Credeam că în sfârșit reușisem să te mai înmoi, dar la a doua 
întâlnire cu Rob Bradley, l-ai și lăsat să-ţi dea jos hainele! 

— Nu-mi dădea jos... 

— Nu ţi le dădea pe dracu'! o întrerupse el furios. Amândoi, 
aproape goi... Tu, cu braţele în jurul lui... cu capul pe umărul lui... 
Haide, zi că te viola! 

— Sigur că nu mă... 

— Nici nu vreau s-aud! i-o reteză din nou Daniel. 

Lani înghiţi cu nervozitate, încercând să-și umezească gâtlejul. 

— Eram în piscină, jucându-mă cu copiii... 

— Ți-am spus că nu vreau s-aud! 

În clipa următoare, Daniel fu lângă ea pe pat, cuprinzând-o bru- 
tal în braţe şi acoperindu-i buzele cu ale lui. Când Lani încercă să 
se retragă, gura lui deveni și mai agresivă. Nu-i mai putea opune 

nici o rezistenţă, deși inima îi bubuia în piept, înnebunită de frică. 

Cu mișcări înspăimântător de deliberate, Daniel stinse lampa de 
pe noptieră. Mai rămase doar lumina lunii în primul pătrar, care 
intra pe fereastră. Lani deveni țeapănă, în timp ce Daniel îi mângâia 
părul încă umed cu un gest surprinzător de tandru, înainte de a se 
apleca să-i șteargă lacrimile cu sărutări. 

— Iartă-mă că te-am lovit, prinţeso, murmură el răgușit. 

Mâna îi cobori pe umărul ei, împingând-o ușor spre perne, dar 
Lani se rezemă în braţe, încercând să reziste. 

— Daniel, nu... Te rog, nu... îl imploră ea. 

Drept răspuns, Daniel o împinse atât de tare încât o dobori pe 
spate. Dispariţia ca prin farmec a tandreţei lui o lăsă înmărmurită. 

— Nu te opune, spuse el cu glas aspru. Altfel, am să te forțez. 

Rezistenţa pasivă îi mai reușise și în trecut, așa că Lani o încercă 
din nou. Rămase nemișcată, aproape amorţită de teamă, în timp ce 
Daniel se culca alături, îi desfăcea halatul și începea să-și plimbe 
mâna peste trupul ei, depunându-i sărutări mărunte pe gât. 
Atingerea lui era seducătoare dar blândă, și deși Lani se feri instinc- 
tiv când își coborî buzele pe sânii ei, Daniel nu păru să se supere. 
O cuprinse doar cu un braţ, pentru a o ţine nemișcată. 

Lui Lani îi era imposibil să ignore acea metodă de a o excita, sau 
să ascundă rezultatele. Când ambele sfârcuri i se întăriră de 
dorinţă, Daniel își lipi urechea de pieptul ei, pentru a-i asculta 
bătăile accelerate ale inimii. Apoi se ridică și spuse încet, amuzat: 

— În cinci minute te voi întreba dacă vrei să mă opresc. Poţi 
oricând să spui da, prinţeso. 

Promisiunea lui era extrem de ademenitoare. Când îl iubea atât 
de mult, lui Lani îi era dificil să-i reziste acelui stil blând dar insis- 
tent. O voce lăuntrică trădătoare o îndemna să-l lase s-o mai 
mângâie încă cinci minute. S-ar fi putut chiar să n-o mai atingă 

niciodată — ce rău făcea dacă savura fiecare senzaţie, dacă le păstra 
pentru zilele de singurătate care o așteptau? În orice caz, îi dăduse 
clar de înţeles că în următoarele cinci minute avea să-i fie pri- 
zonieră, indiferent dacă se opunea sau consimţea. Ar fi fost atât de 
îngrozitor să nu se mai împotrivească și să-nceapă să coopereze? 

Mâinile lui își reluară explorările, calde și ferme, și mult prea 
îndemânatice pe trupul ei. Gura i se abătu de la gâtul ei spre faţă, 
apoi se opri deasupra buzelor, sărutând-o cu o tandreţe dulce, 
irezistibilă. Lani încercă să-și aducă aminte că o seducea din furie, 
nu din dragoste, dar emoțiile îi inundau raţiunea, trupul i se arcuia 
între mâinile lui, buzele i se mișcau reacţionând sub gura lui, iar 
mâinile, cumva, i se întindeau să-l cuprindă pe după gât. 

Daniel se întoarse într-o parte şi o strânse lângă el, cu duritatea 
trupului său aprinzându-i o reacţie învăpăiată într-al ei. Lani se 
agăță convulsiv de el și-l auzi gemând, îl simţi cutremurându-se 
lângă ea. Dintr-o dată, gura lui deveni insistentă și poruncitoare, 
despărțindu-i brutal buzele pentru a-i sonda interiorul catifelat cu 
o ferocitate care nu făcea decât să-i înteţească excitaţia. ÎL lăsă s-o 
înveţe cum să se miște, blocându-și în minte orice gând, mai puțin 
nevoia de a se supune și a face tot ce-i cerea el. 

În sfârșit, Daniel își desprinse gura de a ei și mârâi gros: 

— Ei...? 

Lani nu putu decât să-i geamă numele. Nu avea idee ce voia să 
spună. 

— Vrei să mă opresc? întrebă el nerăbdător. 

Ar fi putut s-o posede ușor, fără cel mai mic protest din partea 
ei, își spuse Lani, cu minţile încă tulburi. Dar se ţinuse de cuvânt și- 
i cerea consimțământul, iar pe acela nu i-l putea acorda, atâta 
vreme cât n-o iubea. Deși simţurile ei inflamate cereau contrariul, 
șopti: 

— Da... lasă-mă să plec. 

Daniel înjură printre dinţi și se ridică, privind-o cu o expresie 
vecină cu ura. Apoi murmură: 

— M-am săturat să tot aştept. 

Și o cuprinse pe Lani în braţe, acoperindu-i gura cu a lui, 
dureros de posesiv. 

În cele câteva secunde petrecute în afara îmbrăţișării lui, Lani își 
venise în fire. Cum putuse coopera la propria ei seducţie, aproape 
dăruindu-se unui bărbat care n-o iubea? N-avea să îngăduie să se 
mai întâmple. Îi împinse umerii și încercă să-și elibereze gura, dar 
Daniel îi rezista la fel de uşor ca un armăsar alungând cu coada o 
muscă. Un moment mai târziu, fu imobilizată sub el, neputincioasă, 
cu gura îndurerată de brutalitatea sărutului. Iar de astă dată, când 
încetă să se mai zbată și rămase inertă, păru doar să-l înfurie și mai 
mult. Mâna lui cobori la catarama centurii, iar spaima o făcu pe Lani 
să opună o rezistenţă înnebunită. 

Apoi auzi un sunet ascuţit în urechi și-și spuse că probabil avea 


halucinaţii, din cauza isteriei. 

Capitolul 10 


Sunetul continuă câteva secunde, sâcâind insistent mintea 
buimăcită a lui Lani până când își dădu seama că era telefonul. ÎL 
distrase și pe Daniel, care încremeni doar atât cât să-i lase timp să- 
și elibereze o mână și să înhaţe telefonul. Nu putu scoate nici o 
vorbă, doar un gâfâit sufocat, chinuit. 

— Daniel? Ce se-ntâmplă acolo? 

Era glasul lui Robert Bradley și, în timp ce Lani încerca să 
găsească un răspuns, Daniel îi smulse receptorul din mână și 
mormăi repezit: 

— Da? 

Tăcu o clipă, apoi întrebă furios: 

— Ce mai vrei şi tu? 

Urmă o nouă pauză, în timpul căreia văzu chipul furios al lui 
Daniel devenind alb, șocat. 

— Ce-a făcut? îl întrebă el pe Rob, cu un glas la fel de uluit ca 
expresia feţei. 

Da data asta, pauza fu mult mai lungă. Daniel stătea cu capul 

rezemat în palmă, murmurând câte o interjecţie din timp în timp. 
Când în sfârșit vorbi, glasul îi era frânt de durere. 

— Îmi pare rău, Rob. Dacă nu m-ai fi sunat... cu Lani, pur și sim- 
plu îmi pierd minţile... 

Rob îl întrerupse cu un comentariu menit să risipească tensi- 
unea, căci Daniel zâmbi. 

— Asta și am de gând. Fiindcă știi ce-o să se întâmple dacă n-o 
fac. 

Tăcu un moment, pe gânduri, apoi continuă: 

— De luni într-o săptămână. Vreau să-mi fii cavaler de onoare, 
Rob. 

Lani simţi că-i fugea sângele din obraji. Cavaler de onoare? Cu 
cine plănuia să se însoare? Cu Michi, ca s-o folosească drept para- 
van în acea situaţie imposibilă? Sau cu ea însăși, din remușcare și, 
poate, atracţie fizică? 

Daniel închise telefonul și o privi solemn pe Lani, care ascultase 
atât de atentă conversaţia, încât uitase că avea halatul descheiat. 
Închizându-i-l la loc, Daniel i-l legă strâns cu cordonul. 

— Era să te îneci, după care era să fii violată. Ce mai seară...! 

În tonul lui se simțea mustrarea de sine. 

— Îmi pare rău, iubito. Când te-am găsit cu Rob, ceva a... cedat 
în mine. Iar când mi-ai spus să mă opresc, n-am putut... și eram 
furios că tu te puteai opri. 

Clătină din cap, dezgustat de el însuși. 

— Situaţia asta nu mai poate continua. Ne căsătorim lunea 
viitoare, iar dacă n-ar trebui să plec mâine la New York, am face-o 
chiar mai devreme. 

Lani clătină din cap, copleșită de durere, căci trebuia să refuze 
tocmai lucrul pe care-l dorea din toată inima. 

— Sunt de acord... nu mai putem locui în aceeași casă... dar n-o 

să ne căsătorim. Atractia... atracţia asta fizică dintre noi nu e de- 
ajuns. E nevoie și de iubire. 

— O să vină şi iubirea, răspunse răgușit Daniel. Ai încredere-n 
mine, Lani. 

Îi dăduse o ocazie clară să-i spună că o iubea, dar el n-o făcuse. 
O durea atât de tare încât, o clipă, Lani simţi un rău fizic, după care 
o cuprinse o amorţeală binecuvântată. Clătină iar din cap. 

— Nu, spuse ea ferm, uimită de propriul ei calm. Nu folosește la 
NIMIC. 

De astă dată însă, obiecţia ei nu făcu decât să-l înfurie pe Daniel. 

— Termină, Lani! De ani de zile mă tot contrazici. Când ai să 
recunoști că știu ce e mai bine pentru tine? 

— Ce aroganţă...! 

Exclamaţia ei nervoasă fu retezată când Daniel o trase în braţe și 
se aplecă s-o sărute. Gura lui era blândă și persuasivă, iar Lani nu 
mai avea nici o putere să se apere. Un spasm arzător de dorinţă îi 
străbătu tot trupul și, cu un geamăt, începu să-i răspundă. După 
câteva momente de explorări tandre, Daniel se retrase, spunând 
amuzat: 

— Așa am de gând să mă ocup de refuzul tău. Ai de ales, 
prințeso. Sau accepti să te măriţi cu mine lunea viitoare, sau te iau 
fără cununie. Chiar acum. 

Lani deveni ţeapănă, căutând cu febrilitate un mod de a-l face să 
asculte de glasul raţiunii. 

— Şi... şi ce s-a întâmplat cu promisiunea ta... că voi fi fecioară în 
noaptea nunţii? 

— Vei fi, dar mai întâi trebuie să accepţi nunta. Când o facem, 
Lani? Acum, Sau lunea viitoare? 

Dintr-o dată, Lani își dădu seama că până în lunea următoare 
putea să se întoarcă în California, ca să scape de toată acea situaţie 

nouă şi chinuitoare. 

— În regulă, atunci, spuse ea supusă. Lunea viitoare. 

Daniel îi zâmbi. 

— Presimţeam eu că așa aveai să răspunzi. 

Lani îl lăsă s-o ia de mână și s-o conducă în biroul lui, unde 
Daniel deschise un seif din perete, scoase câteva casete de bijuterii 
şi alese un inel antic superb, cu diamante și rubine. 

— Întotdeauna am... vreau să zic, aş vrea să-l porţi ca inel de 
logodnă. A fost al bunicii mele, apoi al mamei. Știu ce părere ai 
despre familia mea, dar m-aș bucura foarte mult dacă l-ai accepta, 
prinţeso. 

Lani îl lăsă să-i pună inelul pe deget, adânc mișcată că-i dăruia 
un obiect de o asemenea valoare sentimentală. 

— E puţin cam mare, dar mâine dimineaţă o să-l ducem la biju- 
tier, continuă el. Avionul meu decolează la amiază. Vom avea doar 
atâta timp cât să ne scoatem certificatul prenuptial și să alegem 
verighetele. Am s-o sun pe mătușa Marilyn, ca s-o rog să te ajute cu 
pregătirile. Aș dori să ne căsătorim aici, cu pastorul meu, dacă n-ai 
nimic împotrivă. 

Lani dădu din cap, admirându-i în sinea ei eficiența, mai ales că 
nici nu se gândise la căsătorie până cu câteva minute în urmă. Apoi, 
Daniel o luă în braţe și o duse pe culoar până în dormitorul ei, 
unde o vâri în pat. 

— Noapte bună, prințeso, zâmbi el. Și vise plăcute. 


Kk k 
Visele ei fură oricum, numai plăcute nu. Zăcu trează ore între- 


gi, neputându-se hotărî dacă să meargă înainte sau nu, și până la 
urmă o fură un somn agitat și tulbure. Până dimineaţa, se hotărî. 

Avea să-i facă jocul până pleca la New York, apoi urma să se 
pregătească pentru plecarea din Hawaii. Ştia că dacă rămânea pe 
insulă Daniel ar fi găsit-o, iar a doua oară nu i-ar mai fi dat de ales. 

Cât despre durerea de a-l părăsi pe Brian, Lani încerca să și-o 
alunge din minte. Trebuia să facă ce era cel mai bine pentru băiat 
și, lăsând la o parte considerentele legale, Daniel avea să-i dăruiască 
o familie, iubire și fericire, precum și mari avantaje materiale, câtă 
vreme ea nu i-ar fi putut oferi decât ani de eforturi și de chin. 

Dimineaţa, Daniel intră în cameră cu un zâmbet poznaș pe faţă. 

— Pentru o fată proaspăt logodită, nu pari prea veselă. 

Lani mormăi ceva despre noaptea nedormită. 

— Din cauza emoţiei, cred, adăugă ea cu voce slabă. 

Brian primi vestea logodnei cu nonșalanța tipică a copiilor, 
comentând pe un ton plictisit. 

— Mă aşteptam eu să vă căsătoriţi. Tot mereu vrea să te strângă- 
n braţe. 

Cum, necum, Lani reuși să reziste până la prânz fără să izbuc- 
nească în lacrimi. Relaţiile lui Daniel făceau ca formalităţile, ca anal- 
izele sangvine și obținerea certificatului prenuptial, să meargă 
strună. Îi ceru să aleagă el verighetele, două inele simple de aur 
care-o încântară — și-i sfâșiară inima, știind că pe-a ei n-avea s-o 
poarte niciodată. 

— Iar acum, Să mergem s-o anunţăm pe Michi, spuse Daniel, în 
timp ce ieșeau din magazinul de bijuterii al Hotelului Maunalua 
Bay. 

Frumoasa manageră era ultima persoană din lume pe care Lani 
dorea s-o vadă. Cum şi-ar mai fi putut păstra calmul, și așa destul 
de şubred, în compania femeii pe care Daniel o iubea cu adevărat? 

Când Daniel îi dădu lui Michi vestea, privirea lui era atât de 
tandră și iubitoare, încât lui Lani îi veni să fugă din încăpere. 


TITLU 149 


Reacţia femeii nu făcea decât să confirme ceea ce bănuise încă 
dinainte. Daniel acceptase faptul că Michi mai ţinea doliu după 
soțul ei și nu-i putea împărtăși sentimentele; altfel, în veci nu s-ar fi 
căsătorit cu Lani. 

Căci încântarea lui Michi nu putea fi altfel decât sinceră. 

— Era și timpul! Mă bucur că în sfârșit vei fi și tu fericit, Daniel. 

— Nu înainte de lunea viitoare, răspunse el abătut. Va fi cea mai 
lungă săptămână din viaţa mea. 

Le sărută pe amândouă în semn de rămas-bun și ieși din birou, 
să prindă avionul. 

— Stai jos și hai să bem o cafea, o invită Michi pe Lani, 
cuprinzând-o de talie. Sau, dacă stau să mă gândesc mai bine, aș 
suna la room service, ca să comand două Bloody Mary. Pari să ai 
nevoie. 

O conduse pe Lani la canapea și o ajută să se așeze. 

— Şi acum, spune-mi ce te chinuiește, draga mea. Cu siguranță, 
faptul că te măriţi cu un om care e absolut nebun după tine nu jus- 
tifică lacrimile astea. 

Lani o privi cu ochi mari. 

— Dar nu e nebun după mine, spuse ea cu voce gâtuită. Daniel 
nu mă iubește. Chiar i-am spus că e nevoie și de iubire, că atracţia 
fizică nu ajunge, și a spus... a spus să am incredere-n el... Că o să 
vină... 

— Evident, presupunea că vorbeai despre propriile tale senti- 
mente, nu despre ale lui, replică Michi. Daniel te iubeşte de ani de 
zile. 

Făcu o pauză, îngândurată. 

— Dar dacă nu ţi-a spus asta, cum de-a ajuns să te ceară în 
căsătorie? 

O ascultă cu răbdare, iar când Lani termină, nu făcu decât să cla- 

tine din cap. 

— Sunteţi încăpățânaţi ca niște catâri, amândoi. ÎL cunosc pe 
Daniel. E prea nesigur de sine ca să-ţi spună că te iubește, dacă nu- 
i spui tu mai întâi. Și îl iubești, nu-i așa? 

Lani o privi uimită. Daniel Prescott Reid? Nesigur de sine? Era 
imposibil. Cumva, Michi își făcuse o impresie complet greșită 
despre el. 

— Da, îl iubesc, recunoscu ea, dar... dar el te iubește pe tine. Am 
văzut... în felul cum te privește... 

— Ce lucruri ridicole spui! Pentru numele lui Dumnezeu, Lani, 
soţul meu și cu mine am fost doi dintre cei mai apropiaţi prieteni 
ai lui Daniel. Ne-am simţit onoraţi că ne-a încredinţat sentimentele 
lui pentru tine. Sigur că mi-a fost un prieten foarte drag și bun, de 
când a murit Keith, și ţinem mult unul la altul, dar numai ca pri- 
eteni. 

Făcu o pauză, apoi zâmbi, în stilul ei tachinător. 

— De fapt, Daniel ar vrea să mă combine cu cineva. Recunosc că 
încep să mă gândesc la relaţii noi, și de vreme ce Daniel tot laudă 
calitățile lui Rob Bradley, s-ar putea să mă hotărăsc să descopăr cât 
adevăr e în toată propaganda asta. 

— Cred c-am să beau cafeaua aia, murmură Lani. 

Îi era imposibil să creadă ceea ce auzea. 

— Nu mi-ai spus niciodată nimic, îi reaminti ea lui Michi. Nici 
măcar o dată nu mi-ai dat vreun semn că ai fi crezut că Daniel ţinea 
la mine. 

— Cum să nu, deși mi-a interzis categoric să suflu o vorbă. În 
prima zi când ne-am întâlnit, ţi-am spus că-i era greu să-și păstreze 
calmul când era vorba de tine. 

Turnă cafea în două cești și reveni la canapea. 

— Am insistat să-ţi dau de înţeles cât de distrat era în ultima 

vreme, și abia săptămâna trecută, după ce Elizabeth ţi-a dăruit atât 
de mărinimos doza de otravă, ţi-am spus că un lucru întâmplat 
acum șapte ani l-a făcut să întrerupă relaţia cu ea. Trebuia să-ți dau 
în cap, ca să pricepi mesajul? 

Lani simţi că se înroşea ca focul și sorbi din cafea, ca să-și 
ascundă jena. 

— Ştiai despre aia? întrebă ea cu voce slabă. 

— Sigur că da. Ti-am spus doar, Keith, Daniel și cu mine am fost 
foarte apropiaţi. A fost atât de zguduit de reacţia pe care o avusese 
faţă de tine, încât a încetat legătura cu Elizabeth. Desigur, asta s-a 
întâmplat înainte să-l fi cunoscut — noi ne-am angajat la Prescott & 
Thomas cam în perioada când a murit mama ta. A trecut aproape 
un an până să ne spună ceva despre tine, iar între timp se îndrăgos- 
tise de-a binelea. Te găsea minunată, cum aveai grijă de Brian și de 
Jonathan, și mai matură, la șaisprezece ani, decât majoritatea 
fetelor cu care se întâlnea el aici. Totuși, îi făceai niște probleme 
îngrozitoare, și n-avea de gând să se lase călcat în picioare. 

Zâmbi cu expresia ei glumeață, pe care Lani o găsea absolut fer- 
mecătoare. 

— Tare mi-ar mai fi plăcut să văd și eu unele dintre discuţiile 
alea! Crede-mă, dacă ar fi fost după el, ai fi ajuns mireasă încă de la 
optsprezece ani, adusă la ordine și subjugată pentru totdeauna! 

— Nu înţeleg, spuse Lani, începând în sfârșit să creadă că era 
posibil ca Daniel să ţină totuși la ea. 

— Jonathan nici n-a vrut să audă. Considera că erai prea tânără, 
că dacă-i permitea lui Daniel să se însoare cu tine, ai fi rămas toată 
viaţa la discreţia lui. A insistat că aveai nevoie de mai mult timp ca 
să te maturizezi, să devii independentă. Keith și cu mine am fost de 
aceeași părere. Daniel era absorbit de cariera lui și i-am atras atenţia 
că ar fi putut folosi următorii patru ani mult mai profitabil concen- 

trându-se asupra afacerilor și așteptându-te să termini colegiul. 

Între timp, lui Lani începuse să-i mai revină buna dispoziţie — și, 
O dată cu ea, o undă de pică la adresa lui Daniel. 

— Și sentimentele mele? Nu era cam arogant, să presupună că 
mă va găsi coaptă, numai bună de cules? 

Michi se mulţumi să râdă. 

— Jonathan i-a promis că, după ce-ţi termini studiile, te va 
convinge să te muţi iar în Hawaii. Daniel știa că te simţeai atrasă 
fizic de el şi a tras concluzia că, dacă se purta cu tine cu blândeţea, 
răbdarea și consideraţia cuvenită, ti-ar fi câștigat și dragostea. 

— Blândeţe, răbdare și consideraţie? Era ca un tăvălug, trecea 
peste toate obiecțiile mele! protestă Lani, apoi adăugă îngândurată: 
desigur, și eu eram total imposibilă. Nu voiam să recunosc ceea ce 
simțeam, și mi-era teamă... 

Cobort ochii, jenată. 

— ...de felul nerușinat în care-l doream. 

— Și el a avut aceleași sentimente pentru tine, ani de zile, o 
tachină Michi. Dar, când a murit Jonathan, totul s-a schimbat. 
Termenii testamentului său au fost polita de asigurare a lui Daniel 
— ştia că nu l-ai fi părăsit niciodată pe Brian. Totuși, te împotriveai 
tuturor iniţiativelor lui, și era atât de frustrat încât uneori îl învingea 
enervarea și exploda pur și simplu. În caz că n-ai observat, Lani, 
Daniel e un om foarte emotiv. 

Își permise un oftat ironic. 

— Dacă mai trebuie să iau doar un prânz sau o cină cu el, 
ascultându-l cum îmi povestește că-l scoţi din minţi, s-ar putea să- 
mi pierd eu minţile. Am de administrat un hotel aici. Apropo de 
care, în după-amiaza asta vin un prinţ și o prințesă din Europa, iar 
săptămâna viitoare, un ştab de pe continent. Crezi că Daniel s-ar 
supăra dacă aţi amâna luna de miere? 

— Nu cred că i-ar plăcea, replică Lani roșind, și cred că nici eu n- 
aş vrea. 

Apoi o luă pe Michi de mână și-i spuse: 

— Nici nu știu cum să-ți mulțumesc. Ai făcut atât de mult pentru 
noi, amândoi! Aș fi onorată dacă ai fi doamna mea de onoare. 

— Orice, numai să vă văd căsătoriţi! răspunse Michi, cu o lucire 
în ochi. 


E E 


Vineri spre prânz, Lani îi conduse pe prinț și prinţesă la aero- 
port, după care oftă adânc, ușurată. În sfârșit, avea câteva ore 
libere, și se hotărî să se relaxeze la piscina hotelului. Trecu mult 
timp până reuși să se destindă, dar în cele din urmă aţipi într-un 
şezlong. 

O trezi senzaţia că se uita cineva la ea. Deschise ochii — și dădu 
cu privirea de ultima persoană din lume pe care ar fi vrut s-o vadă. 

— Ei, ei. Mă mir că te găsesc aici, remarcă Elizabeth Thomas, pe 
un ton care dădea de înțeles că întâlnirea nu era deloc 
întâmplătoare. Trebuie să te felicit, scumpo. Pentru o mică nimeni 
de pe continent, e clar c-ai agăţat un pește cât toate zilele. 

— Nu l-am agăţat, Elizabeth, răspunse Lani rece. Întâmplător, mă 
iubește. 

Îi tăcere, își spuse că snoaba domnişoară Thomas moștenea tot 
ce aveau mai rău membrii familiei ei. 

— Serios? Mă îndoiesc. Toată lumea vorbeşte cum te-a scos 
aproape goală din casa lui Rob Bradley. Și în halatul lui Rob, nici 
mai mult, nici mai puţin! Nu e nevoie de prea multă imaginaţie 
pentru a ghici ce s-a întâmplat pe urmă — nu-i așa, scumpo? 

Făcu o pauză, apoi continuă pe un ton malitios: 

— Ce abilă ai fost, să-l prinzi așa în plasă. Era firesc ca Daniel să 
procedeze onorabil și să te ceară în căsătorie. Niciodată n-a supor- 
tat bârfele. 

Lani fu şocată că atâta lume aflase despre incident, dar își spuse 
că Elizabeth îl interpreta în felul ei propriu. 

— Era să mă înec, replică ea. Cât despre onoare, dacă ăsta a fost 
motivul lui Daniel, atunci s-ar fi însurat cu tine acum șapte ani, nu? 

Elizabeth se răsuci pe călcâie și plecă, umblând cu nasul pe sus. 
Deși Lani era mândră de felul cum o pusese la punct, tirada veni- 
noasă a lui Elizabeth îi dădea de gândit. Nu avea decât asigurările 
lui Michi că Daniel o iubea. Îi aștepta nervoasă întoarcerea, 
duminică, jurând ca imediat ce rămâneau singuri să-i spună că-l 
iubea și că spera să audă și din partea lui aceeași declaraţie. Numai 
atunci urma să aibă încredere în căsnicia lor. 

Dar Daniel nu se întoarse duminică. Dădu telefon ca să spună 
că era nevoit să facă o escală în California, dar avea să ajungă acasă 
luni, cu destul timp înaintea orei două, când era programată cere- 
monia. Glasul îi era tandru, și încheie cu cuvintele drăgăstoase: 

— Mi-e dor de tine, prinţeso. 

Dar nu-i făcu nici o declaraţie de dragoste, iar Lani se abţinu și 
ea. Voia să i-o spună în faţă. 

În zorii zilei următoare, sosi un al doilea telefon. 

— Avionul are probleme la motor, Lani, dar încearcă să-l repare. 
S-ar putea să aducă altul. Vin cât pot de repede, cu alt avion, dacă 
altfel nu se poate. 

De data asta, tonul lui era repezit și furios, iar Lani se simți 
datoare să-l consoleze, amintindu-i totodată, mai în glumă, mai în 
serios, că nu puteau începe fără el, așa că trebuia să-l aștepte 
oricum. 

Soții Prescott sosiră la ora unu, urmaţi imediat de Michi și 

Robert Bradley. Lani le spuse ce se întâmplase, iar Richard sună 
imediat la aeroport. Avionul decolase cu o oră întârziere, apoi 
apăruseră iar probleme la motor și se întorsese la Los Angeles. 
Acum urma să sosească peste o ouă și patruzeci de minute. Tommy 
se duse la aeroport cu costumul de mire al lui Daniel, ca să se poată 
schimba în timp ce așteptau bagajele. 

Mașina apăru pe alee la ora două și jumătate, iar peste câteva 
momente Lani auzi acordurile pianului — semnalul că începea cer- 
emonia. 

— E totul în regulă, îi spuse Michi. După ce se termină, ai să te 
simţi mai bine. 

Richard Prescott o aștepta la baza scării. O luă de braţ și o con- 
duse spre celălalt capăt al livingului, unde așteptau Daniel, Robert 
Bradley şi pastorul. Lani era amețită de foame, emotie și teamă, așa 
că parcurse ceremonia ca prin ceaţă. Cumva, reuși să dea răspun- 
surile potrivite, în timp ce braţul lui Daniel o sprijinea de talie. 
După aceea, soțul ei o sărută uşor pe gură. Michi avusese dreptate 
— se simţea puţin mai bine, căci zâmbetul lui fusese atât de tandru. 

După prânz, Daniel o trase deoparte și-i spuse să se ducă sus și 
să se schimbe. Aveau de prins un avion care să-i ducă la Kona, pe 
Big Island. Ajunseră la hotel aproape de ora șapte seara, contin- 
uând conversaţia din avion, despre călătoria de afaceri a lui Daniel 
la New York și săptămâna petrecută de Lani acasă. Era o discuţie 
straniu de impersonală pentru un cuplu proaspăt căsătorit. Se 
cunoşteau de paisprezece ani, își spuse în panică Lani, și totuși se 
purtau ca doi străini. Abia aștepta să iasă din sala de mese și să 
rămână singură cu el. 

După cină, Daniel o întrebă dacă voia să danseze. 

— Unul dintre hotelurile din apropiere are o formaţie bună, 
adăugă el. 

Nervii întinși la limită ai lui Lani cedară. 

— N-am putea să ne ducem sus și să terminăm odată? izbucni ea, 
nefericită. 

Ochii lui Daniel deveniră reci și tăioşi ca oţelul, iar buzele i se 
strânseră. 

— N-am vrut să... 

— E-n regulă, o întrerupse el. Înţeleg ce simți. 

Când ajunseră în apartamentul cu două camere, Daniel 
deschise ușa salonului și se pregăti să intre. 

— Cheamă-mă când ești gata. Eu am să mă schimb aici. 

Și aproape că trânti ușa în urma lui. 

„Rău le mai încurci pe toate!“ își spuse Lani, nefericită. 

Se duse încet la valiză și o deschise, iar sprâncenele i se înălțară 
de uimire când văzu cutia dinăuntru. O deschise; o cămașă de 
noapte albă și subțire stătea cuibărită în hârtia de mătase, având 
pus deasupra un colier cu diamante și rubine. Pe cartonașul 
alăturat scria: „Scumpei mele soţii, Lani.“ 

Se demachie, își luă pe ea cămașa de noapte, stinse luminile și 
desfăcu așternutul. Apoi deschise ușa și intră în salon. 

Daniel stătea lângă ușa glisantă a balconului, într-un halat 
flaușat scurt, privind soarele care asfințea peste ocean. Nu se 
întoarse până când Lani îi spuse încet: 

— Îţi mulţumesc pentru cadouri, Daniel. Sunt minunate. 

Abia atunci o privi, iar răceala din ochii lui fu înlocuită de o 
expresie pasională și posesivă, în timp ce-i studia trupul. 

— Hele mai, spuse el răgușit. Vino aici. 

Lani se supuse, adorând faptul că i se adresase în hawaiiană. Era 
minunat de romantic. Daniel îi puse mâinile pe umeri, murmurân- 
du-i la ureche: 

— E un loc foarte frumos, nu-i așa? 

Nu schita nici un gest de a începe să facă dragoste cu ea, iar Lani 
încercă să-și ascundă nervozitatea cu o glumă: 

— Ce e, Daniel? Te temi să nu-ţi pierzi inocenta? 

O întoarse cu fața spre el, privind-o cu o privire blândă și 
intensă în același timp. 

— Nu, răspuse el încet. Mi-e teamă să ţi-o iau pe a ta. Să nu te 
doară... 

Făcu o pauză, apoi adăugă: 

— Şi numai Dumnezeu știe, după săptămâna trecută, câte motive 
ai avea să te temi. Voi fi cât pot de blând, dar pentru o femeie... 
prima oară... uneori e dureros. Oricât de atent ar fi bărbatul. 

Lani îl cuprinse cu braţele pe după gât. Dulcea lui mărturisire îi 
umezise ochii. 

— O, Daniel, şopti ea. Aloha au ia oe. 

„Te iubesc“ însemnau acele cuvinte, iar Daniel nu avu nevoie de 
altă încurajare. O luă în braţe și o duse spre pat. Lani avu un junghi 
de dezamăgire când nu repetă și el declaraţia, dar în câteva minute 
nu mai păru să aibă importanţă. O excita cu o iscusință tandră, 
mângâindu-i trupul ca pe o comoară, sărutând-o cu o pasiune con- 
trolată și atât de dulce încât acţiunile lui îi dovedeau că o iubea mai 
mult decât orice cuvinte. 

Apoi nu mai urmară decât mișcările sigure ale mâinilor și trupu- 
lui lui, care făcură ca pe amândoi să-i străbată, într-un final, fiorii 
împlinirii. 


e 


Epuizată emoţional, Lani îl privi pe Daniel cum trecea în cealaltă 
cameră, de unde se întoarse cu o scrumieră și o ţigară aprinsă. 
Aşezându-se pe pat, îi spuse pe un ton de conversaţie: 


158 AUTOR 


— M-am lăsat de fumat cu ani în urmă, dar tot îmi mai e poftă de 
câte una, după ce fac dragoste. 

O sărută ușor pe gură. 

— Presimt că luna asta de miere va fi foarte nesănătoasă pentru 
plămânii mei. 

Apoi strivi tigara în scrumieră și o luă pe Lani în braţe. 

— Aproape șapte ani mi-am făcut fantezii cu momentul ăsta, 
Lani. Am vrut să fie... fantastic. 

Lani îl privi, fără a şti ce să spună. Într-un târziu, îl întrebă: 

— Şi a fost? 

— Pentru mine, da. Fiindcă, dacă la o atracţie fizică intensă mai 
adaugi și dragostea adevărată... 

— Ce-ai spus? îl întrerupse ea, nevenindu-i să creadă că Daniel 
era gata să-i spună în sfârșit ceea ce dorea atât de mult să audă. 

— Am spus: „dacă mai adaugi și dragostea adevărată...“ 

Făcu o pauză, apoi îi zâmbi. 

— Credeai că nu ţi-am spus-o, hmm? Dar ţi-am spus-o în sute de 
feluri diferite, de-a lungul ultimilor șase ani, încercând să te ajut, să 
te cruţ de orice suferinţă, chiar și prin gelozia mea. Însă tu refuzai 
să înţelegi. 

Glasul îi deveni mai scăzut, mai tandru. 

— Dacă ai fi avut mai multă experienţă, ai fi știut că un bărbat se 
poartă aşa numai cu o femeie pe care o iubește. 

Se juca încet cu o şuviță din părul ei, apoi îi mângâie trupul, de 
la umăr până la șold. 

— Vreau să fac din nou dragoste cu tine, murmură el, cu buzele 
pe gâtul ei. 

Lani dădu să se întoarcă spre el, apoi se răzgândi. 

— Nu, declară ea ferm. Nu acum. 

— Cum adică, nu? 

— Adică „NU“. 

Dădu să se ridice, dar numai pentru a se simţi trasă înapoi. 
După o scurtă luptă, se pomeni imobilizată de trupul lui, cu braţele 
întinse deasupra capului. 

— Vei plăti pentru această mică rebeliune, doamnă Reid, o 
ameninţă Daniel. 

Când Lani nu răspunse, se aplecă și o sărută, explorându-i 
pătimaș gura. Iar când se retrase și-i văzu dorinţa din ochi, expresia 
îi deveni mai îngăduitoare. 

— Te doresc, și o să te am. Înţelegi asta, prinţeso? 

— Da, Daniel, răspunse docilă Lani. 

— Ai să te împotrivești? 

— Nu, Daniel. 

Tăcu o clipă, apoi adăugă, îmbufnată: 

— Dar nici n-am să mă rog de tine. Niciodată. 

— Asta vrea să fie o provocare, doamnă Reid? întrebă el 
tărăgănat. 

— Da, Daniel, zâmbi Lani. 


Apoi îl lăsă să-i dovedească faptul că era o mincinoasă. 


— Sfârşit — 


